
Με τους εργαζόμενους μπροστά 




■ το Αντί-Ασφαλιστικό Τερατούργημα 

■ όλα τα Μνημόνια και 

οι Υπηρέτες τους, Νέοι και Παλιοί 



Εργαζόμενοι 
Νέοι αγώνες ενάντια 
σε μειώσεις μισθών, 
λουκέτα, απολύσεις 
σελ.4 

Ανακοίνωση Ο.Κ.Δ.Ε. 

Για τον αγώνα των 
αγροτών 

σελ. 6-7 


Οικονομία 
Βρισκόμαστε 
μπροστά σε μία νέα 
παγκόσμια κρίση; 

σελ. 12 



Ισραήλ 

Αρπαγή 

παλαιστινιακών 

εδάφων 


σελ. 14 


Όχι στην σκοταδιστική τρομοϋστερια! 


Με αφορμή τη θεατρική παράστα¬ 
ση «Ισορροπία του Ν&δΗ» της Πηγής 
Δημητρακοπούλου, που ανέβηκε στην 
Πειραματική Σκηνή του Εθνικού Θε¬ 
άτρου, γίναμε μάρτυρες για άλλη μια 
φορά μιας τρομοϋστερίας, που ενώ 
έχει πάντα την ίδια πηγή προέλευσης 
(αμερικάνικη πρεσβεία, συγγενείς 
θυμάτων 17Ν, διεφθαρμένο και σά¬ 
πιο μνημονιακό πολιτικό προσωπικό 
κ.λπ.), διευρύνει συνεχώς τους απο¬ 
δέκτες της, βαφτίζοντας τρομοκρατία 
κάθε αγωνιστική έκφραση και τρο¬ 
μοκράτη κατά το δοκούν όλους τους 
«από κάτω» που αγωνίζονται. Εκτός 
βέβαια αν αυτοί που «αγωνίζονται» 
είναι τα «δικά μας παιδιά», η «αντιπο¬ 
λίτευση» σε Ουκρανία, Βενεζουέλα, 
οι «Μένουμε Ευρώπη» στην Ελλάδα 
κ.ο.κ. Ας πούμε λοιπόν εξαρχής πως 
δεν δεχόμαστε μαθήματα «δημοκρα¬ 
τίας» από όσους μακελεύουν όλο τον 
πλανήτη, όσους ντόπιους, σύγχρο¬ 
νους μαυραγορίτες θησαυρίζουν από 


την απάνθρωπη εφαρμογή των Μνη¬ 
μονίων. 

Η παράσταση βασίζεται στους «Δί¬ 
καιους» του Αλμπέρ Καμύ, σε πρακτι¬ 
κά της δίκης της 17Ν και στο βιβλίο 
του Σάββα Ξηρού «Η Μέρα εκείνη..», 
με τίτλο δανεισμένο από τη Θεωρία 
των Παιγνίων του μαθηματικού }ο!ιη 
ΝαδΕ. Έγινε τροφή για μια διαστρέ¬ 
βλωση της πραγματικότητας άνευ 
προηγουμένου από τα ΜΜΕ. Όπως 
στην Θεωρία των Παιγνίων ορίζεται 
πως σε κάθε παίγνιο υπάρχει τουλάχι¬ 
στον ένα σημείο ισορροπίας, όπου οι 
παίκτες επιλέγουν την πιο ευνοϊκή για 
τους ίδιους στρατηγική, έτσι οι μνημο- 
νιακοί και νεομνημονιακοί σοφιστές 
επέλεξαν το δικό τους σημείο ανισορ¬ 
ροπίας επιστρατεύοντας την γνωστή 
«επιχειρηματολογία»: «εξαγνισμός» 

της τρομοκρατίας, «ιδεολογικοποίηση 
της επιλογής να δολοφονείς αθώους», 
«ηρωοποίηση μιας χούφτας ακριβο¬ 


πληρωμένων δολοφόνων» κ.λπ. 

Είναι βέβαια απορίας άξιο πως 
αυτές οι «ανεξάρτητες» και «αδύνα¬ 
μες» φωνές, που έχουν «κουραστεί 
να υπερασπίζονται το προφανές δι¬ 
καίωμα στη ζωή, στη Δημοκρατία», 
κατάφεραν στο άψε σβήσε να παρθεί 
η απόφαση για την απαγόρευση της 
παράστασης από τον καλλιτεχνικό δι¬ 
ευθυντή του Εθνικού Θεάτρου. 

Οι αντιδράσεις που ακολούθησαν 
ενάντια σ’ αυτή την ποταπή πράξη 
λογοκρισίας και η σημαντική κινητο¬ 
ποίηση πολιτικών και κοινωνικών ορ¬ 
γανώσεων έξω από το Εθνικό Θέατρο, 
έδωσαν για άλλη μια φορά το μήνυμα 
στους νεοφιλελεύθερους σκοταδιστές 
μέσα από τα λόγια του Αλμπέρ Καμύ: 
«Μια από τις χειρότερες αιτίες εχθρό¬ 
τητας είναι η λύσσα και η ποταπή επι¬ 
θυμία να δεις να υποκύπτει αυτός που 
τολμάει να αντιστέκεται σ’ αυτό που 
σε συνθλίβει.» 

Να οργανώσουμε την αντίσταση 
Να οικοδομήσουμε την Ο.Κ.Δ.Ε. 
& την 4η Διεθνή 

Όλοι εμείς οι εργαζόμενοι, οι νέοι, τα φτωχά λαϊκά στρώματα, 
βιώνουμε καθημερινά την απίστευτα σκληρή επίθεση του κεφα¬ 
λαίου στα κοινωνικά και πολιτικά δικαιώματα, στις ατομικές ελευ¬ 
θερίες και την ποιότητα ζωής. Με την ιδιωτικοποίηση των δημό¬ 
σιων υπηρεσιών και των κοινωνικών αγαθών, την εμπορευματο- 
ποίηση/διάλυση των συστημάτων υγείας, παιδείας και κοινωνι¬ 
κής ασφάλισης. Τις φαραωνικές ανισότητες με τον ανεξέλεγκτο 
πλουτισμό μιας δράκας καπιταλιστών και χρυσοδάκτυλων της 
αγοράς χάρη στην υπερεκμετάλλευση και καταπίεση της εργασί¬ 
ας, στην λεηλασία της δημόσιας περιουσίας και των λαϊκών απο¬ 
ταμιεύσεων. Την καταπάτηση της ανθρώπινης αξιοπρέπειας, τον 
εκφυλισμό των ηθικών, πνευματικών και πολιτιστικών αξιών και 
συνολικά την αποσύνθεση της οικονομίας και της κοινωνίας. 

Όλοι εμείς, βλέπουμε την εξαθλίωση, την φτώχεια και την πεί¬ 
να ν'απλώνονται παντού στον πλανήτη. Την παιδική εργασία, την 
εγκληματικότητα, τον ρατσισμό, τον εθνικισμό να φουντώνουν. 
Τον πόλεμο και την καταστροφή του περιβάλλοντος να απειλούν 
την επιβίωση του ανθρώπινου γένους. Την αλόγιστη χρήση των 
ανθρώπινων και φυσικών πόρων από μια χούφτα πολυεθνικών/ 
διεθνικών επιχειρήσεων των ιμπεριαλιστικών χωρών, που επι¬ 
βάλλουν με την βία τον Νεοφιλελευθερισμό, την Παγκοσμιοποί¬ 
ηση και την Νέα Τάξη Πραγμάτων, για την σωτηρία των κερδών 
τους και του συστήματος τους από την βαθύτατη κρίση του. 

Όλοι εμείς πρέπει και μπορούμε να τους σταματήσουμε. Να 
βάλουμε τέλος στα αδιέξοδα του ατομισμού και της διαίρεσης. 
Να μετατρέψουμε με τους αγώνες και την αλληλεγγύη μας τα 
συνδικάτα και τους συλλόγους μας σε όπλα αντίστασης στον νε¬ 
οφιλελευθερισμό, την εκμετάλλευση, την καταστολή, την κατα¬ 
στροφή του περιβάλλοντος, τον ρατσισμό και τον πόλεμο. Να 
πετάξουμε οριστικά την «αρχαία σκουριά»: σοσιαλδημοκράτες, 
σταλινικούς, ρεφορμιστές και γραφειοκράτες συνδικαλιστές. 
Όλους αυτούς, που αφού βίασαν ιδανικά και αξίες γενιών και γε¬ 
νιών για μια καλύτερη ζωή, σήμερα έχουν περάσει στο νεοφιλε¬ 
λεύθερο στρατόπεδο ή αναπαλαιώνουν τις πολιτικές της ταξικής 
συνεργασίας, της «κεντροαριστεράς», της «λαϊκής εξουσίας», που 
μας οδήγησαν σε τραγικές ήττες. 

Όλοι εμείς πρέπει να κάνουμε μια τομή στην πολιτική μας. Να 
συγκρουστούμε με την λογική της αγοράς και του κέρδους στη 
βάση ενός αντικαπιταλιστικού προγράμματος. Να χτυπήσου¬ 
με το κακό στην ρίζα του, το κεφάλαιο, την Ε.Ε., τον καπιταλισμό 
και τον ιμπεριαλισμό. Να καταργήσουμε την εκμετάλλευση αν¬ 
θρώπων από άνθρωπο, να κοινωνικοποιήσουμε τις επιχειρήσεις 
σ' όλους τους τομείς-κλειδιά της οικονομίας (τράπεζες, ενέργεια, 
μέσα μεταφοράς και επικοινωνίας). Να θέσουμε όλες τις μεγά¬ 
λες επιλογές -ενέργεια, βιομηχανία, διατροφή, περιβάλλον, πο¬ 
λιτισμός- σ' ένα δημοκρατικό σχεδίασμά. Να αποδεσμεύσουμε 
την χώρα μας από την Ε.Ε. των καπιταλιστών, των κερδοσκόπων, 
του ρατσισμού και των τρομονόμων, του νεοαποικισμού και των 
ιμπεριαλιστικών επεμβάσεων. Να ανατρέψουμε την κοινοβου¬ 
λευτική δικτατορία του κεφαλαίου, να διαχωριστούμε οριστικά 
από τις σταλινικές δικτατορίες των γκούλαγκ ή τα πρότυπα του 
«ανθρώπινου καπιταλισμού» της σοσιαλδημοκρατίας και της κε¬ 
ντροαριστεράς. Να εγκαταστήσουμε μια σοσιαλιστική κοινωνία 
στην χώρα μας και την Ε.Ε, που θα έχει στο κέντρο της τις ανά¬ 
γκες του ανθρώπου, τα δημοκρατικά και κοινωνικά δικαιώματα, 
τις ατομικές ελευθερίες, τις ανθρώπινες, ηθικές και πολιτικές αξί¬ 
ες. Να εγκαθιδρύσουμε την εξουσία των εργαζομένων, που θα 
στηρίζεται σε όργανα άμεσης δημοκρατίας και αυτοδιαχείρισης, 
όπου τα δημοκρατικά, πολιτικά και ατομικά δικαιώματα και ελευ¬ 
θερίες θα ξεπερνούν κατά πολύ, ποσοτικά και ποιοτικά, εκείνα 
ακόμη και των πιο ανεπτυγμένων αστικών δημοκρατιών. 

Όλοι εμείς πρέπει να κάνουμε μια τομή στην πρακτική μας. 
Να στρατευτούμε στον αγώνα για να υπερασπιστούμε την εργα¬ 
σία, το βιοτικό επίπεδο, το δικαίωμα στην ζωή. Να βάλουμε τέλος 
στην βαρβαρότητα του νεοφιλελευθερισμού, στις πολιτικές των 
αστικών κομμάτων (Ν.Δ., ΠΑΣΟΚ) και του καπιταλισμού/ιμπε- 
ριαλισμού. Να παλέψουμε για την ενότητα του κινήματος μέσα 
στους αγώνες στη βάση της ταξικής ανεξαρτησίας. Να δημιουρ¬ 
γήσουμε και να στηρίξουμε συσπειρώσεις αντίστασης και επι¬ 
τροπές αγώνα σε κάθε σωματείο, σύλλογο, τόπο δουλειάς, σχο¬ 
λείο, σχολή, γειτονιά και κοινότητα. Να οικοδομήσουμε μια ισχυ¬ 
ρή αντικαπιταλιστική δύναμη μέσα στο εργατικό/συνδικαλιστι- 
κό κίνημα και τα κοινωνικά κινήματα. Να χτίσουμε την δική μας 
μαζική εργατική, επαναστατική οργάνωση, πραγματικό εργαλείο 
στην πάλη μας για την σωτηρία από τους νεοφιλελεύθερους κα¬ 
πιταλιστές και ιμπεριαλιστές. Να στρατευτούμε στην υπόθεση 
της Ο.Κ.Δ.Ε. και του επαναστατικού μαρξισμού, στην οικοδόμη¬ 
ση του παγκόσμιου κόμματος της σοσιαλιστικής επανάστασης, 
την 4 η Διεθνή. 

Κυκλοφορεί από τις εκδόσεις ΕΡΓΑΤΙΚΗ ΠΑΛΗ 



Αγώνας για τ ?/ διαγραφή 

τον χρέους 

Συγγραφέας: Ηρακλής Χριστοφορίδης 
Χρονολογία έκδοσης: Ιούνιος 2015 
Σελίδες: 53 
Τιμή: 2 ευρώ 


Συνολικά, το χρέος δημόσιου και ιδιωτικού 
τομέα, παρά τα μνημόνια και τον περιορισμό 
των πιστώσεων κυρίως προς νοικοκυριά και μι¬ 
κρές επιχειρήσεις, θα εκτιναχθεί στην πενταετία 
των μνημονίων 2010-14 από το 231,9% περίπου 
στο 31,7% του ΑΕΠ. Με άλλα λόγια: παρόλο 
που χρεοκοπήσαμε το χρέος «μας» αυξήθηκε! 

Από την εποχή του 1 ου Μνημονίου ένα ερώ¬ 
τημα βασανίζει την ελληνική κοινωνία: ποιος 
ευθύνεται γι’ αυτή την κατάσταση; Η αστική 
τάξη, με τα παπαγαλάκια της, τα ΜΜΕξαπά- 
τησης, και τους ξεφτιλισμένους ακαδημαϊκούς 
και «ειδικούς» της, έχουν βαλθεί να μας απο¬ 
προσανατολίζουν και να ρίχνουν την ευθύνη 
στους εργαζόμενους και τα φτωχά λαϊκά στρώ- 
ματα[..]. 


Είναι, όμως, φανερό: Οι εργαζόμενοι δεν 
χρειάζεται να χρεωθούμε για να καταλώνουμε 
περισσότερα - απλώς η αστική τάξη θα πρέπει 
να καταναλώνει λιγότερα. Το χρέος δημιουρ- 
γείται όταν η αστική τάξη δεν δέχεται να παίρ¬ 
νει λιγότερα, όχι όταν σαν εργαζόμενοι κατανα¬ 
λώνουμε περισσότερα απ'όσα παράγουμε. 

Το ελληνικό δημόσιο, όπως όλα τα κράτη 
των καπιταλιστικών χωρών, είναι σπάταλα και 
διεφθαρμένα, όχι γιατί ξοδεύουν πολλά σε μι¬ 
σθούς δημοσίων υπαλλήλων ή σε κοινωνικές 
δαπάνες, αλλά γιατί πλουτίζουν με χίλιους δυο 
τρόπους την αστική τάξη. 

Αποσπάσματα του κειμένου 



Πού θα βρείτε τις εκδόσεις 


ΕΡΓΑΤΙΚΗ ΠΑΛΗ 


Αθήνα 

Βιβλιοπωλεία: “Πρωτοπορία” Γραβιάς 3-5, “Πολιτεία” Ασκληπιού 1-3 & Ακαδημίας, 
“Εναλλακτικό Βιβλιοπωλείο” Θεμιστοκλέους 37 και σε όλα τα κεντρικά βιβλιοπωλεία. 

Θεσσαλονίκη 

Βιβλιοπωλεία: “Το Κεντρί” Δημ. Γούναρη 22 (Ναυαρίνο), “Πρωτοπορία” Λ. Νίκης 3 

Γιάννενα 

Βιβλιοπωλεία: “Δωδώνη”, “Το βιβλιοπωλείο” στην Αβέρωφ 

Κοζάνη 

Συνεταιριστικό Βιβλιοπωλείο Κοζάνης, Ρήγα Φεραίου 10 


Πού θα βρείτε την εφημερίδα 

ΕΡΓΑΤΙΚΗ ΠΑΛΗ 

Αθήνα 

Περίπτερα: Πλ. Κάνιγγος και σχεδόν σε όλα τα περίπτερα των Εξαρχείων. 

Βιβλιοπωλεία: “Εναλλακτικό Βιβλιοπωλείο” Θεμιστοκλέους 37, 

“Καινά Δαιμόνια” Σουλτάνη 8, “Εκτός των Τειχών” Γραβιάς 10-12. 

Θεσσαλονίκη 

Πολιτικό-Πολιτιστικό Στέκι “Ισκρα”: Αμύντα 12, ισόγειο 
Περίπτερα: Καμάρα, Αλεξάνδρου Σβώλου 39 
Βιβλιοπωλεία: “Το Κεντρί” Δημ. Γούναρη 22 (Ναυαρίνο) 

Κοζάνη 

Συνεταιριστικό Βιβλιοπωλείο Κοζάνης, Ρήγα Φεραίου 10 

Και στα κεντρικά πρακτορεία Αθηναϊκού τύπου σε όλη την Ελλάδα. 

Γίνε Συνδρομητής - Ενίσχυσε την ΕΡΓΑΤΙΚΗ ΠΑΛΗ 

Γράψτε μας στο ε-ιηπίΠ 6Γ§αίί1άρα1ί@ο]«ΐ0.§Γ ή ταχυδρομήστε μας τα στοιχεία σας στην 
διεύθυνση Αγ. Κωσταντίνου 57, Τ.Κ. 104 37, Αθήνα. 

Ετήσια συνδρομή εσωτερικού 15 ευρώ - εξωτερικού 20 ευρώ. 


ΕΡΓΑΤΙΚΗ ΠΑΛΗ 

Μηνιαία εφημερίδα της Οργάνωσης Κομμουνιστών Διεθνιστών Ελλάδας 
Εκδίδεται από αστική μη κερδοσκοπική εταιρεία, Εκδότης: Σωφρόνης Παπαδόπουλος, Εκτύπωση: Κ. Φερέτος, Δερβενίων 30 
γραφεία: Αγ. Κωνσταντίνου 57, Τ.Κ. 10437, Αθήνα, τηλ. 210-5247227 - Κλεισούρας 4, Θεσσαλονίκη, τηλ. 2310-237938 

\ν\ν\ν.θ1«ΐ€.2Γ, €-Π1ίΐΐ1: €Γ2αΙίΕίρα1ί@θΕά€.2Γ 

Η άΠΟΨή ΜΑΣ 


Εργατική Πάλη 3 


Στις 4 Φλεβάρη ξεκινάμε 
Απεργίες και Αγώνες Διάρκειας 


1 V ^ να χρόνο στην εξουσία η 
\λ άθλια κυβέρνηση Τσίπρα και 
* η οργή του κόσμου άρχισε 
Α Λ να εκδηλώνεται. Οι πάντες 
κινητοποιούνται (αγρότες, εργαζό¬ 
μενοι, λαϊκά στρώματα) ενάντια στα 
πρώτα σκληρά μέτρα του 3 ου Μνημο¬ 
νίου. Όλος ο ελληνικός λαός γνωρίζει 
ότι αν περάσει το έκτρωμα του ασφα¬ 
λιστικού θα έχει γίνει ένα μεγάλο βήμα 
για την καταστροφή της κοινωνικής 
ασφάλισης, μια από τις μεγαλύτερες 
κατακτήσεις των εργαζομένων και των 
λαϊκών στρωμάτων των προηγούμενων 
150 χρόνων. Θα επακολουθήσουν και 
άλλα βάρβαρα μέτρα, που προβλέπο- 
νται στο 3° Μνημόνιο Τέρας (και στα 
δυο προηγούμενα) ή θα προκύψουν 
στην πορεία (ήδη τα απαιτεί η Τρόι¬ 
κα και το ΔΝΤ). Και το χειρότερο, θα 
μείνει στην εξουσία (έστω για λίγο) η 
συγκυβέρνηση ΣΎΡΙΖΑ-ΑΝΕΛ για 
να συνεχίσει την καταστροφή της οι¬ 
κονομίας, του βιοτικού επιπέδου των 
εργατικών και λαϊκών μαζών, το ξεπού¬ 
λημα (ό,τι έχει απομείνει) της δημόσιας 
περιουσίας, την καταστροφή και των 
τελευταίων υπολειμμάτων της λαϊκής 
και εθνικής κυριαρχίας, τη συνεργασία 
με την ακροδεξιά κυβέρνηση του σιωνι- 
στικού κράτους του Ισραήλ και τον αι¬ 
ματοβαμμένο δικτάτορα του αιγυπτια¬ 
κού λαού Αλ Σίσι. Ειδικά το τελευταίο, 
δηλαδή η συμμαχία με Ισραήλ-Αίγυ- 
πτο, που ο Τσίπρας ονόμασε «στρατη¬ 
γικής συμμαχίας»(!), που αναμφίβολα 
έχει την έγκριση ή γίνεται με υπόδειξη 
των ιμπεριαλιστών ΕΕ και ΗΠΑ, είναι 
ένα ξεπούλημα του δίκαιου αγώνα των 
Παλαιστινίων και επιπλέον κάνει τη 
χώρα μας ενεργό μέρος (όχι μόνο έμ¬ 
μεσα με την παραχώρηση της Σούδας 
κ.λπ.) μιας επικίνδυνης εστίας πολέμου, 
που όλοι παρακολουθούμε με κομμένη 
την ανάσα. 


Ένας χρόνος ψέματα και 
αντεργατικά μέτρα 

Στην εκδήλωση στο Ταε Κβο Ντο για 
τον 1 χρόνο κυβέρνησης του ΣΥΡΙΖΑ, ο 
Τσίπρας επιστράτευσε όλο το θράσος 
και την αμετροέπειά του σε μια προσπά¬ 
θεια να κάνει το μαύρο της διακυβέρ¬ 
νησής του άσπρο και προς όφελος των 
λαϊκών στρωμάτων. Η δόλια σύγκριση 
που επιχείρησε με τη Σαμαροβενιζελική 
διακυβέρνηση, δεν δικαιώνει σε τίποτα 
τη δική του διακυβέρνηση, ούτε το μέ¬ 
γεθος εξαπάτησης του ελληνικού λαού, 
που είναι ακόμη μεγαλύτερο από των 
προκατόχων του. «Ξέχασε» τι είχε υπο- 
σχεθεί: αφορολόγητο όριο 12.000 ευρώ, 
κατάργηση ΕΝΦΙΑ από το 2015, επανα- 
χορήγηση 13 ης σύνταξης στο τέλος του 
2015 για συντάξεις χαμηλότερες των 700 
ευρώ, καμία μείωση κύριων και επικου¬ 
ρικών συντάξεων και καμιά αύξηση ορί¬ 
ων ηλικίας, επαναφορά του κατώτερου 
βασικού μισθού στα 751 ευρώ, επανα¬ 
φορά βασικών διατάξεων (εργατικών δι¬ 
καιωμάτων) της εργατικής νομοθεσίας, 
διαγραφή του μεγαλύτερου μέρους του 
επονείδιστου χρέους κ.ά. 

Ακόμη, ο Τσίπρας, αφού εκμεταλλεύ¬ 
τηκε τους αγώνες του ελληνικού λαού 
και ήρθε στην εξουσία, ολοκλήρωσε 
την θλιβερή πορεία του μετατρέποντας 
το μεγαλειώδες ΟΧΙ του 62% στο δη¬ 
μοψήφισμα της 5 ης Ιουλίου σε ΝΑΙ και 
στην επαίσχυντη συμφωνία της 12 ης 
Ιουλίου και ένα μήνα αργότερα στο 3° 
Μνημόνιο (13 Αυγούστου). Αυτός ο τυ- 
χάρπαστος τυχοδιώκτης, στην ίδια εκ¬ 
δήλωση, έφτασε να κατηγορήσει τους 
άλλους («κάποιους από την ηγεσία της 


ΓΣΕΕ, μεγάλους αγροτοσυνδικαλιστές 
της ΠΑΣΕΓΕΣ»), ότι «έκαναν καμπάνια 
για το ΝΑΙ», ότι δεν μπορεί «να είστε 
και με τα μπλόκα και με το ΔΝΤ, δεν γί¬ 
νεται να είστε και με τις πορείες και με 
τους δανειστές», θαρρείς και ο ίδιος δεν 
είναι μαζί με τους δανειστές και το ΔΝΤ. 
Θαρρείς και δεν είναι ο ίδιος που μαζί 
με τον άθλιο συρφετό του «Μένουμε 
Ευρώπη», το μοναδικό του κοινωνικό 
στήριγμα, ψήφισε στη Βουλή το 3° Μνη¬ 
μόνιο. Το θέατρο του παραλόγου έχει 
και συνέχεια. Λίγες μέρες αργότερα, σε 
συνέντευξή του στο οικονομικό ειδησε- 
ογραφικό πρακτορείο Β1οοπιϊ>€γ§ ανα¬ 
κήρυξε το 2016 «Έτος των Ελλήνων» και 
συνέχισε ατάραχος: «Θα καταπλήξουμε 
τον κόσμο της οικονομίας»{\), την ίδια 
στιγμή που η κατάσταση της ελληνικής 
οικονομίας χειροτερεύει και καταστρέ- 
φεται, σε βαθμό που η όποια μελλοντική 
ανάκαμψή της γίνεται εξαιρετικά δύσκο¬ 
λη έως αδύνατη. 

Τέλος, τέτοια είναι η αθλιότητα του 
ΣΥΡΙΖΑ, που μαζί με όλους τους μνημο- 
νιακούς πανηγυρίζουν γιατί ξεπούλησαν 
τα αεροδρόμια, το Λιμάνι στην Οοδοο και 
ετοιμάζονται να ξεπουλήσουν τους σιδη¬ 
ρόδρομους, τη ΔΕΗ, το νερό, να ολο¬ 
κληρώσουν το ξεπούλημα του Ελληνι¬ 
κού κ.λπ. Πανηγυρίζουν όλοι μαζί, παλιοί 
και νέοι μνημονιακοί, γιατί ήρθαν στην 
Ελλάδα «επενδυτές», οι πασίγνωστοι 
ανά τον κόσμο «γύπες» Ργθιπ λΥαίδα, 
|οΗη Ραιιΐδοη, δίενε |οΗηδοη, για να 
αρπάξουν όποιο πλούτο έχει απομείνει, 
με πρώτη προτεραιότητα τα λεγόμενα 
«κόκκινα δάνεια» και τα σπίτια και την 
περιουσία των φτωχών λαϊκών μαζών. 


Με απεργία και αγώνες 
διάρκειας να τους διώξουμε 

Οι κερδοσκόποι ιμπεριαλιστές και 
το ΔΝΤ ζητούν και άλλα: μέτρα 8,5 
δις ευρώ που πρέπει να παρθούν μέσα 
στην άνοιξη, νέες μειώσεις στις συ¬ 
ντάξεις (κύριες και επικουρικές), νέα 
μείωση του κατώτατου μισθού, απε¬ 
λευθέρωση των απολύσεων κ.ά. Είναι 
βέβαιο ότι η άθλια κυβέρνηση Τσίπρα, 
αφού «διαπραγματευτεί» σκληρά, θα 
τα ικανοποιήσει «για να κρατήσει τη 
χώρα στην ΕΕ/Ευρώ», όπως είναι τώρα 
το αντιγραμμένο από τους παλιούς 
μνημονιακούς «επιχείρημά» της. 

Η υποταγή του Τσίπρα, όσο και αν 
το μέγεθος της ξαφνιάζει, οφείλεται 
στη αποτυχία του προγράμματος του 
ΣΥΡΙΖΑ, στην στρατηγική της λεγά¬ 
μενης «διαπραγμάτευσης», στην αλ¬ 
λοπρόσαλλη τακτική των συμμαχιών 
του, στην ολέθρια πολιτική του «πάση 
θυσία» στο Ευρώ κ.λπ., στην έλλειψη 
οποιοσδήποτε πολιτικής σύγκρουσης/ 
ρήξης με το κεφάλαιο, τους δανειστές/ 
κερδοσκόπους, τους ιμπεριαλιστές. 
Της έλλειψης ενός προγράμματος 
τομή, που θα διέγραφε όλο το χρέος, 
θα έβγαζε τη χώρα από το ζουρλο¬ 
μανδύα της ΕΕ/Ευρώ, θα υιοθετούσε 
αμέσως ένα εθνικό νόμισμα, θα εθνι¬ 
κοποιούσε τους τομείς κλειδιά της οι¬ 
κονομίας και θα έβαζε τα θεμέλια για 
μια οικονομία με κέντρο την ικανοποί¬ 
ηση των αναγκών των εργατικών και 
λαϊκών μαζών. Είναι ή ώρα με απεργία 
και αγώνα διάρκειας, με ένα «σύγχρο¬ 
νο Κιλελέρ», να ανατρέψουμε την μνη- 
μονιακή κυβέρνηση, να εξαφανίσουμε 
τους παλιούς μνημονιακούς που και- 
ροφυλακτούν σαν τις ύαινες - και να 
εγκαταστήσουμε μια δική μας κυβέρ¬ 
νηση, μια Κυβέρνηση των Εργαζομέ¬ 
νων, που θα μας οδηγήσει στο Σοσια¬ 
λισμό. 



Η καπιταλιστική βαρβαρότητα... 


με την γλώσσα ίων αριθμών 


Σ ε ποσοστό που αγγίζει περίπου το 4% 
ανέρχεται η εγκατάλειψη των σχολεί¬ 
ων από τους μαθητές στη χώρα μας, 
κυρίως τους μαθητές Γυμνασίου που 
δεν συνεχίζουν στο Λύκειο. Σε ορισμένες περιο¬ 
χές τα ποσοστά της μαθητικής διαρροής από τη 
Γ Γυμνασίου στην Α Λυκείου είναι πολύ υψηλά, 
π.χ. στα Δωδεκάνησα όπου αγγίζουν το 8,4% και 
στη Ροδόπη το 8%. Τα τελευταία χρόνια της οι¬ 
κονομικής κρίσης η σχολική διαρροή αυξάνεται 
πάλι, κυρίως γιατί πολλά παιδιά 15-16 χρονών 
αναγκάζονται να αφήσουν το σχολείο για να δου¬ 
λέψουν. Σύμφωνα με στοιχεία του Συνηγόρου του 
Παιδιού και του Ινστιτούτου Υγείας του Παιδιού, 
περίπου 30.000 παιδιά, στην πλειοψηφία τους 
ηλικίας 15 με 17 ετών, αναγκάζονται κάθε χρόνο 
να εγκαταλείψουν το σχολείο. Παιδιά ανέργων, 
φτωχών εργατών ή αγροτών, που οι οικογένειές 
τους ζουν υπό συνθήκες απόλυτης φτώχειας, και 
που η εγκατάλειψη του σχολείου ώστε να βγουν 
στην αγορά εργασίας για να μπορέσουν να επιβι¬ 
ώσουν αποτελεί ουσιαστικά μονόδρομο. 


Σ ύμφωνα με καταγγελία 
της ΙΙΝΙΟΕΕ, περίπου 
250 εκ. παιδιά παγκο¬ 
σμίους, δηλαδή 1 στα 
9, ζουν σε χώρες που πλήττονται 
από εμπόλεμες συρράξεις. Το 
2015, τα παιδιά που ζούσαν σε χώ¬ 
ρες και περιοχές που πλήττονταν 
από συγκρούσεις είχαν διπλάσιες 
πιθανότητες να πεθάνουν από αι¬ 
τίες που ως επί το πλείστον προ¬ 
λαμβάνονται, πριν φτάσουν στην 
ηλικία των πέντε ετών, απ’ ό,τι 
εκείνα των άλλων χωρών. Οι πο¬ 
λεμικές συγκρούσεις και οι ακραί¬ 
ες καιρικές συνθήκες εξαναγκά¬ 
ζουν έναν συνεχώς αυξανόμενο 
αριθμό παιδιών να εγκαταλείψουν 
τα σπίτια τους, ενώ εκατομμύρια 
περισσότερα είναι εκτεθειμένα σε 
σοβαρές ελλείψεις τροφίμων, βία, 
ασθένειες, κακοποίηση κ.ά. 


Τ ο 1/3 των νοικοκυριών (36,3%) ζει με ετήσιο οικογενειακό 
εισόδημα κάτω των 10.000 ευρώ, σύμφωνα με έρευνα της 
ΓΣΕΒΕΕ. Σύμφωνα με τα στοιχεία, το 94,2% των νοικοκυ¬ 
ριών παρουσίασε σημαντική μείωση των εισοδημάτων τους 
μετά το ξέσπασμα της κρίσης, με σαφέστατη διεύρυνση της ανισότη¬ 
τας υπέρ του πλουσιότερου 1% του πληθυσμού. Μείωση εισοδημάτων 
καταγράφηκε και μέσα στο 2015 για το 77,9% των νοικοκυριών. Περί¬ 
που τα 2/3 των νοικοκυριών (64,1%) αναγκάζονται να κάνουν περικο¬ 
πές για να εξασφαλίσουν τα αναγκαία, ενώ πάνω από τα μισά (56,5%) 
αδυνατούν να καλύψουν επαρκώς τις διατροφικές τους ανάγκες. 
































4 Εργατική Πάλη 


ΕΡΓΑΖΟΜΕΝΟΙ 


Φεβρουάριος 2016 


Όχι στο ξεπούλημα του ΟΑΠ 


Π εριχαρής ο Στέργιος Πιτσιόρλας, πρόε¬ 
δρος του ΤΑΙΠΕΔ, ανακοίνωσε ως πολύ 
ικανοποιητικό το τίμημα που προσφέρει η 
00500, μοναδική εταιρεία που κατέθεσε 
προσφορά εξαγοράς του 67% των μετοχών του ΟΛΠ 
(ήδη κατέχει το 26%): 280 εκ. άμεσα για το 51%, 90 εκ. 
σε 5 χρόνια για το υπόλοιπο 16%. Ισχυρίστηκε ότι το 
τίμημα είναι υψηλότερο απ’ ό,τι υπολόγισαν «ανεξάρ¬ 
τητοι» αποτιμητές και τράπεζες. Ότι προσφέρονται 22 
ευρώ ανά μετοχή, όταν ο μέσος όρος της το τελευταίο 
τρίμηνο είναι 14,70 ευρώ. Τέλος, αναφέρθηκε στην 
«υποχρέωση» της εταιρίας να επενδύσει 300 εκ. την 
πρώτη 5ετία, φέρνοντας θέσεις εργασίας κ.λπ. 

Η 00500 νοικιάζει δύο από τις τρεις προβλήτες 
εμπορευματοκιβωτίων από το 2009. Το 2014, πλή¬ 
ρωσε ενοίκιο 36 εκ., το 2015 38 εκ. Έτσι, αγοράζει 
τον ΟΛΠ με τα ενοίκια που έτσι κι αλλιώς θα έδινε 
τα επόμενα 10 χρόνια. Με σύμβαση παραχώρησης 
του 2012, το δημόσιο παραχώρησε στον ΟΛΠ για 40 
χρόνια ολόκληρο το δυτικό παραλιακό μέτωπο, όπου 
περιλαμβάνεται: όλη η παραλιακή ζώνη που ξεκινάει 
βορειοδυτικά της Σχολής Ναυτικών Δοκίμων μέχρι το 
πορθμείο Πέραμα-Σαλαμίνα, το λιμάνι κρουαζιέρας 
στο Χατζηκυριάκειο, το επιβατικό λιμάνι, οι προβλή¬ 
τες μεταφόρτωσης αυτοκινήτων (ο&γ ίεπηίη&ΐδ), οι 
τρεις προβλήτες μεταφόρτωσης εμπορευματοκιβωτί¬ 
ων (οοηΐείπεΓ ίεπηίη&ΐδ) -από τις οποίες τις δύο ήδη 
διαχειρίζεται η 00500-, η ιχθυόσκαλα Κερατσινίου, 
το πορθμείο Πέραμα-Σαλαμίνα, όλη η ναυπηγοεπι- 
σκευαστική ζώνη Περάματος (εκτείνεται και στη Σα¬ 
λαμίνα) με τις δύο πλωτές δεξαμενές. Η κυβέρνηση θα 
εξαιρέσει (μέχρι νεωτέρας) τις εκτάσεις των πρώην Λι¬ 
πασμάτων Δραπετσώνας, κάποιους αρχαιολογικούς 
χώρους και υπό προϋποθέσεις την σχολή λιμενοφυ¬ 
λάκων. Αγοράζοντας πάμφθηνα τον ΟΛΠ, η 00500 
αποκτά δικαιώματα σ’ αυτή την τεράστια περιοχή. 

Ο Πειραιάς βρίσκεται ανάμεσα στα 50 μεγαλύτερα 
λιμάνια του κόσμου, είναι πρώτος στην Ευρώπη στην 
κίνηση επιβατών (περίπου 15 εκ.), όγδοος στην Ευρώ¬ 
πη και τρίτος στη Μεσόγειο στην κίνηση εμπορευμα¬ 
τοκιβωτίων. Την περίοδο 2009-2014, κατέκτησε την 
παγκόσμια πρωτιά στην αύξηση διακίνησης εμπορευ¬ 
ματοκιβωτίων (σχεδόν 500%). Σύμφωνα με τη Διεθνή 
Ένωση Λιμένων, από 665.000 ΤΕΙΙδ το 2009 έφτασε το 
2014 περίπου στα 3,6 εκ., με τη διακίνηση στους της 
ΟΟδΟΟ πάνω από 2,5 εκ. 

Η εγκατάσταση της 00500 ήταν στρατηγική 
επιλογή της κινεζικής κυβέρνησης. Όπως και άλλες 
επενδύσεις σε λιμάνια την περίοδο 1990-2008, απο¬ 
τελεί τμήμα του φιλόδοξου «θαλάσσιου δρόμου του 
μεταξιού» (αναγγέλθηκε το 2013). Ο Πειραιάς είναι 
το κοντινότερο στη διώρυγα του Σουέζ (πρόσφατα 
αυξήθηκε η χωρητικότητα διέλευσής της) λιμάνι της 
Ευρωζώνης και του χώρου Σένγκεν, με μικρή απόκλι¬ 
ση από τους διεθνείς θαλάσσιους δρόμους του εμπο¬ 
ρίου Κίνας-Ευρώπης. Είναι φυσικά προφυλαγμένο, 
έχει μεγάλο βάθος που επιτρέπει προσέγγιση μεγά¬ 
λων πλοίων τρίτης γενιάς, χωρίς κόστη εκβάθυνσης. 
Επιπλέον, στο άμεσο μέλλον θα υλοποιηθούν έργα 
υποδομής που θα αυξήσουν ακόμα περισσότερο τη 
σημασία του λιμανιού του Πειραιά, με πιο σημαντικό 
το Εμπορευματικό Σιδηροδρομικό Κέντρο στο Θριά- 
σιο. Το κέντρο θα είναι από τα μεγαλύτερα της Ευρώ¬ 
πης και ξεχωρίζει γιατί θα είναι συνδεδεμένο και με 
τα 4 μέσα μεταφοράς (πλοίο, σιδηρόδρομος, αυτοκί¬ 
νητο, αεροδρόμιο), δίνοντας τεράστιες δυνατότητες 
αποθήκευσης και διακίνησης εμπορευματοκιβωτίων. 
Αλλα σημαντικά έργα αφορούν την κίνηση επιβατών 
(επέκταση μέχρι το λιμάνι της γραμμής 2 του Μετρό 
(με απευθείας σύνδεση με το «Ελευθέριος Βενιζέλος») 
και του τραμ, κατασκευή νέου σιδηροδρομικού σταθ¬ 
μού). 

Πρόκειται για διακρατική συμφωνία αποικιακού 
τύπου. Ο ΟΛΠ στο εξής θα ελέγχεται από την Κίνα 
μέσω της κρατικής 00500, που έχοντας ήδη τις δύο 



προβλήτες απέτρεψε την κατάθεση άλλων προσφο¬ 
ρών από ανταγωνιστές, ενώ η σύμβαση του 2009 προ¬ 
βλέπει και άλλα προνόμια υπέρ της (απαγόρευση του 
ΟΛΠ ν’ αναπτύξει άλλο σταθμό εμπορευματοκιβωτί¬ 
ων χωρίς έγκρισή της σε ακτίνα 200 χλμ.)! Η προβλή¬ 
τα I, που διαχειρίζεται ο ΟΛΠ, έχει δυναμική περίπου 
700 χιλιάδων εμπορευματοκιβωτίων, ενώ οι II και III 
της 00500 3,5 εκ. Επιπλέον, με προεκλογικό «φι¬ 
λικό διακανονισμό» το 2014, άλλαξε ο υπολογισμός 
του ετήσιου ενοικίου: το ελάχιστο εγγυημένο τίμημα 
αντικαταστάθηκε από την «ελάχιστη εγγυημένη κί¬ 
νηση», οπότε το «ρίσκο» του επενδυτή μεταφέρεται 
στον ΟΛΠ. Με την πώληση του ΟΛΠ, αυτό θα το 
αναλάμβανε ο νέος επενδυτής. Παίρνοντας τον ΟΛΠ 
η 00500, η αλλαγή είναι χωρίς σημασία, αφού πλη¬ 
ρώνει τον εαυτό της. 

Φυσικά, η 00500, στα πλαίσια του σχεδιασμού 
της, έκανε επενδύσεις (κατασκευή της προβλήτας III, 
επέκταση της II, εγκατάσταση γερανών και ανυψω¬ 
τικών μηχανημάτων κ.λπ). Χωρίς αυτές δεν θα ήταν 
δυνατόν να αυξηθεί η χωρητικότητα διακίνησης του 
λιμανιού. Οι επενδύσεις αυτές, ωστόσο, θα έπρεπε να 
γίνουν από το ελληνικό δημόσιο και κάτω από εργα¬ 
τικό έλεγχο, για να μην χαθεί ο έλεγχος του λιμανιού, 
να υπάρχει προστασία των εργαζομένων, της περιο¬ 
χής, του περιβάλλοντος. Αντίθετα, σήμερα έχουμε το 
άβατο της 00500, που ουσιαστικά δεν ελέγχεται από 
κανένα δημόσιο φορέα σε κανένα επίπεδο. Όσο για 
τις ιδεοληψίες των ταλιμπάν του νεοφιλελευθερισμού, 
ότι το κράτος δεν μπορεί να κάνει τον επιχειρηματία 
και ότι μόνο ένας ιδιώτης μπορεί να φέρει ανάπτυξη 
και επενδύσεις, δεν έχουν κανένα πρόβλημα όταν ο 
νέος ιδιοκτήτης δεν είναι παρά ένα άλλο κράτος και 
μια άλλη κρατική γραφειοκρατία. Τέλος, όσες θέσεις 
εργασίας δημιουργηθούν θα είναι όπως στο κάτεργο 
της 00500: εξαντλητικές βάρδιες, δίωξη/απαγόρευ¬ 
ση του συνδικαλισμού, μη τήρηση της εργατικής νο¬ 
μοθεσίας, μεταφορά όσων τραυματίζονται κατά την 
εργασία με IX και ταξί για να μη δηλωθούν ως εργα¬ 
τικά ατυχήματα κ.λπ. Αυτά θα εξαπλωθούν σ’ όλη την 
τεράστια έκταση που έχει παραχωρηθεί στον ΟΛΠ, σε 
εκατοντάδες επιχειρήσεις εγκατεστημένες εκεί. 

Ο νέος ιδιοκτήτης του ΟΛΠ θα αποτελεί στρατηγι¬ 
κό παίκτη σε τομείς κλειδιά της ελληνικής οικονομίας: 
στην ακτοπλοΐα (τουρισμός, σύνδεση των νησιών με 
την ηπειρωτική Ελλάδα, νησιωτική οικονομία), στην 
κρουαζιέρα, στη ναυπηγοεπισκευή (ολόκληρη η Ζώνη 
του Περάματος), στη σύνδεση της Σαλαμίνας, ενώ θα 
διαχειρίζεται μια τεράστια παραθαλάσσια έκταση γης 
(γ€ 3.1 εδί&ίε), την οποία διεκδικούν για ανάπλαση εδώ 
και δεκαετίες οι κάτοικοι των γύρω περιοχών και θα 
μπορούσε να αξιοποιηθεί για να βελτιωθεί δραστικά 
η ποιότητα ζωής των κατοίκων του Πειραιά και όλων 
των δυτικών συνοικιών. Είναι εγκληματικό να παρα- 
χωρηθούν όλα αυτά μέχρι το 2052 για 400 εκ. ευρώ, 
που μάλιστα θα πάνε «άπατα» στην αποπληρωμή του 
χρέους. Εργαζόμενοι, νεολαία και φτωχά λαϊκά στρώ¬ 
ματα, μέσα από αγώνες, πρέπει να εμποδίσουμε την 
κυβέρνηση ΣΥΡΙΖΑ-ΑΝΕΛ να διαπράξει αυτό το 
έγκλημα. 

■ Χρηστός Νομίδης 


/ επίκαιρη... 

Συλλήψεις μελών ΜΚΟ στη Λέσβο 

Κατηγορίες σε βαθμό κακουργήματος, για 
βοήθεια σε είσοδο παράνομων αλλοδαπών 
στην Ελλάδα, απήγγειλε πριν μερικές εβδο¬ 
μάδες ο Εισαγγελέας Πρωτοδικών Μυτιλή¬ 
νης, σε βάρος πέντε εργαζόμενων σε δυο Μη 
Κυβερνητικές Οργανώσεις που δραστηριο¬ 
ποιούνται στη Λέσβο. Οι δυο απ’ αυτούς εί¬ 
ναι μουσουλμάνοι αραβικής καταγωγής και 
με υπηκοότητα Δανίας, και οι τρεις Ισπανοί. 
Εναντίον τριών απ’ αυτούς απαγγέλθηκαν και 
κατηγορίες για παράνομη οπλοκατοχή, αφού 
στην κατοχή τους βρέθηκαν μαχαίρια. Οι πέ¬ 
ντε συνελήφθησαν τα χαράματα της Πέμπτης 
14 Ιανουάριου, επιβαίνοντες σε ταχύπλοο 
φουσκωτό σκάφος, το οποίο ανήκει σε μια 
από τις δυο οργανώσεις. 

Σύμφωνα με τη δικογραφία, ευρισκόμενοι 
στην οριογραμμή μεταξύ Ελλάδας και Τουρ¬ 
κίας, επιχειρούσαν ρυμουλκώντας βάρκες με 
μετανάστες, χωρίς αυτές ή οι επιβαίνοντες σε 
αυτές να κινδυνεύουν, ενώ ήταν παρόν σκά¬ 
φος του Λιμενικού Σώματος και χωρίς να ενη¬ 
μερώσουν τις αρχές για τη δράση τους. Άλλα 
επτά άτομα, εργαζόμενοι σε ΜΚΟ που δρουν 
στη Λέσβο (τρεις με υπηκοότητα του Ηνωμέ¬ 
νου Βασιλείου, δύο των ΗΠΑ, ένας της Ολ¬ 
λανδίας και ένας της Κύπρου) ηλικίας από 27 
έως 53 ετών, συνελήφθησαν στη Μήθυμνα, με 
την κατηγορία της κλοπής και σε βάρος τους 
σχηματίστηκε δικογραφία. Όπως προέκυψε 
από την αστυνομική έρευνα, οι συλληφθέντες 
αφαίρεσαν 335 σωσίβια-γιλέκα από χώρο ιδι¬ 
οκτησίας του Δήμου Λέσβου, στην περιοχή 
της Μήθυμνας. 

Κλινική «Νέο Αθήναιον»; 
κινητοποίηση για την καταβολή 
των δεδουλευμένων 

Σε επίπεδα εξαθλίωσης έχει οδηγήσει η πα- 
ρατεταμένη άρνηση καταβολής δεδουλευμέ¬ 
νων στους εργαζόμενους της κλινικής «ΝΕΟ 
ΑΘΗΝΑΙΟΝ» στο Παγκράτι, όπως καταγγέλ¬ 
λει το κλαδικό σωματείο Προσωπικού Ιδιωτι¬ 
κών Κλινικών Αθήνας. Μάλιστα, όπως τονί¬ 
ζει, υπάρχουν εργαζόμενοι που είναι απλήρω¬ 
τοι έως και 18 μήνες. Στα πλαίσια αυτά, στις 26 
Ιανουάριου πραγματοποιήθηκε συγκέντρωση 
διαμαρτυρίας έξω από στην κλινική. Όπως 
αναφέρει μεταξύ άλλων σε ανακοίνωσή του 
το «Σωματείο Προσωπικού Ιδιωτικών Κλινι¬ 
κών, Γηροκομείων, Εργαστηρίων, Διαγνωστι¬ 
κών Κέντρων και Συναφών χώρων»: «Η εργο¬ 
δοσία στην αγωνία της να 'σπάσει’ τον αγώ¬ 
να των εργαζομένων, προσπάθησε να στήσει 
εργοδοτικό μηχανισμό. Ονόμασε στελέχη της 
επιχείρησης 'εκπρόσωπους’ των εργαζομένων 
και τους κάλεσε να 1 αγωνιστούν 1 στο πλευρό 
της. 

Ο στόχος είναι ξεκάθαρος. Προσπαθούν να 
αποδείξουν ότι υπάρχει συναίνεση στην εξα¬ 
θλίωση. Καταγγέλλουμε επίσης το υπουργείο 
Εργασίας, το οποίο αφού έδωσε χρόνο στην 
εταιρεία, έσπειρε αυταπάτες, γέμισε με ψεύτι¬ 
κες υποσχέσεις τους εργαζόμενους, μέχρι τε¬ 
λικά να δηλώσει και επίσημα ότι δεν έχει δυ¬ 
νατότητα να παρέμβει ουσιαστικά». 

ΕΡΓΑΖΟΜΕΝΟΙ 


Εργατική Πάλη 5 


Νέοι εργατικοί αγώνες ενάντια 

σε μειώσεις μισθών, Λουκέτπ, απολύσεις 


Μ ια σειρά κινητοποιήσεων έχουν εκ¬ 
δηλωθεί το τελευταίο διάστημα στη 
χώρα, παρ’ όλη την τρομοκρατία και 
καταστολή που δέχονται οι εργαζό¬ 
μενοι από εργοδότες και κρατικό μηχανισμό, με τους 
εργαζόμενους να διεκδικούν τα δικαιώματά τους και 
να μην υποκύπτουν στις αυθαιρεσίες ή τα λουκέτα 
των εργοστασίων, όπου δουλεύουν. Υπάρχουν πολ¬ 
λά παραδείγματα και μερικά απ’ αυτά είναι: 

ΣΚΟΤ ΑΕ 

Η εργοδοσία του χημικού εργοστασίου «ΣΚΟΤ 
ΑΕ» ήδη από το 2010-11 είχε αρχίσει να ξεδιπλώνει 
τα αντεργατικά της σχέδια. Επέβαλλε στους εργα¬ 
ζόμενους, οι οποίοι τότε ήταν ανοργάνωτοι και υπέ¬ 
κυψαν στην τρομοκρατία και τον φόβο, μειώσεις μι¬ 
σθών 20% για τις γυναίκες και 10% για τους άντρες. 
Τον Μάρτη του 2012 η εταιρία τούς ανακοίνωσε ότι 
θα επιβάλει ατομικές συμβάσεις. Οι εργαζόμενοι, 
μετά κι απ’ αυτήν την επίθεση, έφτιαξαν σωματείο 
και ξεκίνησαν τις διαπραγματεύσεις για την υπο¬ 
γραφή Συλλογικής Σύμβασης. Η εργοδοσία απέρρι- 
ψε τις προτάσεις τους και ανακοίνωσε νέα μείωση 
των μισθών κατά 14%. Μάλιστα, μερικούς μήνες 
μετά, συγκεκριμένα την πρώτη βδομάδα που άνοι¬ 
ξε το εργοστάσιο μετά την καλοκαιρινή διακοπή, 
η εργοδοσία ξεκίνησε και... απολύσεις. Οι εργαζό¬ 
μενοι δεν λύγισαν και αποφάσισαν 48ωρη απεργία. 
Το πρωί της δεύτερης μέρας της 48ωρης απεργίας 
τους, η εργοδοσία αναγκάστηκε να ανακαλέσει τις 
τρεις απολύσεις που είχε κάνει, δεσμεύτηκε ότι δεν 
θα γίνει καμία απόλυση, δεν θα πειράξει τα εργασια¬ 
κά δικαιώματα των εργαζομένων και πήρε πίσω την 
απόφασή της για μείωση κατά 14% του μισθού. Μια 
πρώτη νίκη επετεύχθη... 

Για να έρθουμε στο σήμερα, στις 13/1/2016 κη¬ 
ρύσσεται απεργία λόγω της απόλυσης ενός εργαζό¬ 
μενου, μέλους του σωματείου από την εργοδοσία. 
Πρόφαση για την απόλυση αποτελούν δήθεν λόγοι 
ασφαλείας και ότι ο εργάτης άναψε... τσιγάρο στο 
χώρο παραγωγής. Ο προσχηματικός χαρακτήρας 
της απόλυσης γίνεται ακόμα πιο ξεκάθαρος, αν λά¬ 
βει κανείς υπόψη την απουσία συνθηκών ασφαλεί¬ 
ας στο εργοστάσιο. Η απόλυση ήταν ξεκάθαρα μια 
προσπάθεια εκφοβισμού των εργαζομένων. 

Μετά από 10 μέρες απεργίας και ενδιάμεσα με 
δύο αστυνομικές επεμβάσεις για το σπάσιμο της 
απεργίας, ο αγώνας έληξε νικηφόρα, με τη διοίκη¬ 
ση του εργοστασίου να υποχωρεί και να επαναπρο¬ 
σλαμβάνει τον απολυμένο συνάδελφο. 

ΣΟΦΤΕΞ 

Ένα ακόμη παράδειγμα της αποβιομηχάνισης 
βλέπουμε στο τύχη του εργοστασίου της ΣΟΦΤΕΞ. 
Μέσω τηλεφώνου ενημερώθηκαν οι εργαζόμενοι 
ότι το εργοστάσιο της ιστορικής χαρτοβιομηχανί¬ 
ας στον Βοτανικό διακόπτει οριστικά τη λειτουργία 
του. Σε επικοινωνία που είχε ο Διευθύνων Σύμβου¬ 
λος της εταιρείας με τον πρόεδρο του σωματείου, 
του μετέφερε την απόφαση της διοίκησης της ιταλι¬ 
κής πολυεθνικής Βοΐΐοη, στην ιδιοκτησία της οποίας 
είχε περάσει τα τελευταία χρόνια η Αθηναϊκή Χαρ¬ 
τοποιία, να σταματήσει η λειτουργία του εργοστα¬ 
σίου, επικαλούμενος το οικονομικό βάρος από την 
περσινή πυρκαγιά και την αδυναμία των μετόχων 
να καλύψουν το κόστος. Να θυμίσουμε ότι τον πε¬ 
ρασμένο Ιούλη, όταν η πυρκαγιά κατέστρεψε τμήμα 
των εγκαταστάσεων, η ζημιά δεν αποκαταστάθηκε 
και η μονάδα που κάηκε, παρέμενε κλειστή. 

ΚΟΚΑ ΚΟΛΑ ΒΟΛΟΥ 

Αρχές του Νοέμβρη του 2015 ανακοινώθηκε από 
τη Μονάδα του Ομίλου Οοοα-ΟοΗ 3Ε ότι πρόκειται 
να ενσωματώσει την παραγωγική και αποθηκευτική 
δραστηριότητα της μονάδας που λειτουργεί στον 
Βόλο, στη μονάδα της στο Σχηματάρι. Η ενσωμά¬ 
τωση αυτή εντάσσεται στο σχέδιο της εταιρίας για 



κλείσιμο εργοστασίων και μονάδων στην Ελλάδα 
και μεταφορά τους σε άλλες βαλκανικές χώρες. Και 
όπως και στην περίπτωση του κλεισίματος του ερ¬ 
γοστασίου στη Θεσσαλονίκη, η εταιρία υπόσχεται 
υποκριτικά ότι θα... «υλοποιήσει ένα νέο επενδυτικό 
πρόγραμμα στην Ελλάδα, ύψους 24 εκ. ευρώ». Παρά 
το κλείσιμο της μονάδας του Βόλου, η εταιρεία είχε 
διαμηνύσει ότι δεν προτίθεται να κάνει καμία από¬ 
λυση, ότι θα δώσει ισχυρά κίνητρα στους 80 συνολι¬ 
κά εργαζόμενους να μετακομίσουν στο Σχηματάρι. 
Στην πραγματικότητα, η εταιρεία ανακοίνωσε στους 
εργαζόμενους ότι όσοι επιθυμούν να μετακομίσουν, 
να το γνωστοποιήσουν μέχρι 27 Νοέμβρη και για 
τους υπόλοιπους θα ξεκινούσαν διαδικασίες εθε¬ 
λούσιας εξόδου. Αμέσως οι εργαζόμενοι ξεκίνησαν 
κινητοποιήσεις με κατάληψη του εργοστασίου και 
συνεχόμενες 48ωρες απεργίες. Παρά την προσπά- 
θειά τους αυτή, η μεταφορά του εργοστασίου ορι- 
στικοποιήθηκε και οι περισσότεροι εργαζόμενοι 
υπέγραψαν εθελούσια έξοδο. 

ΠΑΠΑΔΟΠΟΥΛΟΣ Ε. - 
ΠΑΓΟΥΡΑΣ Ν. Α.Β.Ε.Ε. 

Οι εργαζόμενοι στο συγκεκριμένο εργοστάσιο 
ξυλείας είναι απλήρωτοι από το 2009. Το 2011 κι¬ 
νήθηκαν δικαστικά με αγωγές για τα δεδουλευμένα 
τους, όπου και κέρδισαν συντηρητική κατάσχεση. 
Όμως δεν προχώρησαν στην υλοποίηση αυτής της 
απόφασης, υπαναχωρώντας στις υποσχέσεις της ερ¬ 
γοδοσίας για καταβολή των χρωστούμενων, η οποία 
επιπλέον απάντησε και με 22 απολύσεις. Το 2012, 
εργαζόμενοι και απολυμένοι, ξεκίνησαν καθημερινές 
συγκεντρώσεις διαμαρτυρίας έξω από το εργοστά¬ 
σιο, όπου κατήγγειλαν την επιχείρηση για παράνο¬ 
μες και ανήθικες πρακτικές απέναντι τους, όπως κα- 
θυστερούμενες αμοιβές αλλά και καθυστερούμενες 
αποζημιώσεις και ασφαλιστικές εισφορές έναντι των 
εργαζομένων, αδιαφορία των υπευθύνων της επιχεί¬ 
ρησης απέναντι στα προβλήματά τους, καθώς και 
για προκλητική στάση απέναντι σε κάθε εργαζόμενο 
σε οποιοδήποτε αίτημά του. 

Η παραγωγή του εργοστασίου είχε σταματήσει 
και στις 29/1/2016 πραγματοποιήθηκε συνέλευση 
από τους εργαζόμενους και τους απολυμένους και 
πήραν όλοι μαζί απόφαση για επίσχεση εργασίας 
που ξεκίνησε στις 1/2/2016. Ο στόχος των εργαζο¬ 
μένων είναι να πραγματοποιήσουν ένα εγχείρημα 
αυτοδιαχείρισης, όπως έγινε και στη ΒΙΟΜΕ. 

Τι χρειάζεται για να νικήσουν οι εργαζόμενοι σε 
αυτό το εργοστάσιο; Μία λύση υπάρχει. Μαζί με τη 
στήριξη των εργαζομένων και των λαϊκών στρωμά¬ 
των, και ιδιαίτερα όλων των εργαζομένων που βρί¬ 
σκονται σε κινητοποιήσεις, πρέπει να οργανωθεί 
ένας μαχητικός και επίμονος αγώνας, με κατάληψη 
και περιφρούρηση του εργοστασίου με στόχο να 
περάσει ο έλεγχος και η λειτουργία του στα χέρια 
των ίδιων των εργαζομένων. Γιατί αυτοί είναι οι μό¬ 
νοι που μπορούν να κινήσουν την παραγωγή, για τις 
ανάγκες της κοινωνίας και όχι για τα συμφέροντα 
των καπιταλιστών, είναι οι μόνοι που μπορούν να 
αποτρέψουν το κλείσιμο εργοστασίων, δηλαδή τον 
αργό θάνατο της ανεργίας. 


Ο αγώνας στα 5 μήνα 

Να καταργηθούν τα 
«κοινωφελή προγράμματα» 
Να φύγει η κυβέρνηση που 
δολοφονεί 

Τ α προγράμματα ΟΑΕΔ-ΕΣΠΑ εφαρμόζονται 
εδώ και 4 χρόνια σε ιδιωτικό και δημόσιο τομέα 
με μοναδικό σκοπό να διαλύσουν τις εργασιακές 
σχέσεις και τα στοιχειώδη εργασιακά δικαιώματα. Όλες 
οι μνημονιακές κυβερνήσεις υποστηρίζουν ότι τα προ¬ 
γράμματα είναι μια «ανάσα» για τους ανέργους, ενώ ου¬ 
σιαστικά επιβάλουν τους χειρότερους όρους εργασίας (οι 
«πεντάμηνοι», μόλις λήξει το πρόγραμμα, δεν μπορούν 
να βγουν ούτε στο ταμείο ανεργίας). Οι κυβερνήσεις 
προσπαθούν να μας πείσουν ότι τα προγράμματα αυτά 
μειώνουν την ανεργία, όμως από τότε που εμφανίστηκαν 
αυτή έχει πάρει ακόμα πιο ακραία χαρακτηριστικά. 

Το τελευταίο διάστημα 32.500 εργαζόμενοι από τα 
5μηνα απολύθηκαν. Οι εργαζόμενοι είχαν προσληφθεί 
από τους ΟΤΑ και κάλυπταν πάγιες και διαρκείς ανά¬ 
γκες, ενώ οι δήμοι είχαν ζητήσει εγγράφως την παραμο¬ 
νή τους για να μπορέσουν να λειτουργήσουν. Υπάρχουν 
βέβαια και αρκετοί δήμοι που στέλνουν παράνομα τους 
εργαζόμενους σε εργολάβους, και ενώ η σύμβασή τους 
έχει υπογραφεί από το δημόσιο, εργάζονται εκεί με ευθύ¬ 
νη της κυβέρνησης και των δήμων. 

Αποτέλεσμα αυτών των εγκληματικών πολιτικών εί¬ 
ναι και ο θάνατος του 35χρονου οικογενειάρχη Γιώρ¬ 
γου Σταμέλου, απασχολούμενου στην Υπηρεσία Καθα¬ 
ριότητας του Δήμου Μεγαρέων, που στις 5 Οκτωβρίου 
2015 έπεσε από απορριμματοφόρο που ξεκινούσε από 
το αμαξοστάσιο και τραυματίστηκε στο κεφάλι. Η δο¬ 
λοφονία του ολοκληρώθηκε στις 19 Ιανουάριου, αφού 
κατέληξε έπειτα από 4μηνη νοσηλεία στις εντατικές. 
Ο Δήμαρχος και ο Πρόεδρος του Σωματείου τόσο καιρό 
παρέμεναν μουγκοί και προσπαθούσαν με κάθε τρόπο 
να αποσιωπήσουν το γεγονός ότι ο 5μηνίτης εργαζόταν 
ΠΑΡΑΝΟΜΑ σε εργολάβο της καθαριότητας. Ταυτό¬ 
χρονα, έχουν τραυματιστεί σοβαρά εργαζόμενοι από 
τα ίδια προγράμματα στους δήμους Χαλκιδέων και Λα- 
ρισαίων. Αφού στραγγίζουν τους εργαζόμενους για 495 
ευρώ, δεν διστάζουν να τους στείλουν στον τάφο! 

Ως εδώ! 

Από τις 15/12, εργαζόμενοι στα 5μηνα έχουν στήσει 
σκηνές έξω από το Υπουργείο Εργασίας διεκδικώντας 
μόνιμη και σταθερή δουλειά για όλους. Η Κυβέρνηση 
αναμασάει ότι ο συγκεκριμένος αγώνας αφορά μόνο 
ένα μικρό κομμάτι εργαζομένων «που κοιτάνε να βο¬ 
λευτούν». Δεν διστάζουν να υπόσχονται νέες προσλή¬ 
ψεις 5μηνων στους δήμους το Μάρτιο-Απρίλιο, ενώ εί¬ 
ναι γνωστό ότι οι δήμαρχοι σε συνεργασία με την κυβέρ¬ 
νηση προσλαμβάνουν «εργολαβικούς» για να καλύψουν 
τα κενά που αφήνουν πίσω οι απολύσεις. Συνεχίζουν με 
ζήλο την πολιτική ρουσφετολογίας, που πρωτεργάτες 
ήταν οι ΝΔ και ΠΑΣΟΚ, εμφανίζουν θέσεις εργασίας 
με 5ετείς συμβάσεις, χωρίς κανένα διαγωνισμό, βολεύ¬ 
οντας αδέρφια, ξαδέρφια, συγγενείς ή αυλικούς τους. 
Με μαχητικούς αγώνες μπορούμε να κερδίσουμε 
Το συντονιστικό αγώνα εργαζομένων στα 5μηνα στις 
15/1 κλιμάκωσε τις κινητοποιήσεις του με συμβολική 
24ωρη κατάληψη στον ΟΑΕΔ της οδού Σταδίου και συμ¬ 
μετείχε στη διαδήλωση στις 16/1 ενάντια στο αντιασφα- 
λιστκό έκτρωμα. Δυστυχώς, παρά τη σημαντική στήριξη 
από οργανώσεις της Άκρας Αριστερός και αναρχικές 
ομάδες, η συμμετοχή από τους ίδιους τους εργαζόμενους 
στα 5μήνα είναι μικρή και αυτή η φάση του αγώνα φαί¬ 
νεται να κλείνει. 

Παρόλα αυτά, όμως, μορφές πάλης όπως η κατάλη¬ 
ψη/κατασκήνωση έξω από το υπουργείο εργασίας πρέπει 
να επεκταθούν παντού - αρχίζοντας έτσι και τον αγώνα 
διάρκειας, για να μην περάσει το αντιασφαλιστικό νομο¬ 
σχέδιο, να σπάσουμε τα Μνημόνιά στην πράξη, να διώ¬ 
ξουμε και το τελευταίο κυβερνητικό μνημονιακό τσίρκο, 
παίρνοντας τις τύχες της κοινωνίας στα χέρια μας. 

μ Βαγγέλης Κιτσώνης 





























6 Εργατική Πάλη 


ΑΣΦΑΛΙΣΤΙΚΟ 


Φεβρουάριος 2016 


Ανακοίνωση της Ο.Κ.Δ.Ε. για 



■ Ενάντια στην εξόντωση των φτωχών 
και μεσαίων αγροτοκτηνοτρόφων, 
στην καταστροφή της πρωτογενούς 
παραγωγής. 

■ Ενάντια στα Μνημόνια, τους νέους και 
παλιούς υπηρέτες τους, τις εξοντωτικές 
ντιρεκτίβες της Ε.Ε. και του ΑΝΤ. 

■Έξω απ' τα μπλόκα οι μεγαλοαγρότες 
επιχειρηματίες, οι φανεροί και ύπουλοι 
υποστηρικτές του «ΝΑΙ» και των 
Μνημονίων. 

■Κοινό Μέτωπο με τους Εργαζόμενους 
και τα φτωχά λαϊκά στρώματα στις 
πόλεις και τα χωριά. Συντονισμός- 
Κλιμάκωση των Μπλόκων, για Γενική 
Πολιτική Απεργία Αιαρκείας. 

α τελευταία 5 χρόνια, οι μνημο- 
νιακές κυβερνήσεις έχουν βάλει 
στο στόχαστρο να εφαρμόσουν 
πλήρως την Κοινή Αγροτική Πο¬ 
λιτική (ΚΑΠ), που υπαγορεύει η Ευρωπαϊκή 
Ένωση, με στόχο τον αφανισμό των μικρομε- 
σαίων αγροτών και την ανάπτυξη των μεγά¬ 
λων επιχειρήσεων που θα ελέγχουν την παρα¬ 
γωγή και τη γη. 

Το ξεπούλημα της ΑΤΕ (Αγροτική Τράπε¬ 
ζα), τα χαράτσια, η μείωση των επιδοτήσεων 
και μετά η αύξηση της φορολογίας, έμμεσης 
και άμεσης, και ο ΕΝΦΙΑ, μέτρα και πολιτικές 
που εφάρμοσαν οι κυβερνήσεις ΠΑΣΟΚ και 
ΝΔ, έχουν φτάσει τη συντριπτική πλειοψηφία 
του αγροτικού κόσμου στα όρια της εξαθλίω¬ 
σης. 


Η κυβέρνηση των ΣΥΡΙ- 
ΖΑ-ΑΝΕΛ, αφού εξαπάτησε τον 
ελληνικό λαό, σπέρνοντάς του 
ψεύτικες ελπίδες για μια φιλολαϊ¬ 
κή πολιτική, είναι άξια συνεχιστής 
της πολιτικής των προηγούμενων 
κυβερνήσεων, της πολιτικής των 
Μνημονίων. Το 3° Μνημόνιο έρ¬ 
χεται ουσιαστικά να ξεκληρίσει 
και την μικρομεσαία αγροτιά. Οι υποσχέσεις 
της συγκυβέρνησης ΣΥΡΙΖΑ-ΑΝΕΛ για το 
ότι δεν θα θιγούν οι μικρομεσαίοι αγρότες και 
κτηνοτρόφοι, ήταν και είναι τερατώδη ψέματα 

Συγκεκριμένα στο 3 - Μνημόνιο 

προβλέπεται: 

Διπλασιασμός προκαταβολής φόρου για 
620.000 αγρότες και μάλιστα αναδρομικά για 
τα εισοδήματα του 2014. Επανέρχεται στο 
55% ο συντελεστής προκαταβολής φόρου 
από 27,5% για το προηγούμενο έτος και 100% 
για το 2016. Με την απότομη επαναφορά του 
συντελεστή στο 55%, χιλιάδες αγρότες που 
ήδη έχουν υποβάλει τις φετινές φορολογικές 
δηλώσεις και ήδη έχουν λάβει τα εκκαθαριστι¬ 
κά του φόρου εισοδήματος, θα παραλάβουν 
νέα τροποποιημένα εκκαθαριστικά, με τα 
οποία θα καλούνται να πληρώσουν επιπλέον 
προκαταβολή φόρου εισοδήματος έναντι του 
επόμενου έτους. Φορολόγηση των αγροτικών 
ενισχύσεων της ΚΑΠ από το πρώτο ευρώ 
(κατάργηση του αφορολόγητου των 12.000 
ευρώ). Αύξηση του συντελεστή φορολόγησης 
των αγροτών από 1/1/2016 στο 20% και από 
1/1/2017 στο 26%. Κατάργηση της επιστρο¬ 
φής του Ειδικού Φόρου Κατανάλωσης (ΕΦΚ) 
πετρελαίου. Αύξηση -σε δύο δόσεις- του συ¬ 
ντελεστή του ΕΦΚ του αγροτικού πετρελαίου 
από τα 0,066 ευρώ το λίτρο στο επίπεδο του 
πετρελαίου κίνησης, στα 0,330 ευρώ το λίτρο 
μέχρι την 1η Οκτωβρίου 2016. Αύξηση του 
ΦΠΑ στα γεωργικά εφόδια στο 23% από 13%, 


για οτιδήποτε συσκευασμένο( ζωοτροφές, λι¬ 
πάσματα κ.τ.λ.). 

Επίσης θα υπάρξει σημαντική αύξηση των 
ασφαλιστικών εισφορών του ΟΓΑ. Η επιβά¬ 
ρυνση θα είναι ιδιαίτερα σημαντική, καθώς 
για να επιβιώσει ο ΟΓΑ θα πρέπει να προχω¬ 
ρήσει σε τριπλασιασμό της καταβαλλόμενης 
εισφοράς, μιας και στο εξής δεν θα έχει κρα¬ 
τική στήριξη και θα συγχωνευτεί με τα άλλα 
Ταμεία. 

Αυτοί είναι και οι λόγοι που οι αγρότες 
κατέβηκαν στους δρόμους. Μη έχοντας άλλο 
μέσο πίεσης, έστησαν μπλόκα στις εθνικές 
οδούς όλης της χώρας . Οι διεργασίες στο 
αγροτικό κίνημα ξεκίνησαν πριν τις εκλογές 
του Σεπτέμβρη, με εξαγγελίες για κινητοποιή¬ 
σεις ακόμη και εν μέσω εκλογών, γνωρίζοντας 
τις επιπτώσεις του 3 ου Μνημονίου, όμως αυτό 
δεν είχε καταστεί δυνατό 

Τώρα υπάρχουν πάνω από 80 μπλόκα σε 
ολόκληρη τη χώρα, σε όλες τις βασικές οδικές 
αρτηρίες. 

Οι αγρότες, μέσα από τις κινητοποιήσεις 

τους, πρέπει να απαιτήσουν: 

Φορολογία στο πραγματικό εισόδημα, κα¬ 
τάργηση των τεκμηρίων. Αφορολόγητο οικο¬ 
γενειακό εισόδημα 30.000 ευρώ, προσαυξημέ¬ 
νο κατά 5.000 ευρώ για κάθε παιδί. Προοδευ¬ 
τική φορολόγηση στο επιπλέον εισόδημα για 
τους μεγαλοαγρότες και τους επιχειρηματίες 
στο 45%. Κατάργηση των λογιστικών βιβλίων 
σε φτωχούς αγρότες με τζίρο έως 40.000 ευρώ. 

Καμιά αύξηση στις ασφαλιστικές εισφορές 
στον ΟΓΑ. Μείωση των ορίων συνταξιοδότη- 
σης στα 60 για τους αγρότες και στα 55 για 
τις αγρότισσες. Συντάξεις αξιοπρέπειας. Να 
ανακληθεί άμεσα η αύξηση των ορίων συντα- 
ξιοδότησης στα 67 χρόνια που ισχύει σήμερα. 
Αποκλειστικά δημόσια δωρεάν Υγεία-Πρό- 
νοια. Να σφραγιστούν όλα τα βιβλιάρια υγεί¬ 
ας του ΟΓΑ χωρίς όρους και προϋποθέσεις. 


Κατάργηση όλων των άμεσων και έμμε¬ 
σων περιορισμών της αγροτικής και κτηνο- 
τροφικής παραγωγής που επιβάλλει η νέα 
ΚΑΠ 2014-2020 της Ε.Ε., να μην ισχύσουν οι 
περικοπές στις επιδοτήσεις-ενισχύσεις, σύν¬ 
δεση των ενισχύσεων με την παραγωγή, το 
ζωικό κεφάλαιο. 

Αφορολόγητο πετρέλαιο, όπως στους 
εφοπλιστές. Άμεση μείωση της τιμής του 
αγροτικού ρεύματος κατά 50% στους μικρο- 
μεσαίους αγροτοκτηνοτρόφους. 

Κατώτατες εγγυημένες τιμές για τα αγρο- 
κτηνοτροφικά προϊόντα, που να καλύπτουν 
το κόστος παραγωγής και να αφήνουν εισό¬ 
δημα για επιβίωση και συνέχιση της αγροτι¬ 
κής δραστηριότητας. Φθηνά προϊόντα για τις 
λαϊκές ανάγκες ενάντια στην κερδοσκοπία 
εμπόρων και βιομηχανιών. 

Να εξοφληθούν άμεσα όλα τα χρωστού- 
μενα σε νέους αγρότες, καθώς και οι δικαι¬ 
ούχοι εξισωτικών αποζημιώσεων, επιστροφής 
φόρου καυσίμων, νιτρορύπανσης, βιολογικών 
καλλιεργειών κ.ά. Αναπλήρωση χαμένου 
εισοδήματος από το εμπάργκο στη Ρωσία. 
Το κράτος να εγγυηθεί την άμεση πληρωμή 
όλων των χρωστούμενων προϊόντων από 
εμπόρους, εξαγωγείς και βιομήχανους, κα¬ 
θώς και την παροχή από τις τράπεζες άτοκων 
καλλιεργητικών δανείων σε νέους αγρότες, 
μικρομεσαίους αγρότες και κτηνοτρόφους. 

Ενίσχυση της κτηνοτροφίας και εξασφά¬ 
λιση των αναγκαίων βοσκήσιμων εκτάσεων. 
Δωρεάν κρατική σήμανση ζώων, νομιμοποίη¬ 
ση σταβλικών εγκαταστάσεων, υποδομές για 
την αντιμετώπιση ζωονόσων και πρόσληψη 
γεωτεχνικών. 

Άμεση αποζημίωση για τις καταστροφές 
στην παραγωγή και μέτρα για την αποκατά¬ 
σταση του αγροκτηνοτροφικού κεφαλαίου, 
ΕΛΓΑ/κρατικός φορέας που θα καλύπτει και 
θα αποζημιώνει στο 100% της ζημιάς απ’ όλες 
τις αιτίες καταστροφής σε φυτική, ζωική πα- 



Ενόψει ψήφισης ασφαλιστικού 

Ανεβαίνει το κοινωνικό θερμόμετρο 


Τ ο αντιασφαλιστικό νομοσχέδιο 
Κατρούγκαλου, προμετωπίδα της 
εφαρμογής των Μνημονίων, απο¬ 
τελεί μια πρωτοφανή επίθεση σε 
όλα τα κοινωνικά στρώματα και ομάδες. Κυ¬ 
ρίως όμως στην εργατική τάξη και τα φτωχά 
λαϊκά στρώματα, που δέχονται το πιο βαρύ 
πλήγμα, καθώς χάνουν ό,τι γνώρισαν τα προ¬ 
ηγούμενα χρόνια ως κοινωνική ασφάλιση. 
Αυτό, σε συνδυασμό με τα τερατώδη νομο¬ 
σχέδια που έπονται, δηλαδή το φορολογικό 
και τα εργασιακά, ανεβάζει επικίνδυνα το κοι¬ 
νωνικό θερμόμετρο και δημιουργεί κινητικό¬ 
τητα σε όλες τις κοινωνικές ομάδες. 

Διάφορες κινητοποιήσεις πραγμα¬ 
τοποιήθηκαν τις προηγούμενες βδο¬ 
μάδες από εργαζόμενους διάφορων 
κλάδων, σωματεία και ομοσπονδίες. 
Σαρανταοχτάωρη πανελλαδική απεργιακή 
κινητοποίηση σε όλες τις κατηγορίες πλοίων 
πραγματοποίησε στις 20 & 21 Ιανουάριου η 
Πανελλήνια Ναυτική Ομοσπονδία (ΠΝΟ), 
με αφορμή τη νέα ρύθμιση της κυβέρνη¬ 
σης για το ασφαλιστικό. Οι εργαζόμενοι του 
ΝΑΤ ξεκίνησαν τις κινητοποιήσεις από τις 
15/1, όπου δε λειτούργησαν οι υπηρεσίες του 
ασφαλιστικού οργανισμού των ναυτικών, κα¬ 
θώς και στις 18/1. Στις 19-21/1 προχώρησαν 
στην προκήρυξη τριήμερης απεργίας. Παράλ¬ 
ληλα συμμετείχαν στο κάλεσμα της ΠΝΟ 
για κοινή δράση και στις απεργιακές κινη¬ 
τοποιήσεις, προτείνοντας στην ομοσπονδία 
κλιμάκωση με διαδηλώσεις και καταλήψεις. 
Όπως αναφέρουν και οι ίδιοι σε πρόσφα¬ 
τη ανακοίνωσή τους: «Πρέπει να ενημερώ¬ 
σουμε την κοινωνία ότι δεν αγωνιζόμαστε 
να διατηρήσουμε τις θέσεις μας, αλλά να 
αποτρέψουμε την πλήρη διάλυση του ασφα¬ 
λιστικού συστήματος και της ναυτιλίας». 


Σε τροχιά κινητοποιήσεων έχουν μπει και 
οι εργαζόμενοι στην τοπική αυτοδιοίκηση, 
καθώς ανακοίνωσαν γύρο καταλήψεων δη¬ 
μοτικών κτηρίων και υπηρεσιών ενόψει της 
γενικής απεργίας στις 4/2. Κινητοποιήσεις 
προανήγγειλε και η Πανελλήνια Ομοσπον¬ 
δία Εργαζομένων στα Δημόσια Νοσοκομεία 
(ΠΟΕΔΗΝ), ενάντια στο αντιασφαλιστικό 
αλλά ταυτόχρονα κάνοντας λόγο για υπο- 
χρηματοδότηση και υποστέλεχωση του ΕΣΥ. 

Στις 16/1, με κάλεσμα της ΑΔΕΔΥ, πραγμα¬ 
τοποιήθηκε συγκέντρωση και πορεία στο κέ¬ 
ντρο της Αθήνας, κυρίως από οργανώσεις της 
άκρας αριστερά και πρωτοβάθμια εργατικά 
σωματεία και ενώσεις. Χαρακτηριστική η στά¬ 
ση του ΠΑΜΕ/ΚΚΕ, που δε συμμετείχε στη 
συγκεκριμένη συγκέντρωση, ενώ αρχικά την 
είχε υπερψηφίσει στο συμβούλιο της ΑΔΕΔΥ! 
Διαβλέποντας πως η μάχη για το ασφαλιστι¬ 
κό μπορεί να ενοποιήσει τους εργαζόμενους 
πάνω σε μια μαχητική βάση, κάνει ό,τι μπορεί 
για να βάλει φρένο στις κινητοποιήσεις. Βάζει 
φρένο σε αγροτικά μπλόκα, κατεβάζει γραμ¬ 
μή μη στήριξης των κινητοποιήσεων στα σω¬ 
ματεία που συμμετέχει κ.ά. 

Σε κίνηση όμως βρίσκονται και διάφορα 
μικροαστικά στρώματα, που διαδήλωσαν 
τιςπροηγούμενες μέρες. Στρώματα που πλήτ¬ 
τονται άμεσα από το νομοσχέδιο Κατρούγκα¬ 
λου, αλλά συνθλίβονται και προλεταριοποι- 
ούνται συνολικά από τις μνημονιακές πολιτ- 
κές, όπως γιατροί, μηχανικοί, δικηγόροι κ.ά. 
Αυτή την αντικειμενική πραγματικότητα της 
οικονομικής διάλυσης και εξαθλίωσης των 


μικροαστικών στρωμάτων, εκμεταλλεύονται 
αντιδραστικές δυνάμεις και ηγεσίες τύπου 
«Μένουμε Ευρώπη», αυτή τη φορά χρησιμο¬ 
ποιώντας ως συγκεκριμένη αφορμή το αντια- 
σφαλιστικό νομοσχέδιο. Στόχος τους είναι να 
ενισχύσουν τη διαδικασία ανασυγκρότησης 
και συγκέντρωσης δυνάμεων, που εξελίσσε¬ 
ται στο χώρο της Δεξιάς, κυρίως γύρω από 
το πρόσωπο του Μητσοτάκη, αλλά και να 
περάσουν σε μια σκληρή ιδεολογική κα πολι¬ 
τική αντεπίθεση ενάντια στην εργατική τάξη 
και το εργατικό κίνημα: το λεγόμενο «κίνημα 
της γραβάτας», οι «επιστημονικοί φορείς» 
που είχαμε ξαναδεί στο δημοψήφισμα της 5 ης 
Ιουλίου, τεχνικά επιμελητήρια κ.ά. Ακραίοι 
νεοφιλελεύθεροι, ακροδεξιοί και μνημονιακοί 
φασίστες (Κρανιδιώτης, Λυκουρέζος κ.ο.κ.), 
σάπια ρετάλια μιας παρηκασμένης κοινωνι¬ 
κής τάξης με γόβες και γραβάτες, φανατικοί 
του «Μένουμε Ευρώπη». Πριν από ένα χρό¬ 
νο συνυπέγραφαν και στήριζαν λυσσαλέα τα 
Μνημόνια και τις μνημονιακές πολιτικές (που 
προέβλεπαν και περαιτέρω διάλυση της κοι¬ 
νωνικής ασφάλισης), τώρα ουρλιάζουν υπο¬ 
τίθεται ενάντια στο νομοσχέδιο και φυσικά 
απέναντι στην Αριστερά, όσο κι αν γνωρίζουν 
πως καμία σχέση δεν έχει ο Τσίπρας/ΣΥΡΙΖΑ 
μ’ αυτή - αλλά αξιοποιώντας την ευκαιρία να 
χτυπήσουν τις αξίες του εργατικού κινήματος, 
να εκτρέψουν το αντιμνημονιακό αίσθημα 
των λαϊκών μαζών στην καταδίκη της «αρι¬ 
στερής κυβέρνησης» και στην επαναφορά 
των δικών τους εκλεκτών στην εξουσία. 

Κύριος υπεύθυνος για τη νεκραανάσταση 


των μνημονιακών ζόμπι δεν είναι άλλος απο 
τον ανεκδιήγητο Τσίπρα και την κυβέρνησή 
του, που εφαρμόζοντας σαν υπάκουο σκυλί 
όλες τις νεοφιλελέυθερες, μνημονιακές ντι¬ 
ρεκτίβες της ΕΕ και των ευρωπαίων ιμπερι¬ 
αλιστών, έδωσε το χώρο αλλά και τα υλικά 
ερείσματα σε όλη αυτή τη λέρα να επιχειρεί ν’ 
ανασυγκροτηθεί και αντεπιτεθεί. 

Από κοντά η ξεπουλημένη ηγεσία της 
ΓΣΕΕ, που συνεχίζοντας τον προδοτικό, εμε¬ 
τικό της ρόλο, όχι μόνο στηρίζει τις παραπά¬ 
νω κινητοποιήσεις, αλλά βγάζει και την πρα¬ 
κτική δουλειά, (π.χ. αφίσες/καλέσματα ενόψει 
της γενικής απεργίας στις 4/2). 

Η μάχη του Ασφαλιστικού, πέραν ότι ιστο¬ 
ρικά υπήρξε στην αιχμή του δόρατος της τα¬ 
ξικής πάλης, είναι και σήμερα μια ευκαιρία για 
την εργατική τάξη να μπει ξανά σε κίνηση. Οι 
κινητοποιήσεις πρέπει να πολλαπλιαστούν, 
να εξαπλωθούν και να συντονιστούν. Για να 
μπορέσει όμως αυτή η μάχη να δοθεί υπέρ της 
εξυπηρέτησης των συμφερόντων των εργα¬ 
ζόμενων, των φτωχών λαϊκών στρωμάτων και 
των νέων, πρέπει μέσα σ’ αυτή να ηγεμονεύ¬ 
σει το εργατικό κίνημα και οι δυνάμεις του. Σε 
συμμαχία με τα υπόλοιπα πληττόμενα στρώ¬ 
ματα (αγρότες, φτωχά και κατώτερα μικροα¬ 
στικά στρώματα) και ξεκινώντας από τις 4/2, 
να φέρουμε ξανά στο προσκήνιο τη συνολική 
σύγκρουση με τα Μνημόνια, την Ευρωζώνη/ 
ΕΕ, τους υπηρέτες τους νέους και παλιούς, 
συνολικά με το καπιταλιστικό σύστημα, επι¬ 
βάλλοντας τις δικές μας λύσεις (διαγραφή του 
χρέους κ.λπ.). Οι επαναστατικές δυνάμεις, 
όπως η Ο.Κ.Δ.Ε., έχουν την υποχρέωση να 
μπουν σ’ αυτή τη μάχη ρίχνοντας όλες τους 
τις δυνάμεις, ενισχύοντας τις κινητοποιήσεις, 
βοηθώντας το εργατικό κίνημα να ηγεμονεύ¬ 
σει. 

ΑΣΦΑΛΙΣΤΙΚΟ 


Εργατική Πάλη 7 


τον αγώνα των αγροτών 


ραγωγή και πάγιο κεφάλαιο χωρίς καθυστερήσεις. 

Να μην επιστραφούν οι αποζημιώσεις, («πακέτο 
Χατζηγάκη»), που κέρδισαν με τους σκληρούς αγώ¬ 
νες τους οι αγρότες το 2008-2009, όπως ζήτησε η Ε.Ε. 
και ψήφισε σχετικό νόμο η συγκυβέρνηση ΣΥΡΙΖΑ- 
ΑΝΕΛ. 

Καμιά κατάσχεση πρώτης, δεύτερης κατοικίας ή 
χωραφιού, από δάνεια που βρίσκονται στο «κόκκινο», 
συνολικής αντικειμενικής αξίας μέχρι 300.000 ευρώ. 
Διαγραφή των τόκων και κούρεμα του κεφαλαίου σε 
ποσοστό 30% για επαγγελματικά δάνεια μέχρι 200.000 
ευρώ των φτωχών αγροτοκτηνοτρόφων και ψαράδων. 

Να γίνουν τα απαραίτητα έργα υποδομής για εξα¬ 
σφάλιση επαρκούς άρδευσης, αντιπλημμυρικά έργα. 
Να μην ιδιωτικοποιηθεί η διαχείριση των νερών, όπως 
προβλέπει η οδηγία 60/2000 της ΕΕ. 

Να σταματήσουν τα αγροτοδικεία και η ποινικο- 
ποίηση των αγροτικών και κοινωνικών αγώνων. 

Τα 2 βασικά αιτήματα των αγροτών, για να έχει 
όποιο νόημα ο «διάλογος από μηδενική βάση και χω¬ 
ρίς προαπαιτούμενα» με την κυβέρνηση, όπως έχουν 
διαμορφωθεί από τις συντονιστικές επιτροπές των 
μπλόκων, είναι η απόσυρση του ασφαλιστικού νομο¬ 
σχεδίου και ο καθορισμός του κόστους παραγωγής. 
Αιτήματα που ενοποιούν τα μπλόκα των αγροτών. 

Ο αγροτικός αγώνας χρειάζεται σχέδιο και 

μια πραγματική ηγεσία 

Ο αγώνας είδη έχει μπει σε φάση κλιμάκωσης. Τα 
μπλόκα ενισχύονται μέρα με τη μέρα, οι αποκλεισμοί 
των δρόμων και των τελωνείων διαρκούν περισσότε¬ 
ρο. Η απόφαση των αγροτών να κλιμακώσουν με βα¬ 
σικό επόμενο σταθμό την απεργία στις 4 Φεβρουάριου 
είναι σε σωστή κατεύθυνση και στη λογική της σύν¬ 
δεσης με τους εργαζόμενους. Πράγμα που είναι απα¬ 
ραίτητο και αναγκαίο για ανατροπή των Μνημονίων. 
Οι συντονιστικές επιτροπές και τα μπλόκα πρέπει να 
απαρτίζονται από εκλεγμένους αντιπροσώπους από 


κάθε χωριό, ξεπερνώντας τις οργανωτικές αδυναμίες 
και τη γραφειοκρατία των αγροτικών ενώσεων. 

Το αγροτικό κίνημα πρέπει να ενωθεί με τους ερ¬ 
γαζόμενους και τα φτωχά λαϊκά στρώματα. Να απο¬ 
βάλλει τους μεγαλοαγρότες και τους υποστηρικτές 
του «ΝΑΙ» του δημοψηφίσματος, που εμφανίζονται 
δήθεν «ενάντια στα κόμματα», ώστε να καπηλευτούν 
τον αγώνα, να τον στρέψουν εκεί που θέλουν, στην 
υποστήριξη των μνημονιακών δυνάμεων και των 
Μνημονίων. Πρέπει να εναντιωθούν σε όλους όσους 
μας έφεραν σε αυτήν την κατάσταση. 

Το ρεφορμιστικό σχέδιο του ΣΥΡΙΖΑ, που πίστευε 
ότι όλα θα λυθούν μέσω διαλόγου με τους «εταίρους» 
της Ε.Ε., με παραμονή στο ζουρλομανδύα του Ευρώ, 
δίχως διαγραφή του χρέους, αγώνες και ριζικά, αντι- 
καπιταλιστικά μέτρα, όχι μόνο απέτυχε αλλά και μας 
οδήγησε στο 3ο Μνημόνιο Τέρας. Τα Μνημόνια έχουν 
επανέλθει δριμύτερα. 

Μέσα από ένα νέο κύμα αγώνων, εργαζόμενοι, 
φτωχά λαϊκά στρώματα, φτωχοί και μεσαίοι αγρότες, 
άνεργοι και νέοι, πρέπει μαζί να επιβάλλουμε τις δικές 
μας λύσεις. ΚΑΤΩ ΠΑΛΙΑ ΚΑΙ ΝΕΑ ΜΝΗΜΟΝΙΑ. 
ΔΙΑΓΡΑΦΗ ΤΟΥ ΧΡΕΟΥΣ. ΕΞΩ ΑΠΟ ΕΥΡΩ ΚΑΙ 
Ε.Ε. ΕΘΝΙΚΟΠΟΙΗΣΕΙΣ ΜΕ ΕΡΓΑΤΙΚΟ ΕΛΕΓΧΟ 
ΣΤΗΝ ΟΙΚΟΝΟΜΙΑ. Δεν θέλουμε Μνημόνια ούτε 
με τον Τσίπρα, ούτε με τον Μητσοτάκη, ούτε με κα¬ 
νένα άλλο ρετάλι και υπηρέτη των δανειστών. Κάτω 
όλοι οι παλιοί και νέοι Μνημονιακοί, κάθε κυβέρνησή 
τους - υπηρέτης των δανειστών, του κεφαλαίου, των 
πλουσίων. Μόνη λύση, μια επαναστατική Κυβέρνηση 
των Εργαζομένων, με σύμμαχο γύρω της τα φτωχά 
λαϊκά στρώματα στις πόλεις και τα χωριά -που μόνο 
αυτή μπορεί να εγγυηθεί την υπεράσπισή των αγρο¬ 
τών από την εξόντωση που επιβάλλει το μεγάλο κε¬ 
φάλαιο και η Ε.Ε. Για ν’ ανοίξουμε τον δρόμο για τη 
μόνη πραγματική εναλλακτική, το Σοσιαλισμό. 

Ο.Κ.Δ.Ε. 28.01.2016 


Ανταπόκριση από Γιάννενα 

Σ τα Γιάννενα, η Ο.Κ.Δ.Ε. στα πλαίσια της καμπάνιας της για το αντι- 
ασφαλιστικό τερατούργημα πραγματοποιεί παρεμβάσεις στην πόλη 
και σε γνωστούς δρόμους του κέντρου (Μ. Αγγέλου), μπροστά από 
τη Νομαρχία και τον ΟΑΕΔ, ενημερώνοντας πλατιά για την κρισιμότητα της 
κατάστασης και καλώντας τους εργαζόμενους και τη νεολαία στην απεργία 
στις 4 Φλεβάρη. Έχουν επίσης αναρτηθεί πανό και αφισάκια, που καλούν 
στην απεργία και την εκδήλωσή μας για τη σημασία της κοινωνικής ασφάλι¬ 
σης και την οργάνωση του αγώνα για την υπεράσπισή της. 

Η Σοσιαλιστική Σπουδαστική Πάλη κάνει καμπάνια για να ανοίξει το 
ζήτημα και στους χώρους του Πανεπιστημίου, με μοιράσματα στη Λέσχη 
και στις σχολές, ενώ προσπάθεια γίνεται και για τη διεξαγωγή γενικών συ¬ 
νελεύσεων στους συλλόγους που παρεμβαίνουμε, τονίζοντας ότι τα αντι- 
ασφαλιστικά μέτρα αφορούν και τους φοιτητές, τόσο κατά τη διάρκεια της 
φοίτησής τους (πρόσβαση στην υγεία κ.λπ.) αλλά και για το μέλλον τους ως 
εργαζόμενοι ή άνεργοι. 

Η κατάσταση στα Πανεπιστήμια είναι αρκετά δύσκολη, καθώς αριστε¬ 
ρές δυνάμεις όπως η ΑΡΕΝ (ΛΑΕ) και τα ΕΑΑΚ (με κάποιες μεμονωμένες 
εξαιρέσεις) κρίνοντας ως δεδομένη την αδυναμία διεξαγωγής γενικών συ¬ 
νελεύσεων (λόγω εξεταστικής περιόδου) δεν θίγουν καν τέτοιο ζήτημα στα 
ΑΣ των φοιτητικών συλλόγων, αφήνοντας απλά την ΠΚΣ/ΚΝΕ να περνάει 
«ψηφίσματα-σφραγίδες», καλώντας τους φοιτητές σε συγκεντρώσεις του 
ΠΑΜΕ ή στην απεργία μαζί τους. 

Την Τετάρτη 20/1 πραγματοποιήθηκε συγκέντρωση στη Νομαρχία και 
πορεία ενάντια στο αντι-ασφαλιστικό νομοσχέδιο Κατρούγκαλου.Ήταν αρ¬ 
κετά μαζική για τα δεδομένα της πόλης (περίπου 600 διαδηλωτές) και σ’ αυτή 
συμμετείχαν το Σωματείο Μετάλλου, αγρότες και κτηνοτρόφοι (το ίδιο πρωί 
είχαν αποκλείσει με τρακτέρ και αγροτικά οχήματα το κέντρο της πόλης) και 
φορείς όπως το Τμήμα Ηπείρου του ΤΕΕ, ο Δικηγορικός Σύλλογος, οι συ¬ 
νταξιούχοι Δημοσίου και ΟΑΕΕ, ο Εμπορικός Σύλλογος, ο Οδοντιατρικός 
Σύλλογος. Από τις αριστερές δυνάμεις, ήταν παρούσες οι ΟΚΔΕ, ΑΝΤΑΡ- 
ΣΥΑ, ΛΑΕ και η «Λαϊκή Συνεργασία» των ΚΚΕ(μ-λ) και ΜΑ ΚΚΕ. 

Την Πέμπτη 28/1 πραγματοποιήθηκε ακόμα μία πορεία, με πολύ μικρό¬ 
τερη συμμετοχή (200 διαδηλωτές), με κοινό πανό και συντονισμό κάποιων 
σωματείων (μετάλλου κ.ά.) και τις οργανώσεις ΟΚΔΕ, ΑΝΤΑΡΣΥΑ, «Λαϊκή 
Συνεργασία» και ΕΣΕ. 

Το Σάββατο 30/1, στο Εργατικό Κέντρο της πόλης πραγματοποιήθηκε 
η εκδήλωση της Ο.Κ.Δ.Ε. για την κοινωνική ασφάλιση, όπου υπήρξε γόνιμη 
συζήτηση σε σχέση με το πως πρέπει να αντιπαλέψουμε αυτό το αντι-ασφα- 
λιστικό τερατούργημα στους χώρους εργασίας και του πανεπιστημίου. 


Αγώνας διάρκειας για τη σωτηρία της Κοινωνικής Ασφάλισης! 



Τ ο σχέδιο Κατρούγκαλου κατά 
πάσα πιθανότητα δεν θα είναι το 
τελικό νομοσχέδιο, το οποίο ανα¬ 
μένουμε να είναι πολύ χειρότερο. 
Παρά τα μεγάλα λόγια για ισότητα, ισονομία 
και δικαιοσύνη, με το σχέδιο Κατρούγκαλου 
κάθε είδους κοινωνική προστασία, η αξι¬ 
οπρεπής σύνταξη σε ένα ανθρώπινο όριο 
ηλικίας, η υγεία, η πρόνοια καταργούνται με 
πολλούς και διάφορους τρόπους και δυστυ¬ 
χώς αυτό δεν συζητιέται, δεν αναδεικνύεται 
σχεδόν από κανένα. Τα βασικά χαρακτηρι¬ 
στικά αυτού του σχεδίου είναι τα εξής: 

Α) Ο Εθνικός Φορέας Κοινωνικής Ασφάλισης 
(ΕΦΚΑ), δηλαδή το ΙΚΑ-ΕΤΑΜ, στο οποίο 
εντάσσονται όλα τα υπάρχοντα ταμεία, θα 
αποτελεί στο εξής το μοναδικό (εκτός του επι¬ 
κουρικού) ασφαλιστικό ταμείο. Ο ΕΦΚΑ θα 
χορηγεί: α) Κύρια σύνταξη, β) Παροχές υγείας 
(σε χρήμα ή είδος, επιδόματα ασθένειας, μη¬ 
τρότητας, άδειες κ.λπ.), γ) Εφάπαξ (για όσους 
υπήρχε στα προηγούμενα ταμεία), για όλους 
σχεδόν τους ασφαλισμένους (μισθωτούς, 
αγρότες, ελεύθερους επαγγελματίες κ.α.). Οι 
όποιες παροχές θα είναι ενιαίες/κοινές για 
όλους, όπως και οι προϋποθέσεις για αυτές, 
και η ενοποίηση αυτή θα γίνεται στο εξής ακό¬ 
μη και με απλές υπουργικές αποφάσεις ή υπη¬ 
ρεσιακές εγκυκλίους. Το κράτος πλέον δεν θα 


έχει την υποχρέωση να εξασφαλίζει αξιοπρε¬ 
πείς παροχές, αλλά μόνο τη βιωσιμότητα του 
συστήματος! 

Β) Από 1-1-2016 και για όλους τους ασφαλι¬ 
σμένους, η κύρια σύνταξη (γήρατος, θανά¬ 
του, αναπηρίας) θα υπολογίζεται ως άθροι¬ 
σμα της εθνικής σύνταξης και της ανταπο¬ 
δοτικής σύνταξης. Όμως, κανείς δεν λέει ότι: 

1) Η εθνική σύνταξη δεν θα χρηματοδο¬ 
τείται από τις ασφαλιστικές εισφορές αλλά 
απευθείας από τον κρατικό προϋπολογισμό, 
συνεπώς θα θεωρείται προνοιακή παρο¬ 
χή, δεν θα είναι εγγυημένη από το κράτος, 
δεν θα δίνεται για πάντα και θα δίνεται με 
προϋποθέσεις. Την πλήρη εθνική σύνταξη, 
που ορίζεται στα 384 ευρώ, δεν θα την παίρ¬ 
νουν όλοι και δεν θα την παίρνουν ολόκληρη. 
Πλήρη εθνική σύνταξη θα παίρνουν μόνο οι 
έχοντες είτε 40 έτη ασφάλισης στα 62 έτη είτε 
15 έτη ασφάλισης στα 67 και, ταυτόχρονα, θα 
πρέπει να έχουν 40 έτη παραμονής στη χώρα, 
καθώς και οι έχοντες ποσοστό αναπηρίας 
τουλάχιστον 80%, όχι λιγότερο. Για αυτή τη 
«σύνταξη», οι δανειστές απαιτούν να μπουν 
και εισοδηματικά και περιουσιακά κριτήρια. 

2) Το ανταποδοτικό μέρος της σύνταξης θα 
υπολογίζεται βάσει των ατομικών εισφορών 
του κάθε ασφαλισμένου σε όλο τον εργασι¬ 
ακό του βίο και κάποιων ποσοστών αναπλή- 
ρωσης. Η ανταποδοτική σύνταξη δεν θα έχει 
κατώτατο όριο, καμία απολύτως κοινωνική 
προστασία από τον κοινό κουμπαρά των ερ¬ 
γαζομένων, τις κοινές εισφορές, δηλαδή από 
την κοινωνική αλληλεγγύη. 

Γ) Καταργείται ο θεσμός των κατώτατων 
ορίων των συντάξεων, ο οποίος προστάτευε 
τις συντάξεις από το να πέσουν κάτω από ένα 
στοιχειώδες επίπεδο. 

Δ) Οι προνοιακές παροχές (ΕΚΑΣ, επιδόμα¬ 
τα φτώχειας, ειδικών αναγκών, η λεγάμενη 


εθνική σύνταξη κ.λπ.), δεν θα είναι εγγυημέ¬ 
νες από το κράτος, δεν θα δίνονται σε όλους, 
ούτε θα δίνεται ολόκληρη η όποια παροχή. 
Και, το κυριότερο, το κράτος ανά πάσα στιγ¬ 
μή θα μπορεί να αλλάζει τις προϋποθέσεις 
χορήγησης (ατομικό ή οικογενειακό εισόδη¬ 
μα, περιουσιακά στοιχεία κ.λπ.), να μειώνει ή 
να καταργεί την όποια παροχή, όπως με το 
ΕΚΑΣ, το οποίο μετά το 2019 καταργείται. 

Όλα τα παραπάνω, που περιέχονται στο 
σχέδιο της συγκυβέρνησης ΣΥΡΙΖΑ-ΑΝΕΛ, 
όσο κι αν φαίνεται απίστευτο, θα οδηγούν σε 
«ανταποδοτικές» συντάξεις μερικών δεκάδων, 
το πολύ μερικών εκατοντάδων ευρώ, πιθανόν 
(όχι όμως σίγουρα) προσαυξημένες κατά ένα 
μέρος της «εθνικής σύνταξης» των 384 ευρώ. 
Για παράδειγμα, ένας ασφαλισμένος στο νέο 
«ταμείο», με 15 έτη ασφάλισης στα 67, θα πά¬ 
ρει, αν είχε για παράδειγμα συντάξιμο μισθό 
600 ευρώ (και 12% ποσοστό αναπλήρωσης), 
ανταποδοτική σύνταξη 72 ευρώ, που πιθα¬ 
νόν θα είναι και η μοναδική του σύνταξη. 

Η κύρια σύνταξη, «σιγά-σιγά», με βάση τη 
νεοφιλελεύθερη ή μνημονιακή «λογική», θα 
ταυτιστεί με την ανταποδοτική σύνταξη και 
θα είναι η μοναδική, μιας και όλες οι άλλες πα¬ 
ροχές, η εθνική σύνταξη, η επικουρική και το 
εφάπαξ, θα καταργηθούν κάτω από το βάρος 
της οικονομικής κρίσης, της ουσιαστικής χρε¬ 
οκοπίας των Ταμείων, αλλά και των απαιτή¬ 
σεων των ντόπιων ή ξένων νεοφιλελεύθερων 
και μνημονιακών. 

Ε) Στις επικουρικές συντάξεις (που σκόπιμα 
παραμένουν σε ξεχωριστό ταμείο) θα εφαρ¬ 
μοστούν όλες οι δεσμεύσεις/μειώσεις των 
μέχρι τώρα Μνημονίων και κυρίως η «ρήτρα 
μηδενικού ελλείμματος» (ως «ρήτρα βιω¬ 
σιμότητας» ή όπως αλλιώς τη βαφτίσουν), 
δηλαδή σύντομα οι επικουρικές θα καταργη¬ 
θούν. 

ΣΤ) Θα γίνει άμεσα επανυπολογισμός όλων 


των συντάξεων που ήδη χορηγούνται, με 
βάση τους νέους άθλιους κανόνες, γεγονός 
που θα σημάνει την περαιτέρω μείωσή τους. 

Είναι φανερό ότι αν ένα τέτοιου είδους ασφα¬ 
λιστικό τερατούργημα περάσει και εφαρ¬ 
μοστεί, τότε η συντριπτική πλειοψηφία της 
κοινωνίας απειλούμαστε άμεσα με νέο κύμα 
απύθμενης φτωχοποίησης και εξαθλίωσης. 
Όμως, το σχέδιο Κατρούγκαλου δεν σταμα¬ 
τάει σε αυτά, περιέχει και άλλους θανάσιμους 
για την κοινωνία κινδύνους. 

Ζ) Αυτό το ανταποδοτικό μοντέλο για τη 
σύνταξη θα το γενικεύσουν σε όλες τις πα¬ 
ροχές του ενιαίου ταμείου (του ΕΦΚΑ), και 
πρώτα για την υγεία, και μάλιστα με απλές 
υπουργικές αποφάσεις! Έτσι, σύντομα θα μπει 
ατομικό πλαφόν (ανάλογα με τις ατομικές ει¬ 
σφορές ή τα έτη ασφάλισης κ.λπ.) στο πόσα 
φάρμακα, πόσες εξετάσεις ή και θεραπείες 
δικαιούσαι, ανά μήνα ή έτος, όπως ακριβώς 
προσπάθησαν με τα προηγούμενα Μνημόνια. 

Η) Το σχέδιο προβλέπει μεγάλη αύξηση 
των εισφορών για πάρα πολλές κατηγορίες 
ασφαλισμένων, αγρότες, ελεύθερους επαγ¬ 
γελματίες, «μπλοκάκια» κ.λπ., που πρακτικά, 
στις σημερινές συνθήκες, εξανεμίζει όλο το 
εισόδημα απ’ τις επαγγελματικές δραστηριό- 
τητές τους και τους πετάει έξω από το επάγ¬ 
γελμα, στον βάλτο της ανεργίας και της εξα¬ 
θλίωσης. 

Τελικά, το νέο ενιαίο ταμείο θα καταβα¬ 
ραθρώσει τα όποια δικαιώματα-αξιοπρεπείς 
παροχές και ταυτόχρονα θα καταβροχθίσει 
τα όποια αποθεματικά όσων ταμείων ενο¬ 
ποιηθούν! Όλα τα παραπάνω καταστρέφουν 
με κάθε τρόπο και κάθε έννοια την όποια 
κοινωνική ασφάλιση και προστασία υπήρχε 
στη χώρα μας. Χρέος μας είναι να προετοιμα¬ 
στούμε όσο γίνεται καλύτερα και πρώτα-πρώ¬ 
τα κατανοώντας, αποκαλύπτοντας και κοινο¬ 
ποιώντας μαζικά τα απάνθρωπα σχέδιά τους. 

Ευικ χρόνο»: ΣΥΡΙΖΑ: 
Από το «ανη-Μνηπόνιο» στην αγκαλιά των Η 


Στις εκλογές της 25ης 
Ιανουάριον 2015, η 
Ο.Κ.Α.Ε. προειδοποιούσε 
για τα αδιέξοδα της 
πολιτικής τον ΣΥΡΙΖΑ, 
τις ανεπάρκειες της 
«αντιμνημονιακής» 
πολιτικής, την απουσία 
σχεδίου επανεκκίνησης της 
οικονομίας, το αδιέξοδο 
της παραμονής στο 
Ευρώ και της απουσίας 
αντικαπιταλιστικών 
μέτρων. 

μ Στέφανος Ιωαννίδης 


Α πό την πρώτη στιγμή, 
οι «πλατιές» συμμαχίες 
του ΣΥΡΙΖΑ προμήνυ- 
αν τη συνέχεια. Η δή¬ 
θεν «διαπραγμάτευση» 
θα ήταν αδύνατη, καθώς δεν στηρι¬ 
ζόταν σε μαχητικούς αγώνες εργαζο- 
μένων-νεολαίας. Σε ανακοίνωσή μας 
(8.1.2015) επισημαίναμε: «Τέτοιες αυ¬ 
ταπάτες έχουν επανειλημμένα δοκιμα¬ 
στεί και αποτύχει, με αποτέλεσμα οδυ¬ 
νηρές ήττες για το εργατικό κίνημα, 
που επανέφεραν τις πιο αντιδραστικές 
δυνάμεις, ακόμα πιο λυσσασμένες». 
Έναν χρόνο μετά, ζούμε αυτή τη θλιβε¬ 
ρή προοπτική. 

Η εκλογή Παυλόπουλου 

Παρά τη λαϊκή νίκη στις 25.1.2015, 
στις 17 Φεβρουάριου ο ΣΥΡΙΖΑ πρό- 
τεινε για Πρόεδρο της Δημοκρατίας 
τον πρώην βουλευτή, υπουργό και 
στέλεχος της ΝΔ Προκοπή Παυλό- 
πουλο, που εξελέγη με τις ψήφους των 
ΣΥΡΙΖΑ, ΑΝΕΛ, ΝΔ. Η επιλογή αυτή 
ήταν ο δεύτερος μεγάλος συμβιβα¬ 
σμός, μετά τη συγκυβέρνηση με τους 
ΑΝΕΛ. Ο Παυλόπουλος ήταν σημα¬ 
ντικό στέλεχος κυβερνήσεων της ΝΔ 
και ψήφισε αδιαμαρτύρητα Μνημόνια 
και βάρβαρα μέτρα. Να σημειωθεί ότι 
στη δεύτερη και πολύ περισσότερο 
στην τρίτη ψηφοφορία, ο ΣΥΡΙΖΑ 
μπορούσε να εκλέξει όποιον πρόεδρο 
ήθελε, αφού απαιτούταν απλή πλειο- 
ψηφία. 

Η συμφωνία του Εατο^τοαρ 

Ο τρίτος σταθμός στη μετάλλα¬ 
ξη του ΣΥΡΙΖΑ υπήρξε η συμφωνία 
στο ΕιΐΓθ§Γουρ στις 20 Φεβρουάριου 
2015. Επρόκειτο για παράταση του 
τότε μνημονιακού προγράμματος για 
4 μήνες, με δεσμεύσεις για «μη μονο¬ 
μερείς ενέργειες». Οι ελληνικές αρχές 
επανέλαβαν «την κατηγορηματική δέ¬ 


σμευση για τήρηση των οικονομικών 
υποχρεώσεων προς όλους τους πιστω¬ 
τές στο ακέραιο και εγκαίρως». Αυτό 
ήταν το αντίθετο από τις προεκλογικές 
θέσεις του ΣΥΡΙΖΑ για διαγραφή του 
μεγαλύτερου μέρους του χρέους και 
αποπληρωμή του υπόλοιπου με ρήτρα 
ανάπτυξης. 

Έτσι, η κυβέρνηση ΣΥΡΙΖΑ-ΑΝΕΛ 
δεχόταν ότι δεν θα μπορούσε να κα¬ 
ταργήσει τα Μνημόνια, που παρέ- 
μειναν ακόμη κι αν οι λέξεις «μνημό¬ 
νιο», «τρόικα» κ.λπ. δεν υπήρχαν στο 
κείμενο. Στις 9 Μαρτίου 2015, με νέα 
συμφωνία κυβέρνησης-ΕιιΐΌ§Γουρ, 
προβλεπόταν αξιολόγηση/έλεγχος 
από «τεχνικά κλιμάκια» (τρόικα) για 
να τρέξει η 4μηνη παράταση. 

Το δημοψήφισμα 

Στις 4 Ιουνίου 2015, ενώ ήδη είχε 
πληρώσει 7,5 δισ. στους δανειστές το¬ 
κογλύφους, ο Τσίπρας αρνήθηκε να 
υπογράψει τη συμφωνία που του πρό- 
τεινε ο Γιούνκερ στις Βρυξέλλες, από¬ 
δειξη ότι η «στρατηγική» των διαπραγ¬ 
ματεύσεων είχε αποτύχει παταγωδώς. 
Ακόμη και το σχέδιο που είχε προτείνει 
ο ΣΥΡΙΖΑ χαρακτηριζόταν από την 
ίδια νεοφιλελεύθερη λογική με αυτό 
της Ε.Ε. (συνέχιση της καταστροφής 
των εργασιακών δικαιωμάτων, ιδιωτι¬ 
κοποιήσεις, «πρωτογενές πλεόνασμα», 
συνέχιση του ΕΝΦΙΑ κ.λπ.). Η εκβι¬ 
αστική στάση των ευρωπαίων ιμπε¬ 
ριαλιστών ήταν αναμενόμενη, καθώς 
επιθυμούσαν πλήρη υποταγή της 
κυβέρνησης, κλείσιμο της ελληνικής 
«ρωγμής». 

Η κυβέρνηση στις 27 Ιουνίου ανα¬ 
κοίνωσε ένα κουτσουρεμένο πολιτικά 
δημοψήφισμα για τις 5 Ιουλίου. Δίπλα 
στην Ε.Ε. έστεκε η ντόπια Πέμπτη Φά¬ 
λαγγα (μεγάλο κεφάλαιο και καπιταλι¬ 
στές-μαυραγορίτες, ΜΜΕξαπάτησης, 
λυσσασμένοι μνημονιακοί, ΝΔ-ΠΑ- 
ΣΟΚ-Ποτάμι). 
Οι υποχωρήσεις 
της κυβέρνησης 
και του ΣΥΡΙ- 
ΖΑ αποθράσυναν 
το «μαύρο μπλοκ» 
των ντόπιων μνη- 
μονιακών, του 
«Μένουμε Ευρώ¬ 
πη», των δοσίλο- 
γων. Το δημοψή¬ 
φισμα ήταν άλλη 
μια σαφής ομολο¬ 
γία της αποτυχίας 
και του αδιεξόδου 
της στρατηγικής 
του ΣΥΡΙΖΑ, ενώ 
η μη πληρωμή των 
δόσεων του Ιουνί¬ 
ου (1,6 δισ. ευρώ) 
στο ΔΝΤ ήταν 
μια πράξη ανα¬ 
γκαστική, καθώς 
δεν υπήρχαν άλλα 


χρήματα. 

Ο θρίαμβος του ΟΧΙ (61,3%) κάτω 
από συνθήκες πρωτοφανών εκβιασμών 
και κλεισίματος τραπεζών άνοιξε μια 
νέα σελίδα στη σύγχρονη πολιτική 
ιστορία της χώρας και του εργατικού 
κινήματος. Κυρίαρχο ήταν το ΟΧΙ των 
εργατικών και λαϊκών στρωμάτων, που 
κινήθηκε σε ασύλληπτα ποσοστά. Οι 
μνημονιακές δυνάμεις υπέστησαν μια 
βαρύτατη ήττα, ηττήθηκαν ως σύστη¬ 
μα και μάλιστα σ’ αυτό που αποτελεί 
το βασικό πυλώνα της αστικής ιδεολο¬ 
γίας τις τελευταίες δεκαετίες και ιδιαί¬ 
τερα της μνημονιακής εποχής, δηλαδή 
την Ε.Ε./Ευρωζώνη και το Ευρώ. Οι 
ιμπεριαλιστές της Ε.Ε. με επικεφαλής 
τους Μέρκελ-Σόιμπλε, που είχαν ορ¬ 
γανώσει τη σύγκρουση με στόχο να 
υποτάξουν τον ελληνικό λαό απέτυχαν 
παταγωδώς. Το ΟΧΙ σήμαινε, τουλά¬ 
χιστον εν μέρει, ρήξη με Ευρωζώνη- 
Ευρώ-ΔΝΤ, Μνημόνια, χρέος. Όπως 
αποδείχθηκε, ο ΣΥΡΙΖΑ μάλλον ήλπιζε 
σε νίκη του ΝΑΙ ή έστω οριακή επικρά¬ 
τηση του ΟΧΙ, ώστε να σαλπίσει την 
υποχώρηση. 

Η ενέργεια του Τσίπρα να καλέσει 
συμβούλιο πολιτικών αρχηγών, υπό 
την αιγίδα του Παυλόπουλου (αρχηγός 
του μνημονιακού μπλοκ στο Δημοψή¬ 
φισμα) και το κοινό ανακοινωθέν που 
εξέδωσαν, ήταν ένα έγκλημα που «ανέ¬ 
στησε» δυνάμεις που ο ελληνικός λαός 
καταδίκασε. Η δήλωση Τσίπρα ότι «δεν 
υπάρχουν νικητές και ηττημένοι», ήταν 
ασέβεια απέναντι στους αγώνες και 
την αντίσταση του ελληνικού λαού. 

Το 3° Μνημόνιο και οι εκλογές 
του Σεπτεμβρίου 2015 

Αφού είχε υπογράψει το κατάπτυ¬ 
στο 3° Μνημόνιο-Τέρας, στις 21 Αυ- 
γούστου η κυβέρνηση παραιτήθηκε. 
Ο Τσίπρας κατέφυγε στις εκλογές της 
20 ης Σεπτέμβρη για εξαπατήσει τον ελ¬ 
ληνικό λαό, να προλάβει την οργή του. 
Το 3° Μνημόνιο, πισώπλατη μαχαιριά 
στις λαϊκές νίκες της 25 ης Γενάρη και 
του ΟΧΙ της 5 ης Ιουλίου, ήταν και είναι 
το πιο απονομιμοποιημένο. Στη ΔΕΘ 
τον Σεπτέμβριο, ο Τσίπρας μίλησε για 
«απεμπλοκή απ’ τη λιτότητα», «βελτίω¬ 
ση των όρων της συμφωνίας», «αποκα¬ 
τάσταση της ρευστότητας», «ενίσχυση 
του κοινωνικού κράτους»! 

Το ποσοστό του ΣΥΡΙΖΑ στις εκλο¬ 
γές της 20 ης Σεπτεμβρίου 2015 (35,5% 
και 7,5% παραπάνω από την ΝΔ) ήταν 
μια επιτυχία σε σχέση με την κατα¬ 
στροφική πολιτική του. Το αποτέλεσμα 
οφειλόταν στο ότι δεν είχαν αρχίσει 
ακόμη να φαίνονται οι καταστροφικές 
συνέπειες του 3 ου Μνημονίου, στην 
απέχθεια των μαζών απέναντι στους 
παλιούς μνημονιακούς, στην έλλειψη 
αξιόπιστης εναλλακτικής. Ωστόσο, δεν 
έφερε την πολυπόθητη «σταθεροποίη¬ 
ση» για τις αστικές δυνάμεις και τους 
ιμπεριαλιστές. 

Ινημονίων 

Μέτρα του πρώτου χρόνου της 
διακυβέρνησης ΣΥΡΙΖΑ 

Πέρα από την παραμονή της Ελλάδας 
στο ζουρλομανδύα της Ε.Ε. και του ευρώ, 
την αθέτηση κάθε προεκλογικής υπόσχεσης 
και το καταστροφικό 3° Μνημόνιο, η κυβέρ¬ 
νηση ΣΥΡΙΖΑ έδωσε από νωρίς «δείγματα 
γραφής».Ένα από τα πρώτα μέτρα, το ν/σ για 
την ΕΡΤ, αποτελούσε τροποποίηση αυτού 
της ΝΕΡΙΤ, ενώ το μεσημέρι της 23 ης Σεπτέμ¬ 
βρη συνελήφθησαν συνδικαλιστές της ΠΟΣ- 
ΠΕΡΤ και κατασχέθηκε εξοπλισμός για να 
σταματήσει η λειτουργία της ΕΚΤορεη. Στις 
17 Απριλίου 2015, ο ΣΥΡΙΖΑ καταπάτησε το 
πανεπιστημιακό άσυλο, ενδίδοντας στις πι¬ 
έσεις των μνημονιακών, εκκενώνοντας την 
κατειλημμένη από αναρχικούς/αντιεξουσι- 
αστές πρυτανεία του ΕΚΠΑ, δείχνοντας ότι 
δεν είχε καμία διάθεση να ξηλώσει το μνημο- 
νιακό Κράτος Έκτακτης Ανάγκης. 

Παράλληλα με την ψήφιση του 3 ου Μνη¬ 
μονίου, στις 13 Αυγούστου, η κυβέρνηση 
ΣΥΡΙΖΑ-ΑΝΕΛ προχώρησε και στην πρώτη 
ιδιωτικοποίηση/ξεπούλημα, με παραχώρηση 
14 περιφερειακών αεροδρομίων στη γερμα¬ 
νική εταιρία ΡΓ&ροιΐ, με όρους αποφασισμέ¬ 
νους το Νοέμβρη του 2014 επί κυβέρνησης 
Σαμαρά-Βενιζέλου. Ακολούθησε στις 20 Ια¬ 
νουάριου 2016 η ολοκλήρωση του ξεπουλή¬ 
ματος του ΟΛΠ. 

Στις 16 Οκτωβρίου 2015 ψηφίστηκε «πο- 
λυνομοσχέδιο», που περιλάμβανε διευκό¬ 
λυνση κατασχέσεων εισοδημάτων/περιου- 
σίας, αύξηση ορίων συνταξιοδότησης κ.ά., 
ενώ στις 15 Δεκεμβρίου ψηφίστηκε μεταξύ 
άλλων το νέο μισθολόγιο στο Δημόσιο, που 
«πάγωσε» κλιμάκια, μείωσε μισθούς και τους 
συνέδεσε με την «αξιολόγηση». Εξάλλου, με 
υπογραφή του τότε υπουργού κοινωνικών 
ασφαλίσεων Π. Χαϊκάλη μειώθηκε η κατώ- 
τατη σύνταξη κατά 93 ευρώ (393 από 486), 
κάτι που μοιάζει μάλλον με «πταίσμα» μπρο¬ 
στά στο τρέχον ασφαλιστικό νομοσχέδιο- 
τερατούργημα. 

Η μνημονιακή και φιλοϊμπεριαλιστική 
κατρακύλα του ΣΥΡΙΖΑ εκφράστηκε και 
στο επίπεδο των διεθνών σχέσεων, με την 
Ελλάδα να «αγκαλιάζει» φονιάδες όπως οι 
κυβερνήσεις του Ισραήλ και ο δικτάτορας 
Σίσι της Αιγύπτου, συνεχίζοντας την πολιτι¬ 
κή των παλιών μνημονιακών. Στις 29 Απρίλη 
2015 υπογράφηκε συμφωνία μεταξύ Ελλά- 
δας-Κύπρου-Αιγύπτου, ενώ ο αιματοβαμμέ¬ 
νος Σίσι επισκέφθηκε την Ελλάδα στις 8-10 
Δεκεμβρίου. Είχε προηγηθεί σύνοδος των 
υπουργών εξωτερικών των χωρών-μελών 
του ΝΑΤΟ στην Τουρκία, κατά την οποία 
ο ΣΥΡΙΖΑ δια του Κοτζιά συμμετείχε με 
πρωταγωνιστικό ρόλο στη γελοιότητα των 
χορών και τραγουδιών από αξιωματούχους- 
δολοφόνους. Αλλο επεισόδιο στο σήριαλ της 
φιλοϊμπεριαλιστικής πολιτικής της κυβέρνη¬ 
σης ΣΥΡΙΖΑ-ΑΝΕΛ αποτέλεσε η πρόταση 
Καμμένου για δημιουργία μιας νέας βάσης 
του ΝΑΤΟ σε κάποιο νησί στην Κάρπαθο! 
Εξάλλου ο ΣΥΡΙΖΑ έχει υπογράψει όλες τις 
συμφωνίες σε επίπεδο ΝΑΤΟ-Ε.Ε. περί «κα¬ 
ταπολέμησης της τρομοκρατίας», πρόσχημα 
με το οποίο έχουν γίνει όλες οι επεμβάσεις 
των τελευταίων δεκαετιών._ 


Νταβόο - Παγκόσμιο Οικονομικό Φόρουμ 

Η ιλουστρασιόν σήψη του καπιταλισμού 


Μ εταξύ 20 και 23 Ιανουάριου, στο θέρετρο 
του Νταβός στην Ελβετία, έγινε το 46° Πα¬ 
γκόσμιο Οικονομικό Φόρουμ, που συγκε¬ 
ντρώνει την παγκόσμια ελίτ των διεθνών 
μονοπωλίων, στελεχών επιχειρήσεων, πολιτικών, μαζί με 
τον απαραίτητο θίασο τραγουδιστών, μοντέλων κ.λπ. της 
βιομηχανίας του θεάματος, για να συζητήσει υποτίθεται 
φλέγοντα παγκόσμια ζητήματα και να προωθήσει «λύ¬ 
σεις». 

Στο φόντο των επιθέσεων στο Παρίσι και της έξαρσης 
της «αντιτρομοκρατικής» εκστρατείας των ευρωπαίων 
ιμπεριαλιστών, το Νταβός είχε μετατραπεί σε στρατόπε¬ 
δο, με συρματοπλέγματα και σημεία ελέγχου, απαγόρευ¬ 
ση της κυκλοφορίας αυτοκινήτων στο κέντρο, ομάδες και 
περιπολίες χιλιάδων βαριά οπλισμένων αστυνομικών και 
στρατιωτών, ενισχυόμενων και με ειδικά μηχανοκίνητα 
μέσα. Οι διαδηλώσεις είχαν απαγορευτεί, ενώ δεν επιτρά- 
πηκε η είσοδος στην Ελβετία περίπου 300 αλλοδαπών. 
Παρόλα αυτά, το «Συντονιστικό κατά του Παγκόσμιου 
Οργανισμού Εμπορίου» είχε προγραμματίσει κινητοποί¬ 
ηση τη μέρα έναρξης, έξω από το κτήριο της συνόδου. 

«Επανάσταση» ανεργίας, φτώχειας, ανισοτήτων 

Κεντρικό θέμα είχε φέτος οριστεί η λεγόμενη «τέταρ¬ 
τη βιομηχανική επανάσταση», η πλήρης αυτοματοποίη¬ 
ση της βιομηχανικής παραγωγής και η μαζική εξάπλωση 
των νέων τεχνολογιών (ρομποτική, τεχνητή νοημοσύνη, 
νανονοτεχνολογία κ.ά.). Η ονομασία είναι σκόπιμα και 
απόλυτα παραπλανητική. Μια πραγματική τέτοια «επα¬ 
νάσταση» (πιο σωστά: τεχνολογική επανάσταση) θα σή- 
μαινε τη μαζική ενσωμάτωση αυτών των τεχνολογικών 
δυνατοτήτων στην καπιταλιστική παραγωγή, πράγμα 
που με τη σειρά του θα προϋπέθετε ένα μεγάλο κύμα πα¬ 
ραγωγικών επενδύσεων. Αυτό ακριβώς είναι που δεν κά¬ 
νουν σήμερα οι καπιταλιστές, τα μεγάλα διεθνή μονοπώ¬ 
λια και ο χρηματοπιστωτικός τομέας (ειδικά με την υπο¬ 
τροπή της κρίσης, που απειλεί να ξεσπάσει δριμύτερη απ’ 
ό,τι το 2007-2008). Αντίθετα, κερδοσκοπούν παρασιτικά, 
ενώ το καπιταλιστικό σύστημα βουλιάζει στην παρακμή 
και αποσύνθεση. 

Δεν χρειάζεται να είναι κανείς μαρξιστής για να το 
διαπιστώσει. Την ίδια ώρα που στο λουξ θέρετρο συζη¬ 
τιούνταν γοητευτικά θέματα για εκτεταμένους αυτομα¬ 
τισμούς και ψηφιακά διασυνδεδεμένα συστήματα, πάνω 
από το 1/4 των 7,5 δισ. του παγκόσμιου πληθυσμού στε¬ 
ρούνται ακόμα το ηλεκτρικό ρεύμα ή το πόσιμο νερό 
(για να μη μιλήσουμε για άλλες στοιχειώδεις ανάγκες). 
Η γνωστή οργάνωση Οχίάιη, λίγες μέρες πριν από την 
έναρξη του Φόρουμ, όπως συνηθίζει, δημοσίευσε νέα, 
συγκλονιστικά στοιχεία για τις φαραωνικές ανισότητες 
σε παγκόσμια κλίμακα. Σύμφωνα μ’ αυτά: μεταξύ 2010 
και 2015, η περιουσία των 62 πλουσιότερων στον κόσμο 
(όπως καταγράφονται στη λίστα δισεκατομμυριούχων 
του περιοδικού ΕοΛεδ) έχει αυξηθεί κατά 44%. Αντίθε¬ 
τα, το μερίδιο στον παγκόσμιο πλούτο περίπου 3,5 δισ. 
ανθρώπων στις φτωχότερες περιοχές του πλανήτη έχει 
μειωθεί κατά 41%. Έτσι, 62 υπέρ μεγιστάνες διαθέτουν 
περιουσία όση ο μισός παγκόσμιος πληθυσμός! 

Στο Φόρουμ παρουσιάστηκε η έρευνα «Το μέλλον των 
θέσεων εργασίας», η οποία έγινε σε 15 οικονομίες (Αυ¬ 
στραλία, Βραζιλία, Κίνα, Γαλλία, Γερμανία, Ινδία, Ιταλία, 
Ιαπωνία, Μεξικό, Νότια Αφρική, Τουρκία, Ηνωμένο Βα¬ 
σίλειο, ΗΠΑ, κάποιες χώρες της ΝΑ Ασίας και του Αραβι¬ 
κού Συνδέσμου), όπου απασχολούνται συνολικά 1,9 δισ. 
εργαζόμενοι ή περίπου 65% του παγκόσμιου εργατικού 
δυναμικού. Σύμφωνα με την έρευνα, σ’ αυτές τις χώρες 
η λεγόμενη «τέταρτη επανάσταση» θα οδηγήσει ως το 
2020 στην απώλεια 7,1 εκ. θέσεων εργασίας. Αυτή η νέα 
αύξηση της ανεργίας υποτίθεται θα αντιμετωπιστεί με 
την «επανεκπαίδευση» και «επανακατάρτιση», καθώς και 
με την... ευαισθησία από την πλευρά των επιχειρήσεων! 
Σύμφωνα με περσινές ανακοινώσεις ερευνητών του Πα¬ 
νεπιστημίου της Οξφόρδης, περίπου το 50% των εργατών 


στις ΗΠΑ και 
το 1/3 των 
εργατών στη 
Βρετανία θα 
αντικαταστα- 
θούν τα επό¬ 
μενα χρόνια 
από αυτομα¬ 
τοποιημένα 
συστήματα. 

Φ υ σ ι - 
κά, δεν είναι 
υπεύθυνη η 
«κακιά τεχνο¬ 
λογία», αλλά 
η κακοποίη¬ 
ση και στρέ¬ 
βλωση των 
απελευθε¬ 
ρωτικών της 
δυνατοτήτων 
στα χέρια 

ενός σάπιου οικονομικού και κοινωνικού συστήματος, 
που βρίσκεται σε μια κρίση-τούνελ χωρίς διαφαινόμενο 
τέλος - του καπιταλισμού! Η ανικανότητα του καπιτα¬ 
λιστικού συστήματος να συνδυάσει τις τεχνολογικές 
προόδους και με τις στοιχειωδέστερες ακόμα κοινωνικές 
ανάγκες, πριν απ’ όλα να εξασφαλίσει στους σκλάβους 
του το δικαίωμα στη δουλειά, δηλαδή στη ζωή, είναι μια 
χτυπητή εκδήλωση της παρακμής του. Ακόμα χειρότε¬ 
ρα, μετασχηματίζει αυτές τις τεράστιες δυνατότητες σε 
επικίνδυνες, ανεξέλεγκτες δυνάμεις καταστροφής. Είναι 
χαρακτηριστικό ότι στο Φόρουμ μια ομάδα ειδικών στον 
τομέα της ρομποτικής και των όπλων μίλησε για τους 
κινδύνους από την επερχόμενη ανάπτυξη αυτοκατευθυ- 
νόμεων ρομπότ δολοφόνων, που μπορούν να προγραμ¬ 
ματίσουν ως στόχο ανθρώπους. 

Ο «ηλίθιος» 

Στο Νταβός προσήλθε και ο Τσίπρας, ελπίζοντας ότι η 
υπακοή του στις δημοσιονομικές και μνημονιακές απαι¬ 
τήσεις των ιμπεριαλιστών θα ανταμειβόταν με κάποιο 
φιλικό νεύμα, για ολοκλήρωση της «αξιολόγησης» το 
συντομότερο. Φυσικά, οι Ντράγκι, Ντάισελμπλουμ, Λα- 
γκάρντ κ.λπ., πέρα από ορισμένες διπλωματικές αβρό¬ 
τητες για τον «μεταρρυθμιστικό», νεομνημονιακό ζήλο 
(που είναι ομολογουμένως φλογερός!) της κυβέρνησης 
Τσίπρα, ξεκαθάρισαν για ακόμα μια φορά ότι απαιτείται 
πλήρης και μέχρι τέλους συμμόρφωση, εφαρμογή του 3 ου 
Μνημονίου. 

Το αποκορύφωμα του εξευτελισμού του Τσίπρα ήταν 
όταν ο Σόιμπλε του πέταξε κατάμουτρα το: «Είναι η 
εφαρμογή, ηλίθιε!» - εννοώντας πως δεν έχει καμία ση¬ 
μασία αν το 3° Μνημόνιο το ψήφισαν και οι άλλοι μνη- 
μονιακοί, πως αυτός, ο Τσίπρας, είναι που πρέπει να το 
εφαρμόσει μέχρι τέλους κι ας είναι ο πολιτικός τάφος του. 
Ο Τσίπρας δεν αντέδρασε στην πρωτοφανή προσβολή, 
ενώ η «Αυγή» προσπάθησε να σφουγγαρίσει τη ροχάλα, 
γράφοντας: «Μπορεί να προκλήθηκαν αρνητικές εντυ¬ 
πώσεις από την ατυχή αναφορά του Γερμανού υπουργού 
Οικονομικών... στην πραγματικότητα όμως το Βερολίνο 
φέρεται ικανοποιημένο από την ως τώρα πορεία της δια¬ 
πραγμάτευσης»! Η δεξιά γερμανική εφημερίδα Όίε λΥεΙί 
(Κόσμος), έγραψε: «Γελοίος είχε εμφανιστεί... ενώπιον 
της οικονομικής ελίτ... ο Τσίπρας». Και τι να πει, άραγε, 
ο Τσίπρας και τα φερέφωνά του; Ξέρει ότι οι μέρες του τε¬ 
λειώνουν, οπότε και οι ευκαιριακοί ιμπεριαλιστές «φίλοι» 
θα τον βλέπουν μόνο ως «ηλίθιο» και καθόλου ως χρήσι¬ 
μο, θα τον πετάξουν σαν στυμμένη λεμονόκουπα, για να 
δώσουν την σκυτάλη (αν τα καταφέρουν) στους «δικούς 
τους» τύπου Μητσοτάκη και «Μένουμε Ευρώπη». Του 
αξίζουν και χειρότερα, ως Εφιάλτης που πρόδωσε αναί¬ 
σχυντα τον ελληνικό λαό! 

ΦΟΙΤΗΤΕΣ 

Εθνικός διάλογος για βαρήκοους 



Η συγκυ βέρνη ση Σ ΥΡΙΖ Α- 

ΑΝΕΛ σε μια προσπάθεια 
αποπροσανατολισμού των 
φοιτητών και της εκπαιδευ¬ 
τικής κοινότητας από το φλέγον ζήτημα 
του ασφαλιστικού και της κοινωνικής 
ασφάλισης, έχει ξεκινήσει από τα τέλη 
Δεκέμβρη τον λεγόμενο εθνικό διάλογο 
για την εκπαίδευση. Ο διάλογος διεξάγε¬ 
ται υπό τον υπουργό Παιδείας Ν. Φίλη 
και 36μελή επιτροπή, πάνω σε 12 γενικές 
αρχές που σχετίζονται με την εκπαίδευση, 
όπως η αξιολόγηση, η χρηματοδότηση, οι 
μεταγραφές κ.α. Αξίζει να σημειωθεί πως 
μέλη της επιτροπή είχαν πρωτοστατήσει 
τα προηγούμενα χρόνια στην εφαρμογή 
μνημονιακών πολιτικών και στο ξεπούλη¬ 
μα των πανεπιστημίων σε ιδιώτες, όπως 
ο πρόεδρος του ΤΕΙ Αθηνών, Μιχάλης 
Μπρατάκος, ή ο πρόεδρος της επιτροπής 
Α. Λιάκος, υποστηρικτής της αναθεώρη¬ 
σης του άρθρου 16 το 2006-07. 

Η κυβέρνηση με πρόσχημα τον εθνικό 
διάλογο θέλει να δημιουργήσει ένα ψεύτι¬ 
κο κλίμα αποδοχής και νομιμοποίησης του 
νομοσχεδίου για την εκπαίδευση που ανα¬ 
μένεται προς ψήφιση το επόμενο διάστη¬ 
μα. Κάτι που όπως φάνηκε δεν καταφέρνει 
και με μεγάλη επιτυχία, καθώς η έναρξη 
του διαλόγου έχει ήδη ματαιωθεί δύο 
φορές λόγω παρέμβασης εκπαιδευτικών, 
αναπληρωτών καθηγητών και φοιτητών. 
Ο υπουργός Παιδείας έκανε λόγο για ολι¬ 
γομελείς ομάδες που εξυπηρετούν αντι¬ 
δραστικές δυνάμεις και οι οποίες δρουν 
χωρίς καμία νομιμοποίηση, λες και είναι οι 


“ολιγομελείς” ομάδες που υπογράφουν τα 
μνημόνια και εξαθλιώνουν την κοινωνία. 

Η συζήτηση γύρω από το νομοσχέδιο, 
παρά τις όποιες μέχρι τώρα εξαγγελθείσες 
θετικές διατάξεις, που αφορούν την κα¬ 
τάργηση των ορίων φοίτησης, των διαγρα¬ 
φών και την επαναφορά των διαγραφέ- 
ντων φοιτητών, περιστρέφεται γύρω από 
το πρόβλημα της υποχρηματοδότησης και 
τη λύση του, κάνοντας λόγο για «εξεύρεση 
πόρων» από τα ίδια τα ιδρύματα. Οι τρό¬ 
ποι εξεύρεσης αυτών των πόρων είναι ήδη 
γνωστοί, καθώς ήδη η διακυβέρνηση Σα¬ 
μαρά έχει ανοίξει την πόρτα για την είσο¬ 
δο των ιδιωτών στην τριτοβάθμια εκπαί¬ 
δευση. Ιδιώτες που θα μπορούν, ανάλογα 
με τις ορέξεις και τα συμφέροντά τους, να 
παρεμβαίνουν και να καθορίζουν από το 
πρόγραμμα σπουδών ενός τμήματος και 
την αξιοποίηση των ερευνών των πανεπι¬ 
στημίων για ίδιο όφελος, μέχρι και το αν 
θα παραμείνει ανοιχτή και σε λειτουργία 
μία ολόκληρη σχολή. Μια πρακτική που 
οδηγεί, μετά από τη χρόνια υποβάθμιση 
των ιδρυμάτων και της εκπαίδευσης συνο¬ 
λικά, καθώς ασελγούσαν πάνω της οι νε¬ 
οφιλελεύθερες πολιτικές και τα μνημόνια, 
στην ιδιωτικοποίηση των ΑΕΙ και ΤΕΙ. 

Πέραν όμως αυτού, ένας πιο άμεσος 
τρόπος ώστε να βρεθούν τα απαραίτητα 
χρήματα και να κλείσουν οι τρύπες στους 
προϋπολογισμούς των ιδρυμάτων, είναι η 
επιβολή διδάκτρων. Άλλωστε, μόνο τυ¬ 
χαίο δεν μπορεί να χαρακτηριστεί το άρ¬ 
θρο του βουλευτή του ΣΥΡΙΖΑ Αλέξαν¬ 
δρου Τριανταφυλλίδη, που δημοσιεύτηκε 


στη κυβερνη¬ 
τική εφημερίδα 
ΑΥΓΗ και πρό- 
τεινε δίδακτρα, 
ακόμα και στα 
δημόσια σχο¬ 
λεία! Ένα άρθρο 
που έρχεται λίγο καιρό μετά τις δηλώσεις 
του Δήμαρχου Θεσ/νίκης Γ. Μπουτάρη 
και του αντιπρύτανη (εκτελεί χρέη πρύτα¬ 
νη) του ΑΠΘ Θ. Λαόπουλος, που έκαναν 
λόγο για δίδακτρα, ώστε να λυθούν τα 
οικονομικά προβλήματα των πανεπιστη¬ 
μίων. Τα δίδακτρα άλλωστε έχουν ήδη 
κάνει την εμφάνιση τους σε μεταπτυχι¬ 
ακά προγράμματα και όλο περισσότεροι 
πρόεδροι τμημάτων καλοβλέπουν αυτή 
την προοπτική. Η επιβολή διδάκτρων στα 
μεταπτυχιακά είναι ο προθάλαμος για να 
προχωρήσουν τα δίδακτρα και στα προ¬ 
πτυχιακά προγράμματα. Η κατάληξη αυτή 
φαντάζει η πιο πιθανή, καθώς πολλά ιδρύ¬ 
ματα έχουν δηλώσει πως αδυνατούν να 
“βγάλουν” τη χρονιά, ειδικά με τον νέο 
μειωμένο προϋπολογισμό του 2016. 

Είναι ξεκάθαρο, λοιπόν, πως όσους 
εθνικούς διαλόγους και αν ανοίξει η κυ¬ 
βέρνηση για την παιδεία, από τη στιγμή 
που επέλεξε τον δρόμο της μνημονιακής 
πολιτικής, δεν πρόκειται να λύσει κανένα 
από τα προβλήματα της. Προβλήματα που 
πηγάζουν από την ανεπαρκή χρηματοδό¬ 
τηση και οδηγούν με μαθηματική ακρίβεια 
στη διάλυση των ερειπίων, που ονομάζεται 
τριτοβάθμια εκπαίδευση. Η νεοφιλελεύ¬ 
θερη - μνημονιακή προσέγγιση της παι¬ 


δείας, δημιουργεί ένα νέο πεδίο εντελώς 
διαφορετικό από αυτό που γνωρίζουμε 
μέχρι σήμερα και το οποίο διαμορφώθηκε 
μέσα από σκληρούς αγώνες της νεολαίας. 
Ένα πεδίο όπου η γνώση και η μόρφωση 
θα είναι για λίγους και εκλεκτούς και θα 
πωλούνται ανάλογα με το πόσο θα μπορεί 
ο καθένας να αγοράζει. 

Απέναντι σε αυτό το μέλλον που θέ¬ 
λουν να μας ετοιμάσουν υπάρχει μόνο 
ένας δρόμος. Ο δρόμος του αγώνα και 
της ανατροπής. Το φοιτητικό κίνημα πρέ¬ 
πει επιτέλους να ξεπεράσει τις αδυναμίες 
και τα προβλήματα στο εσωτερικό του 
και να δώσει μια δυναμική απάντηση. 
Να δημιουργήσουμε επιτροπές αγώνα σε 
κάθε σχολή ενάντια στα δίδακτρα, το νέο 
ασφαλιστικό, τα μνημόνια και να πραγ¬ 
ματοποιήσουμε Γενικές Συνελεύσεις ώστε 
να ενημερωθεί μέχρι και ο τελευταίος 
φοιτητής. Να προχωρήσουμε σε καταλή¬ 
ψεις, μαζικές διαδηλώσεις, συμμετοχή στις 
απεργίες και μπλοκάρισμα κάθε προσπά¬ 
θειας εθνικού διαλόγου. 

Πλέον κάθε μέτρο που ψηφίζεται, μας 
στερεί το δικαίωμα στη μόρφωση, στην 
εργασία, στην ασφάλιση. Δεν θα του αφή- 
σουμε να καταστρέψουν το μέλλον μας. 

■ Γιώργος Τσ. 


ΕΚΠΑΙΔΕΥΤΙΚΟΙ 

Να μην περάσει το νέο αντι-ασφαλιστικό τερατούργημα! 


Μ ετά την ψήφιση του «νέου» 
μισθολογίου-εξαθλίωσης 
των δημοσίων υπαλλήλων, 
η κυβέρνηση έφερε το νο¬ 
μοσχέδιο Κατρούγκαλου για το ασφαλι¬ 
στικό, που κατεδαφίζει ολοκληρωτικά κάθε 
έννοια Κοινωνικής Ασφάλισης. Οι εργαζό¬ 
μενοι, οι συνταξιούχοι, τα λαϊκά στρώμα¬ 
τα, η νεολαία, η συντριπτική πλειοψηφία 
της κοινωνίας, απειλούμαστε άμεσα με νέο 
κύμα φτωχοποίησης και εξαθλίωσης. Τα 
μέτρα που περιλαμβάνει είναι η αφετηρία 
της διαπραγμάτευσης με την Τρόικα, οπό¬ 
τε καταλαβαίνουμε ότι το τελικό νομοσχέ¬ 
διο θα είναι πολύ χειρότερο. Οι συντάξεις, 
η πρόνοια και η περίθαλψη, συλλογικά δι¬ 
καιώματα και εργατικές κατακτήσεις ολό¬ 
κληρων αιώνων, καταργούνται.Ενόψει του 
αντι-ασφαλιστικού εκτρώματος αλλά και 
της 24ωρης απεργίας της ΑΔΕΔΥ-ΓΣΕΕ, 
η ΟΛΜΕ (Ομοσπονδία καθηγητών) όρι¬ 
σε Γενικές Συνελεύσεις σε όλες τις ΕΛΜΕ 
(πρωτοβάθμια σωματεία των καθηγητών) 
της χώρας με εισήγηση προς ψήφιση σε 
αυτές και συνέλευση των προέδρων των 
ΕΛΜΕ στις 30 Γενάρη. 

Το ίδιο (χωρίς εισήγηση) έκανε και η 
ΔΟΕ (Ομοσπονδία δασκάλων). Όλες οι 
συνελεύσεις ήταν άμαζες, γεγονός που 
δείχνει ότι υπάρχει ένα αρχικό μούδιασμα 
ακόμα στους εκπαιδευτικούς, κυρίως λόγω 
της συγκάλυψης του μεγέθους της επίθε¬ 
σης στο ασφαλιστικό — συγκάλυψη που 
επιχειρείται από τα ΜΜΕ, την κυβέρνηση, 
την παράταξη του κυβερνητικού συνδικα¬ 
λισμού (ΣΥΝΕΚ-ΣΥΡΙΖΑ) αλλά και από 
παρατάξεις της αριστεράς (ΠΑΜΕ-ΚΚΕ 
και Παρεμβάσεις-ΑΝΤΑΡΣΥΑ). Όσον 
αφορά τις τελευταίες δεν αντιλαμβάνο¬ 


νται τη σφοδρότητα της επίθεσης και τη 
σημασία για το σύνολο της εργατικής τά¬ 
ξης που έχει η κατάργηση του κοινωνικού 
χαρακτήρα της ασφάλισης. Θεωρούν ότι 
είναι μια ακόμα αντεργατική μεταρρύθ¬ 
μιση, που έχει ως στόχο να ανοίξει για το 
κεφάλαιο μία ακόμη αγορά, και δεν αντι¬ 
λαμβάνονται ότι κυρίως χτυπιέται η ενό¬ 
τητα και η αλληλεγγύη των εργαζομένων 
και άρα η ικανότητά τους να υπερασπίζουν 
τον εαυτό τους ως κοινωνική τάξη απένα¬ 
ντι στο κεφάλαιο και τις επιθέσεις του. 

Η εισήγηση-πρόταση της ΟΛΜΕ εί¬ 
ναι πίσω από τις ανάγκες του κινήματο- 

ςΗ πρόταση της ΟΛΜΕ (που ψηφίστηκε 
από τις ΣΥΝΕΚ και τη ΔΑΚΕ) δεν περι¬ 
λαμβάνει την κατάσταση στην οποία έχει 
περιέλθει το δημόσιο σχολείο μετά και την 
εφαρμογή του 3ου Μνημονίου (υποχρημα- 
τοδότηση, κενά, αξιολόγηση, επιδείνωση 
εργασιακών σχέσεων, μειώσεις μισθών εκ¬ 
παιδευτικών κ.α.). Ακόμα, λείπει οποιαδή¬ 
ποτε κριτική στον εθνικό διάλογο για την 
παιδεία, έναν προσχηματικό διάλογο, που 
ως μοναδικό του στόχο έχει να καταστήσει 
συνυπεύθυνους τους εκπαιδευτικούς στην 
υλοποίηση προαποφασισμένων μέτρων δι¬ 
άλυσης της δημόσιας εκπαίδευσης από την 
κυβέρνηση και την Τρόικα (έχουν υπογρα¬ 
φεί όλα στο 3ο Μνημόνιο). Κυρίως όμως, 
στο κομμάτι που αφορά το ασφαλιστικό, 
η πρόταση: α) δεν αναγνωρίζει και δεν 
κατονομάζει τις τεράστιες ευθύνες όλων 
των προηγούμενων κυβερνήσεων για την 
καταλήστευση των ασφαλιστικών ταμεί¬ 
ων και την ολέθρια κατάσταση στην οποία 
έχουν οδηγήσει το σύστημα κοινωνικής 
ασφάλισης, β) «παραλείπει» να αναφερ¬ 


θεί στους μεγάλους αγώνες ενάντια στο 
ασφαλιστικό νομοσχέδιο-τερατούργημα 
των αγροτών και άλλων επαγγελματικών 
ομάδων (δικηγόρων, μηχανικών, γιατρών 
κ.α.) και να καταθέσει ένα σχέδιο ενοποί¬ 
ησης των αγώνων των εκπαιδευτικών και 
με αυτά τα κομμάτια της κοινωνίας, γ) 
στο πρόγραμμα δράσης προτείνει την ήδη 
αποφασισμένη από την ΑΔΕΔΥ 24ωρη 
απεργία στις 4 Φλεβάρη και δεν καταθέτει 
καμία συγκεκριμένη πρόταση αγώνα για 
συνέχιση και κλιμάκωση των κινητοποιή¬ 
σεων, ενώ δεν ορίζει καν νέες γενικές συ¬ 
νελεύσεις μετά την απεργία και περιορίζε¬ 
ται σε τοπικές παραστάσεις διαμαρτυρίας 
στις... κατά τόπους Διευθύνσεις Εκπαί¬ 
δευσης! Ούτε φυσικά καταθέτει κανένα 
σχέδιο για να οικοδομηθεί το αναγκαίο 
πανεκπαιδευτικό και πανεργατικό μέτωπο 
προκειμένου να ανατραπεί το αντιασφαλι- 
στικό τερατούργημα. 

Η πρότασή μας 

Αρχικά πρέπει να δώσουμε τη μάχη 
να πετύχει η γενική απεργία της 4ης Φλε¬ 
βάρη. Αυτό σημαίνει να δημιουργηθούν 
Απεργιακές Επιτροπές που να γυρίσουν 
τα σχολεία και να εξηγήσουν στους συ¬ 
ναδέλφους τα μέτρα που περιλαμβάνει το 
νομοσχέδιο Κατρούγκαλου και τις επιπτώ¬ 
σεις, να κρεμαστούν πανό σε όλα τα σχο¬ 
λεία που να καλούν σε συμμετοχή στην 
απεργία τους συναδέλφους, τους γονείς 
και τους μαθητές και να γίνουν επιτροπές 
περιφρούρησης της απεργίας σε κάθε σχο¬ 
λείο. Την εβδομάδα μετά την απεργία να 
οριστούν νέες γενικές συνελεύσεις για να 
αποφασίσουν την κλιμάκωση του αγώνα. 
Είναι ανάγκη άμεσα να προετοιμάσουμε 


έναν δυναμικό Αγώνα Διάρκειας, με απερ¬ 
γίες, με μαζικές και μαχητικές διαδηλώσεις, 
καταλήψεις σχολείων, δρόμων και δημόσι¬ 
ων κτηρίων. Να δημιουργήσουμε παντού 
Επιτροπές Αγώνα και Απεργιακές Επιτρο¬ 
πές, για να ξεπεράσουμε τις προδοσίες του 
κυβερνητικού συνδικαλισμού, να πάρουμε 
τον αγώνα στα χέρια μας, να χτίσουμε συμ- 
μαχίες με όλα τα αγωνιζόμενα κομμάτια 
της κοινωνίας. Να προετοιμάσουμε Γενική 
Πολιτική Απεργία Διάρκειας για να μην 
περάσει αυτό το αντιασφαλιστικό έγκλη¬ 
μα και για να κάνουμε ένα αποφασιστικό 
βήμα στο ξήλωμα του καταστροφικού 3ου 
Μνημονίου και όλων των προηγούμενων, 
για να απαλλαγούμε από αυτήν την κυβέρ¬ 
νηση αλλά και από όποια άλλη επιχειρήσει 
να ξαναεφαρμόσει μνημόνια. 

Με παραμονή στο ευρώ, δίχως διαγρα¬ 
φή του χρέους, αγώνες και αντικαπιταλι- 
στικά μέτρα, δεν θα έχουμε δημόσια σχο¬ 
λεία και νοσοκομεία, δεν θα έχουμε κοινω¬ 
νικό σύστημα ασφάλισης και αξιοπρεπείς 
μισθούς. Τα μνημόνια εξακολουθούν να 
υπάρχουν, άρα είμαστε υποχρεωμένοι να 
ξαναπιάσουμε το νήμα των αγώνων της 
περιόδου 2010-12 για να επιβάλουμε τις 
δικές μας λύσεις. 

ΚΑΜΙΑ ΣΥΜΜΕΤΟΧΗ 
ΣΤΟΝ ΕΘΝΙΚΟ ΔΙΑΛΟΓΟ 
ΓΙΑ ΤΗΝ ΠΑΙΔΕΙΑ! 

ΟΛΟΙ ΣΤΗΝ ΑΠΕΡΓΙΑ 
ΠΕΜΠΤΗ 4 ΦΛΕΒΑΡΗ 

ΑΝΤΕΠΙΘΕΣΗ των ΕΚΠΑΙΔΕΥΤΙΚΩΝ 

ΣΚΟΥΡΙΕΣ : Η Οδύσσεια συνεχίζεται 


Τ α κλειδιά είναι στην τσέπη μας καί εκεί θα 
μείνουν », δήλωσε ο Πωλ Ράιτ, διευθύνων 
σύμβουλος της καναδικής Ελ Ντοράντο. 
Παρά την απόφαση του ΣτΕ να ακυρώσει την ανάκλη¬ 
ση των αδειών λειτουργίας του εργοταξίου στις Σκου¬ 
ριές της Χαλκιδικής (ανάκληση που είχε αποφασιστεί 
από τον πρώην υπουργό Περιβάλλοντος και Ενέργειας 
Πάνο Σκουρλέτη), «δικαιώνοντας» έτσι την Ελληνικός 
Χρυσός Α.Ε., η εταιρεία συνεχίζει να απειλεί. 

Ο Πωλ Ράιτ δηλώνει πως αν δεν εκδοθεί ως το τέ¬ 
λος Μαρτίου η άδεια εγκατάστασης που απαιτεί, θα 
συνεχίσει την αναστολή των εργασιών σε Σκουριές 
και Ολυμπιάδα. Παράλληλα ανακοίνωσε ότι σε καθε¬ 
στώς συντήρησης τίθενται και τα έργα Περάματος και 
Σαπών στη Θράκη. Πάντως απέκλεισε το ενδεχόμενο 
αποχώρησης από την Ελλάδα, αν και στο παρελθόν είχε 
υπάρξει και τέτοια ανακοίνωση εκ μέρους της εταιρείας. 

Θυμίζουμε ότι η υπόθεση των Σκουριών αποτελεί 
ένα τεράστιο πολιτικό, οικονομικό, νομικό μα πάνω 
από όλα περιβαλλοντολογικό σκάνδαλο, αφού οι κατα¬ 
στροφικές του συνέπειες είναι ήδη ορατές στη γύρω πε¬ 
ριοχή κι όχι μόνο (αποψίλωση αρχέγονου δάσους, υψη¬ 
λές ποσότητες αρσενικού στο νερό, κ.λπ.). Κι όλα αυτά 
πριν αρχίσουν οι εξορύξεις που θα σπείρουν κυριολε¬ 
κτικά τον καρκίνο και το θάνατο όχι μόνο στη περιοχή 
αλλά σε όλη τη Β. Ελλάδα, με μεταφορά καρκινογόνου 
σκόνης (θα εκλύονται 3.116 τόνοι την ώρα!). 

Πάντως ο κ. Ράιτ δεν έχασε τον χρόνο του και μετά 
την επίσκεψή του στον Π. Σκουρλέτη, φρόντισε να συ¬ 
ναντηθεί και με όλο τον συρφετό του «Μένουμε Ευρώ¬ 
πη» (ΣΕΒ, Μητσοτάκη, Γεννηματά, Θοδωράκη, Λεβέ¬ 
ντη). Με βάση τις δηλώσεις του ίδιου, το «ζήτημα είναι 
πολιτικό», και σ’ αυτό έχει απόλυτο δίκιο. Η εταιρεία, με 
αποικιοκρατική λογική, ζητά τις απαιτούμενες άδειες με 
πολιτική απόφαση και διαδικασίες εξπρές. Έτσι θα μπο¬ 
ρέσει να ανοίξει ο δρόμος και για άλλους «επενδυτές», 
ώστε να έρθουν και να κάνουν ό,τι θέλουν, αδιαφορώ¬ 
ντας για το κόστος που θα πληρώσει η εκάστοτε τοπική 
κοινωνία και το περιβάλλον. 

Το ζήτημα είναι πράγματι καθαρά «πολιτικό». Οι κε¬ 
ντρικές πολιτικές διεργασίες τείνουν προς μια οικουμε¬ 
νική κυβέρνηση ή στην επάνοδο των παλιών μνημονια- 
κών, ώστε να σχηματιστεί μια κυβέρνηση «βιώσιμη» και 
«πλήρως» υποταγμένη στις προσταγές και τις ορέξεις 
των ιμπεριαλιστών (βλ. ΔΝΤ, ΕΕ, πολυεθνικών), που θα 
δέχεται και θα εκπληρώνει ότι της ζητούν οι τελευταίοι. 
Στο πλευρό τους, για να μην ξεχνάμε, τάσσεται και η 
διεφθαρμένη και πουλημένη ηγεσία της ΓΣΕΕ, που έχει 
πάρει απόφαση υπέρ της λειτουργίας των μεταλλείων 





με το πρόσχημα της διατήρησης των θέσεων εργασίας, 
και που στο δημοψήφισμα του Ιούνη είχε ταχθεί υπέρ 
του «ΝΑΙ» και τους αγριάνθρωπους του «Μένουμε Ευ¬ 
ρώπη». 

Το ερώτημα είναι απλό. Θα τους αφήσουμε; 

Η τελευταία κινητοποίηση των κατοίκων γίνεται 
την ώρα που γράφεται αυτό το άρθρο. Στο κείμενό τους 
αναφέρουν: «μάρτυρες ενός θεάτρου του παραλόγου , 
βλέποντας τον τόπο μας να καταστρέψεται, απαιτούμε 
από την Κυβέρνηση να διασφαλίσει ότι αυτή η εζόρυζη 
θα σταματήσει , απαιτούμε από το ΣτΕ να προστατέψει 
τη δημόσια υγεία , το περιβάλλον και την κοινωνική ευη¬ 
μερία , και λέμε στην εταιρεία ότι δεν έπρεπε να είχε έρθει 
εδώ ποτέ. Συνεχίζουμε τον αγώνα για να σωθεί ο τόπος 
μας και δεν θα σταματήσουμε μέχρι να πετύχουμε αυτόν 
τον στόχο». 

Είναι γεγονός ότι μετά από τις εκλογές του Ιανου¬ 
άριου 2015 και τις υποσχέσεις του ΣΥΡΙΖΑ ως αντι¬ 
πολίτευση ότι όταν βγουν κυβέρνηση θα κλείσουν το 
μεταλλείο, σταμάτησαν και οι κινητοποιήσεις, θεωρώ¬ 
ντας πολλοί ότι η ελπίδα θα πραγματοποιηθεί. Ο χρό¬ 
νος έδειξε ότι οι λίγοι που επέμεναν στο δρόμο των κι¬ 
νητοποιήσεων είχαν δίκιο. Οι μάσκες πέσανε, η ελπίδα 
μεταλλάχθηκε σε 3ο Μνημόνιο και «επενδύσεις με κάθε 
κόστος». 

Ήρθε λοιπόν ο καιρός να αντιληφθούμε ότι τα κλει¬ 
διά είναι στις δικές μας τσέπες, αρκεί να τα βγάλουμε 
και να τα χρησιμοποιήσουμε. 

— Να σταματήσει τώρα η εξόρυξη χρυσού 
στις Σκουριές. Να φύγει η ΈΙάοταάο 6οΜ. Να 
αποχαρακτηριστεί η περιοχή από μεταλλευτική. 

— Αμεση απαλλαγή των διωκόμενων αγωνιστών. 

Να διαλύσουμε το Κράτος Έκτακτης Ανάγκης. 
Ενωτική, μαζική, μαχητική υπεράσπιση των 
δημοκρατικών ελευθεριών. 

■ Γ. Βονλγαρέλλη 


ΤΡΙΚΑΛΑ 

Διώξεις εργολάβου 
σε αγωνιστές 

Σ τις 11 Ιανουάριου (μετά από αναβολή 1 
μήνα) δικάζονταν στα Τρίκαλα συνδικαλι¬ 
στές, αγωνιστές, αλληλέγγυοι στον αγώνα 
των καθαριστριών του Νοσοκομείου Τρικάλων και 
δημοσιογράφοι που ανέδειξαν το θέμα. Η δίκη γί¬ 
νεται μετά από μήνυση του εργολάβου καθαριό¬ 
τητας κατά 9 συνολικά ατόμων για «συκοφαντική 
δυσφήμιση και εξύβριση». Το δικαστήριο αναβλή¬ 
θηκε εκ νέους για τις 16 Φεβρουάριου. 

Το καλοκαίρι του 2014, οι απλήρωτες για μήνες 
καθαρίστριες προχώρησαν σε επίσχεση εργασί¬ 
ας, κλήθηκε η Επιθεώρηση Εργασίας και υπήρξε 
συμπαράσταση από αγωνιστές, συνδικαλιστές, 
συλλογικότητες, σωματεία, συνδικαλιστικές πα¬ 
ρατάξεις και οργανώσεις, ενώ το θέμα πήρε δημο¬ 
σιότητα στα τοπικά ΜΜΕ (και όχι μόνο). Η τοπική 
κοινωνία διαπίστωσε τις καταστροφικές συνέπειες 
της ιδιωτικοποίησης και πόσο μεγάλο ψέμα είναι η 
«οικονομική εξυγίανση» που δήθεν αυτή επιφέρει, 
καθώς η εργολαβία κοστίζει πιο ακριβά και προ¬ 
σφέρει χαμηλότερου επιπέδου υπηρεσίες. Όσο για 
τις εργασιακές σχέσεις και τα δικαιώματα των ερ¬ 
γαζομένων... απλά «μεσαίωνας»! 

Η μήνυση του εργολάβου αποτελεί ξεκάθαρο 
εκβιασμό, με στόχο τη φίμωση της ελευθεροτυπί¬ 
ας, την ποινικοποίηση των αγώνων, της αλληλεγ¬ 
γύης. Συμπαραστεκόμαστε ενεργά στους αγωνι¬ 
στές και τις αγωνίστριες, τους συνδικαλιστές και 
τις παρατάξεις, τους δημοσιογράφους που διώκο¬ 
νται, είτε ως πρόσωπα είτε ως εκπρόσωποι παρα¬ 
τάξεων. Χτυπήματα όπως αυτά του εργολάβου δεν 
μας φοβίζουν, ούτε μας τρομοκρατούν. Απαιτούμε 
την άμεση παύση κάθε δίωξης και την απαλλαγή 
των δικαζόμενων από τις κατηγορίες. 

Έχει συγκροτηθεί Πρωτοβουλία Αλληλεγγύ¬ 
ης στους 9 διωκόμενους. Οι αγώνες των εργα¬ 
ζομένων απέναντι στη σύγχρονη βαρβαρότητα 
θα συνεχιστούν και θα νικήσουν! Το δίκιο έχουν 
όσες και όσοι αγωνίζονται! Κανένας εργαζόμενος 
μόνος του! Αποφασιστικός αγώνας σε κάθε τόπο 
δουλειάς! 


Τρία χρόνια αυτοδιαχείρισης της ΒΙΟ.ΜΕ 

0 αγώνας συνεχίζεται 



Ο ι εργαζόμενοι του εργοστασίου της ΒΙΟ.ΜΕ. 
(το οποίο έκλεισε και εγκατέλειψε η εργοδο¬ 
σία), απλήρωτοι από το 2011 και σε επίσχεση 
εργασίας, δίνουν τον δικό τους πολύχρονο αγώνα. Στις 
12 Φλεβάρη κλείνουν τρία χρόνια από τότε που ξεκί¬ 
νησαν να δουλεύουν οι ίδιοι το εργοστάσιο, κάτω από 
καθεστώς αυτοδιαχείρισης. Με αυτήν την αφορμή θα 
πραγματοποιηθούν εκδηλώσεις, με κυριότερες την Πα¬ 
νελλαδική Συνέλευση του δικτύου αλληλέγγυων-υπο- 
στηριχτών, το Σάββατο 13 Φλεβάρη, στο κέντρο της 
Θεσσαλονίκης, και μια μεγάλη γιορτή και συναυλία στις 
14 Φλεβάρη στο εργοστάσιο της ΒΙΟ.ΜΕ. 

Προς το παρόν οι εργαζόμενοι παράγουν απορρυπα¬ 
ντικά οικιακής χρήσης αλλά σχεδιάζουν για το επόμενο 
διάστημα την παραγωγή επαγγελματικών καθαριστικών 


καθώς και την παραγωγή δομικών υλικών, που ήταν τα 
αρχικά προϊόντα του εργοστασίου πριν το κλείσιμο- 
εγκατάλειψή του. Όλα αυτά επετεύχθησαν με τη δημι¬ 
ουργία ενός πανελλαδικού δικτύου αλληλεγγύης προς 
τον αγώνα τους. Η ΒΙΟ.ΜΕ. αποτελεί ένα ζωντανό πα¬ 
ράδειγμα αγώνα εργαζομένων για να κρατήσουν ζωντα¬ 
νό το εργοστάσιο, να βάλουν φραγμό στην εργοδοτική 
λεηλασία και την καταστροφή - ελέω κρίσης και Μνη¬ 
μονίων - του παραγωγικού ιστού της χώρας, αλλά και 
να κρατηθούν οι ίδιοι και οι οικογένειές τους στη ζωή με 
αξιοπρέπεια. Τέλος, κάτι πολύ σημαντικό, όλες οι απο¬ 
φάσεις για τη λειτουργία του εργοστασίου λαμβάνονται 
από τη Γενική Συνέλευση των εργαζομένων. 

Η πρώην εργοδοσία - η γνωστή οικογένεια Φιλίππου, 
που έχει ήδη καταδικαστεί πρωτόδικα με δύο δικαστικές 
αποφάσεις, σε 23 και 123 μήνες φυλάκιση αντίστοιχα, 
λόγω χρεών προς τους εργαζόμενους - κλιμακώνει την 
επίθεσή της, προσπαθώντας μέσω των πλειστηριασμών 
των οικοπέδων να εκκενώσει το εργοστάσιο. Η απάντη¬ 
ση από το κίνημα ήταν άμεση, όταν με μαζική συμμετοχή 
στα δικαστήρια της Θεσσαλονίκης σταμάτησε η διαδι¬ 
κασία των τριών πρώτων πλειστηριασμών. Η δυναμική 


αυτή απάντηση ανάγκασε την κυβέρνηση να καταθέσει 
σχετική ρύθμιση για εξάμηνη αναστολή των πλειστηρι- 
ασμών. Ωστόσο, η ρύθμιση αυτή προφανώς δεν λύνει το 
πρόβλημα αλλά απλώς το μεταθέτει χρονικά. Σύμμαχοι 
της εργοδοσίας είναι και μια μερίδα φιλοεργοδοτικών 
εργαζόμενων της μητρικής εταιρίας Φίλκεραμ Τζόνσον. 
Μάλιστα πρόσφατα προχώρησαν και σε προσωρινή δια¬ 
κοπή υδροδότησης του εργοστασίου. 

Παράλληλα, οι εργαζόμενοι της ΒΙΟ.ΜΕ. αναδει- 
κνύουν και την κοινωνική πτυχή της εργατικής αλλη¬ 
λεγγύης. Από τις 20 Ιανουάριου του 2016 ξεκίνησαν τη 
λειτουργία «Εργατικού Ιατρείου» μέσα στο χώρο του 
αυτοδιαχειριζόμενου εργοστασίου. Το ιατρείο δημιουρ- 
γήθηκε με συνεργασία των εργαζομένων και του Κοι¬ 
νωνικού Ιατρείου Αλληλεγγύης Θεσσαλονίκης και πα¬ 
ρέχει δωρεάν πρωτοβάθμια φροντίδα υγείας στους ερ¬ 
γαζόμενους, στους άνεργους και στους ανασφάλιστους 
κατοίκους της περιοχής. Είναι αυτοδιαχειριζόμενο και 
λειτουργεί με γενική συνέλευση στην οποία παίρνονται 
όλες οι αποφάσεις. 

μ Νίκος Κτενάς 

Βρισκόμαστε μπροστά σε μια νέα παγκόσμια κρίση; 

■ Ηρακλής Χριστοφορίδης 




Η απότομη πτώση των 
χρη ματιστη ρίων 

Ε ν μέρει ήταν αναμενόμενη, εν 
μέρει ξάφνιασε η αιφνίδια και 
ραγδαία πτώση των χρηματι¬ 
στηρίων, σε παγκόσμιο επίπεδο, από 
τις αρχές του 2016. Οι τιμές των μετο¬ 
χών είχαν ξεκινήσει να πέφτουν από 
τον Μάιο-Ιούνιο του 2015, έφτασαν 
Αύγουστο-Σεπτέμβριο στο καθοδι¬ 
κό τους σημείο, Οκτώβριο-Νοέμβριο 
έδειχναν ότι αναρρώνουν πολύ γρή¬ 
γορα, αλλά από τα τέλη Νοέμβρη ξα¬ 
νάρχισε η πτώση και από τις αρχές του 
2016 έχουμε μια απότομη καθίζηση. 
Τις πρώτες είκοσι ημέρες του Γενάρη, 
ο δείκτης Μ50Ι Α11 ΟοιιηίΓγ λΥοΓίά 
Ιπάεχ (ο παγκόσμιος δείκτης μετοχών) 
σημειώνει απώλειες 11%, ενώ σε σχέ¬ 
ση με το ανώτατο σημείο που έφτασε 
τον Μάιο του 2015 η πτώση αγγίζει το 
20 %. 

Τα χρηματιστήρια που έχουν πληγεί 
περισσότερο τον Γενάρη είναι αυτά της 
Αργεντινής (-19,5%), Κίνας (-18,7%), 
Βραζιλίας (-16,2%), Ιταλίας (-16,1%), 
Χονγκ Κονγκ (-13,8%), αλλά δεν 
εξαιρούνται πλέον ούτε τα χρηματι¬ 
στήρια των ιμπεριαλιστικών χωρών: 
της Ιαπωνίας (-13,7%), της Γερμανίας 
(-12,6%), της Γαλλίας (-11%), των 
ΗΠΑ (-9,5%). Με άλλα λόγια η κρίση 
-και πρόκειται για πραγματική κρίση 
και όχι συγκυριακή- των χρηματιστη¬ 
ρίων είναι πλέον παγκόσμια και δεν 
εντοπίζεται μόνο στην Κίνα και σε κά¬ 
ποιες άλλες νεοαναδυόμενες χώρες. 
Τα κεφάλαια που χάθηκαν από την 
πτώση της τιμής των μετοχών, δηλαδή 
από την πτώση της κεφαλαιοποίησης 
των χρηματιστηρίων, εκτιμώνται σε 
7-8 τρις δολάρια τον Γενάρη, ενώ σε 
σχέση με τον Μάιο του 2016 θα πρέπει 
να έχουν ξεπεράσει τα 15 τρις δολάρια, 
όσο περίπου το ΑΕΠ των ΗΠΑ ή της 
ΕΕ. 

Κρίση των χρηματιστηρίων: 
από τις νεοαναδυόμενες στις 
ιμπεριαλιστικές 

Όσο η πτώση των χρηματιστηρίων 
αφορούσε κυρίως την Κίνα (τη δεύ¬ 
τερη μεγαλύτερη οικονομία του πλα¬ 
νήτη) και ορισμένες νεοαναδυόμενες 
οικονομίες, η αιτιολόγησή της εντοπι¬ 
ζόταν στην επιβράδυνση της ανάπτυ¬ 
ξης στην Κίνα, στην πτώση της τιμής 
των πρώτων υλών και στην απόσυρ¬ 
ση δολαρίων από τις νεοαναδυόμενες 
προς τις ΗΠΑ, λόγω της αύξησης των 
επιτοκίων που είχε αποφασίσει η Εεά 
(ομοσπονδιακή τράπεζα των ΗΠΑ). 

Με άλλα λόγια, είχε έρθει, υποτίθε¬ 
ται, η σειρά των νεοαναδυόμενων οι¬ 
κονομιών να «πληρώσουν» την κρίση 
(όπως την είχαν «πληρώσει» οι ΗΠΑ 
το 2007-08 και η ΕΕ το 2011-13 με την 
κρίση του ευρώ). Ωστόσο, τον Γενάρη, 
όταν εκδηλώθηκε η πρωτοφανής πτώ¬ 
ση των ιμπεριαλιστικών χρηματιστη¬ 
ρίων (τέτοια απότομη πτώση είχε να 
εμφανιστεί στα ευρωπαϊκά χρηματι¬ 
στήρια από τα μέσα της δεκαετίας του 
1970), η κατάσταση άλλαξε εντελώς. 
Οι ιμπεριαλιστικές χώρες δεν θα πλήτ¬ 
τονταν οριακά από τα απόνερα της 
κρίσης στις νεοαναδυόμενες οικονο¬ 
μίες, αλλά ήταν και οι ίδιες μέρος της 
κρίσης, για την ακρίβεια το κέντρο της 
κρίσης. Η πτώση των ιμπεριαλιστικών 
χρηματιστηρίων αντανακλά πλέον 
την κρίση των ιμπεριαλιστικών χωρών 
(ανακοινώσεις για πτώση των κερδών 
και του τζίρου των μεγάλων πολυε¬ 
θνικών εταιριών, πτώση εξαγωγών και 
βιομηχανικής παραγωγής κ.ά.) και κυ¬ 
ρίως την επανεμφάνιση των φόβων για 
τα εγγενή και διαρθρωτικά προβλήμα¬ 
τα των ιμπεριαλιστικών χωρών. Είναι 
ενδεικτικό ότι τον Γενάρη του 2016 
ξέσπασε πανικός λόγω του κινδύνου 
χρεοκοπίας τριών μεσαίων τραπεζών 
της Ιταλίας - κίνδυνος που ανέδειξε 
όχι μόνο την χρεοκοπημένη επί της 
ουσίας κατάσταση των ιταλικών τρα¬ 
πεζών (επισήμως έχουν 200 δισ. ευρώ 
«κόκκινα» δάνεια) αλλά και των ευρω¬ 
παϊκών τραπεζών και έτσι επανήρθε η 
συζήτηση για τη διατήρηση του ευρώ. 

Από τη ν κρ ίση των χρη ματ ιστη ρ ίων 
σε μια νέα νομισματική κρίση; 

Η κινέζικη κυβέρνηση έχει πάρει 
αποφασιστικά μέτρα για να σταματή¬ 
σει την πτώση των χρηματιστηρίων 
(φαίνεται να έχει ξεπεράσει το 40% 
τους τελευταίους 8 μήνες) και κυρίως 
να συγκρατήσει την πτώση του γουάν. 

Από τα μέσα 
της προηγού¬ 
μενης χρονιάς 
έχουν φύγει 
περίπου 700 
δισ. δολάρια 
από την κινε¬ 
ζική αγορά, εν 
μέρει ιδιωτικά 
που κατευθύ- 
νονται κυρίως 
στις ΗΠΑ, εν 


μέρει της κεντρικής τράπεζας για να 
στηρίξει το γουάν και να χαλιναγωγή¬ 
σει την πτώση του - οδηγώντας έτσι 
τα συναλλαγματικά αποθέματά της 
στα 3,3 τρισ. δολάρια. Έτσι, η κεντρική 
τράπεζα έχει προχωρήσει στην αυστη- 
ροποίηση της κίνησης κεφαλαίων προς 
το εξωτερικό, σε μια προσπάθεια να 
περιορίσει την πτώση του γουάν, χωρίς 
να μειώσει υπερβολικά τα συναλλαγ¬ 
ματικά της αποθέματα. Ωστόσο, η στή¬ 
ριξη του γουάν δεν μπορεί να συνεχίζε¬ 
ται επ’ άπειρον: α) τα συναλλαγματικά 
της αποθέματα είναι τεράστια και τα 
μεγαλύτερα στον πλανήτη, αλλά δεν 
μπορούν να αντισταθμίζουν αιώνια 
την αιμορραγία, την εκροή κεφαλαίων 
που επιταχύνεται με γεωμετρικό ρυθμό 
τους τελευταίους μήνες (το Νοέμβριο 
«έφυγαν» 87 δισ. δολάρια, αλλά τον 
Δεκέμβριο 108 δισ.), β) η κρίση της 
βιομηχανίας και της οικονομίας είναι 
βαθιά και σημαντική, παρά τις σημα¬ 
ντικές δυνατότητες της κινέζικης οικο¬ 
νομίας. Το 2015, το ποσοστό αύξησης 
του ΑΕΠ ήταν 6,8%, ενώ για το 2016 
προβλέπεται να είναι κάτω από το 6%, 
το χαμηλότερο ποσοστό εδώ και 25 
χρόνια. Ακόμη πιο σημαντικό είναι 
ότι σκάνε οι διαφόρων ειδών φούσκες 
(ακίνητα, χρηματιστήρια, υπερδανει- 
σμός επιχειρήσεων και επαρχιακών 
κυβερνήσεων κ.ά.), ενώ έχει ξεκινήσει 
ένα κύμα κλεισίματος μικρομεσαίων 
επιχειρήσεων και ιδιαίτερα βιομηχανι¬ 
ών. Αυτό κάνει επιτακτική την ανάγκη 
μιας περαιτέρω υποτίμησης του γουάν 
για να τονωθούν οι εξαγωγές και να 
ξανακερδηθούν τα απωλεσθέντα με¬ 
ρίδια της παγκόσμιας αγοράς, ώστε να 
μετριαστεί η κρίση. 

Από την άλλη, η Ευρωπαϊκή 
Κεντρική Τράπεζα συνεχίζει να εφαρμό¬ 
ζει το ποσοτικό πρόγραμμα «χαλάρω¬ 
σης» (στην πράξη να τυπώνει πληθωρι¬ 
στικά ευρώ) και μπροστά στον κίνδυνο 
χρεοκοπίας των ιταλικών τραπεζών και 
στην πτώση των ευρωπαϊκών χρηματι¬ 
στηρίων, ήδη διαδίδει ότι αν χρειαστεί 
θα αυξήσει το ήδη αρνητικό επιτόκιο 
δανεισμού από το -0,3 στο -0,4% και 
θα αυξήσει τα 60 δισ. ευρώ τον μήνα σε 
70 δισ. Ο στόχος της είναι ένα αποδυ¬ 
ναμωμένο ευρώ για την ενίσχυση των 
ευρωπαϊκών εξαγωγών και η αποτροπή 
μιας νέας επιδείνωσης της κρίση της ευ¬ 
ρωζώνης. 

Τα νομίσματα πολλών χωρών της 


πρώτης και δεύτερης σειράς νεοαναδυ¬ 
όμενων οικονομιών γνωρίζουν μια συ¬ 
νεχή πτώση έναντι του δολαρίου, που 
προς το παρόν δεν είναι καλπάζουσα. Η 
αιτία γι’ αυτό, πέρα από την κρίση τους, 
είναι και η απόσυρση κεφαλαίων από 
τις χώρες αυτές προς τις ΗΠΑ - υπο¬ 
λογίζεται ότι περίπου 1 τρισ. δολάρια 
έχουν φύγει τους τελευταίους μήνες. 

Αυτή η εξέλιξη αφήνει μόνο τις ΗΠΑ 
σε παγκόσμιο επίπεδο να εφαρμόζουν 
μια πολιτική αύξησης των επιτοκίων 
τους (αν και ακόμα είναι στο 0,5%) και 
ενίσχυσης του δολαρίου. Αλλά ήδη από 
τον Δεκέμβρη εμφανίστηκε πρόβλημα 
στις εξαγωγές τους και στη βιομηχανι¬ 
κή παραγωγή τους. Είναι προφανές ότι 
η ενίσχυση του δολαρίου δεν μπορεί να 
συνεχιστεί, διότι διαφορετικά θα χτυ¬ 
πηθεί βαριά η αναιμική ανάπτυξή τους, 
μια που δεν φαίνεται να παίζει αντι¬ 
σταθμιστικό ρόλο η εισροή κεφαλαίων 
από τον υπόλοιπο πλανήτη, πράγμα 
που είχε γίνει την δεκαετία του 2000. 

Συνοπτικά, λοιπόν, η κρίση των 
χρηματιστηρίων μετασχηματίζεται σε 
μια κρίση του παγκόσμιου νομισματι¬ 
κού συστήματος, που θα οδηγήσει και 
σε μια νέα επιδείνωση της παγκόσμιας 
οικονομίας ή σε μια νέα οικονομική κρί¬ 
ση, ακόμη μεγαλύτερη από το 2007-08. 
Αυτό εξάλλου επισημαίνει και το ΔΝΤ 
στην τριμηνιαία έκθεσή του, υποβαθ¬ 
μίζοντας για τρίτη συνεχόμενη φορά 
τις προβλέψεις του για την παγκόσμια 
οικονομία, εκτιμώντας ότι η παγκόσμια 
ανάπτυξη θα είναι πλέον μόνο 3,4 % για 
το 2016 και για το 2017 (από 3,6% που 
προέβλεπε πριν 3 μήνες και για τις δύο 
χρονιές). Για τις ΗΠΑ προβλέπει αύξη¬ 
ση του ΑΕΠ για το 2016 κατά 2,6%, για 
την Ευρωζώνη 1,7%, για την Ιαπωνία 
1%, για την Κίνα 6,3%, για την Βραζιλία 
-3,8%, για την Ινδία 7,5%. 

Από τον κίνδυνο μιας νέας 
οικονομικής κρίσης στον κίνδυνο 
των πολέμων 

Αν η οικονομική κρίση ξεσπάσει και 
δεν συγκρατηθεί σε χαμηλά επίπεδα 
ανάπτυξης (είναι δηλαδή μακρόσυρτη 
- πράγμα που τελικά δεν έχει και μεγά¬ 
λη διαφορά), τότε θα είναι σφοδρότερη 
από την κρίση του 2007-08. Ο λόγος 
είναι ότι θα είναι παγκόσμια, συγχρονι¬ 
σμένη και πολύπλευρη, και κυρίως ότι 
τα μέσα και τα εργαλεία για τον έλεγχό 
της είναι πλέον αχρηστευμένα: τα επι¬ 
τόκια των κεντρικών τραπεζών είναι ή 
αρνητικά ή οριακά πάνω από το μηδέν, 
ενώ το χρέος (δημόσιο, νοικοκυριών, 
επιχειρήσεων) είναι σε οριακό σημείο. 

Αυτό εξηγεί την ολοένα και μεγαλύ¬ 
τερη καταφυγή σε πολιτικά και στρατι¬ 
ωτικά μέσα, την ολοένα και μεγαλύτερη 
νευρικότητα, αποφασιστικότητα και 
επιθετικότητα όχι μόνο των ιμπερια¬ 
λιστών αλλά και της πρώτης (Ρωσίας, 
Κίνας κ.ά.) και δεύτερης (Τουρκίας, 
κ.ά.) σειράς νεοαναδυόμενων οικονο¬ 
μιών. Καμία αστική τάξη δεν μπορεί να 
παραδοθεί οικονομικά, καμία δεν μπο¬ 
ρεί να κάνει πίσω, γιατί γνωρίζει ότι δεν 
θα υπάρχει γυρισμός. 

Αρπαγή παλαιστινιακών εδαφών από το Ισραήλ 


Σ το τελευταίο στάδιο βρίσκονται οι 
διαδικασίες προσάρτησης από το 
κράτος του Ισραήλ 1.540 στρεμμά¬ 
των καλλιεργήσιμων εδαφών, στη 
Δυτική Όχθη και συγκεκριμένα στην κοιλά¬ 
δα του Ιορδάνη, κοντά στην Ιεριχώ. Πρόκει¬ 
ται για εξαιρετικά πλούσια εδάφη, απαραί¬ 
τητα για τη βιωσιμότητα του παλαιστινια¬ 
κού κράτους που, επιπλέον, οι Παλαιστίνιοι 
προσέβλεπαν να αποτελέσουν τα ανατολικά 
σύνορα του μελλοντικού τους κράτους. 

Εξαιτίας της ιδιαίτερης σημασίας της, 
η εν λόγω περιοχή είχε προβλεφθεί στην 
ειρηνευτική συμφωνία του Όσλο 2 και είχε 
βρεθεί, εδώ και πολύ καιρό, στο στόχαστρο 
του ενδιαφέροντος του Ισραήλ που φρόντι¬ 
σε, κατά παράβαση κάθε διεθνούς κανόνα 
δικαίου, να δημιουργήσει εκεί 39 εβραϊκούς 
οικισμούς με πάνω από 11.000 εποίκους και 
ταυτόχρονα να θέσει την περιοχή υπό σχε¬ 
δόν πλήρη έλεγχο. Το αποτέλεσμα ήταν η 
πρόσβαση στο 80% της περιοχής να είναι 
απαγορευμένη για τους Παλαιστινίους κα¬ 
τοίκους της, που ουσιαστικά εκδιώχθηκαν 
από αυτήν, επιτρέποντας στη συνέχεια στο 
Ισραήλ να τη χαρακτηρίσει εγκαταλειμμένη 
και να δικαιολογήσει την προσάρτησή της. 

Μεθοδευμένη Προσάρτηση 

Μία από τις πιο προσφιλείς μεθόδους 
ελέγχου παλαιστινιακών περιοχών από τους 
ισραηλινούς είναι η απομάκρυνση των πα¬ 
λαιστινιακών πληθυσμών για τη διεξαγωγή 
στρατιωτικών ασκήσεων, η δημιουργία, στη 
συνέχεια, εβραϊκών οικισμών και η απαλλο¬ 
τρίωση ολόκληρης της ευρύτερης περιοχής 
προκειμένου να διασφαλιστεί η ασφάλεια 
των εποίκων. Στην προκειμένη περίπτωση 
προστέθηκε και η δικαιολογία της εγγύτητάς 


Σ τις 16 Ιανουάριου υπογράφηκε 
η τελική συμφωνία για την άρση 
των κυρώσεων στο Ιράν που είχαν 
επιβάλλει οι ΗΠΑ, η Ευρωπαϊκή 
Ένωση και ο ΟΗΕ. Είχαν προηγηθεί δύο χρό¬ 
νια διαπραγματεύσεων που είχαν καταλήξει 
στην υπογραφή ενδιάμεσης συμφωνίας στις 
14 Ιούνη του 2015. Στην συμφωνία αυτή ορι¬ 
ζόταν ότι για την άρση των οικονομικών και 
χρηματοπιστωτικών κυρώσεων το Ιράν θα 
έπρεπε να συμμορφωθεί και να ακολουθήσει 
τους όρους για την ακύρωση του πυρηνικού 
προγράμματος του. 

Οι άξονες της ενδιάμεσης συμφωνίας ήταν 
ο περιορισμός του εμπλουτισμού ουρανίου 
και ο περιορισμός της παραγωγής πλουτω¬ 
νίου ώστε να μην είναι δυνατή η παραγωγή 
πυρηνικών όπλων, καθώς και η τροποποίηση 
του αντιδραστήρα στο Αράκ. Για να πιστο¬ 
ποιηθεί η παύση του πυρηνικού προγράμμα¬ 
τος προβλεπόταν ότι το Ιράν θα έπρεπε για 
περίοδο τουλάχιστον είκοσι χρόνων να δέχε¬ 
ται τους ελέγχους και τις επιθεωρήσεις από 
την Διεθνή Υπηρεσία Ατομικής Ενέργειας 
που συνδέεται με τον ΟΗΕ - και στην πράξη 
από τους ιμπεριαλιστές. Εφόσον τηρούνταν 
η συμφωνία, τότε σε εύλογο διάστημα θα 
αίρονταν οι κυρώσεις και οι περιορισμοί στο 
Ιράν, ακόμα και μερικώς, στην εξαγορά και 
προμήθεια οπλικών συστημάτων. 

Έξι μήνες αργότερα, στις 16 Γενάρη 2016, 
ανακοινώθηκε ότι, καθώς το Ιράν έχει συμ¬ 
μορφωθεί πλήρως με τους όρους της ενδιά¬ 
μεσης συμφωνίας, συνυπογράφηκε το νομο¬ 
θετικό πλαίσιο για την άρση των κυρώσεων 
από έξι κράτη (Γαλλία, Βρετανία, Ρωσία, 
Κίνα, ΗΠΑ και Γερμανία) και ότι σύντομα 
θα ακολουθούσε και ο ΟΗΕ. Παράλληλα οι 


στα σύνορα με την Ιορδανία που επέτρεψαν 
τη μετατροπή σχεδόν όλης της κοιλάδας του 
Ιορδάνη σε κλειστή στρατιωτική ζώνη. 

Μια δεύτερη τακτική, που επίσης χρησι¬ 
μοποιήθηκε σε αυτή την περίπτωση, αφορά 
την καταστροφή των καλλιεργειών και των 
καλλιεργήσιμων εδαφών είτε άμεσα, με βί¬ 
αιες επιθέσεις των εποίκων, είτε έμμεσα, με 
την αποστράγγιση του υδροφόρου ορίζοντα 
και τη μόλυνση της γης και του υπεδάφους. 
Για παράδειγμα, η πρόσβαση των Παλαιστί¬ 
νιων της Δυτικής Όχθης σε νερό είναι κάτω 
από το μίνιμουμ όριο που θέτει ο Παγκόσμιος 
Οργανισμός Υγείας, ενώ δεν υπάρχει κανένας 
περιορισμός για τους Ισραηλινούς που κα¬ 
ταναλώνουν τετραπλάσιες ποσότητες νερού 
προερχόμενου από την υπερεκμετάλλευση 
του Ιορδάνη Ποταμού (ανατολικό σύνορο 
της Δυτικής Όχθης κατά τους διεθνείς νό¬ 
μους) και των υδροφόρων κοιτασμάτων που 
βρίσκονται τόσο κάτω από το Ισραήλ, όσο 
και κάτω από τη Δυτική Όχθη και τη Γάζα. 
Ανάλογη είναι η κατάσταση και όσον αφορά 
τις καλλιέργειες, με απίστευτη σπατάλη από 
τη μια μεριά και εξοργιστικό περιορισμό της 
χρήσης νερού, από την άλλη. 

Το κακό ολοκληρώνεται με την εξίσου κα¬ 
ταστροφική μόλυνση τόσο του ποταμού και 
της κοιλάδας του Ιορδάνη, όσο και γενικά 
της καλλιεργήσιμης παλαιστινιακής γης από 
τα απόβλητα (αστικά και βιομηχανικά -συχνά 
τοξικά) που το Ισραήλ ξεφορτώνει συστημα¬ 
τικά στα παλαιστινιακά εδάφη. Οποιεσδή- 
ποτε, δε, προσπάθειες των Παλαιστινίων να 
εγκαταστήσουν συστήματα ανακύκλωσης 
μπλοκάρονται από το Ισραήλ. 

Ακόμα μια Διεθνής Καταδίκη 

Ο διαμαρτυρίες των Παλαιστινίων και 


ΗΠΑ και το Ιράν προχώρησαν στην ανταλ¬ 
λαγή κρατουμένων που κατηγορούνταν για 
κατασκοπία. Το Ιράν απελευθέρωσε τέσσε¬ 
ρεις αμερικανο-ιρανούς κρατούμενους ενώ 
οι ΗΠΑ απένειμαν χάρη σε επτά ιρανούς με 
αμερικανική υπηκοότητα και σταμάτησαν τη 
δίωξη εναντίον άλλων δεκατεσσάρων. 

Η άρση των κυρώσεων επιτρέπει σε μη 
αμερικανούς, φυσικά ή νομικά πρόσωπα, να 
έχουν συναλλαγές με μεγάλους φορείς της 
ιρανικής κυβέρνησης, δηλαδή να πραγματο¬ 
ποιούν αγοραπωλησίες σε εμπορεύματα και 
υπηρεσίες (αυτοκίνητα, ατσάλι, άνθρακα, 
χρυσό, πετρέλαιο, αέριο, παροχές στον ασφα¬ 
λιστικό τομέα, κ.α.). Επίσης αίρονται οι κυ¬ 
ρώσεις στις μεταφορές (αεροπορία, ναυτιλία) 
που υπόκειντο σε μεγάλους περιορισμούς. 
Από διεθνείς ιμπεριαλιστικές τράπεζες απο- 
δεσμεύονται περιουσιακά στοιχεία και τε¬ 
ράστια χρηματικά ποσά, ύψους περίπου 100 
δις δολαρίων, που ανήκαν στο Ιράν και είχαν 
δεσμευτεί, τα οποία το Ιράν μπορεί να τα εκ- 
μεταλλευθεί χωρίς περιορισμούς. 

Για το Ιράν η συμφωνία σημαίνει την επι¬ 
στροφή του στις διεθνείς αγορές μετά από 
χρόνια απομόνωσης. Προτού καλά-καλά 
στεγνώσει το μελάνι των υπογραφών είχαν 
ήδη κλειστεί οι πρώτες συμφωνίες ανάμεσα 
στην ιρανική κυβέρνηση και ξένες εταιρίες. Ο 
ιρανός πρόεδρος Ροχανί σε ένα ταξίδι-αστρα- 
πή σε Ιταλία και Γαλλία εξασφάλισε τις νέες 
εμπορικές συμφωνίες. Έχει ανακοινωθεί ότι η 
γαλλική ΑίΑιΐδ στα επόμενα χρόνια θα κα¬ 
τασκευάσει 114 αεροσκάφη για το Ιράν, ενώ 
παρόμοιες συμφωνίες θα συναφθούν με την 
Ρειι^εοί και τη Κεηαπίΐ. Λόγω της απομόνω¬ 
σης το Ιράν αντιμετωπίζει προβλήματα με τις 
υποδομές και τις υπηρεσίες του, που έχουν 


των διαφόρων διεθνών οργανισμών για αυ¬ 
τές τις χρόνιες πρακτικές, έχουν πέσει, βέ¬ 
βαια, στο κενό, μαζί με τις διαμαρτυρίες για 
την αρπαγή της γης, την κατοχή της Δυτι¬ 
κής Όχθης, το απαρτχάιντ, τον οικονομικό 
στραγγαλισμό, τους αποκλεισμούς, τους εκ¬ 
βιασμούς, τους εποικισμούς που εντείνονται 
καθημερινά, τους βομβαρδισμούς αμάχων, 
τις εν ψυχρώ δολοφονίες ακόμα και παιδιών, 
την παραβίαση κάθε κανόνα διεθνούς δικαί¬ 
ου και κάθε κανόνα ηθικής και ανθρωπιάς 
από το κράτος - τέρας του Ισραήλ. 

Η προσάρτηση καταδικάστηκε, φυσικά, 
από όλους (ΕΕ, ΗΠΑ, ΟΗΕ, κλπ) με ιδιαίτε¬ 
ρη αυστηρότητα που, για ακόμα μια φορά, 
θα εξαντληθεί στα λόγια. Όταν, ωστόσο, η 
Παλαιστινιακή Αρχή καταθέσει, όπως σκο¬ 
πεύει, ψήφισμα ζητώντας, την καταδίκη του 
Ισραήλ, θα βρει απέναντι της, πρώτη από 
όλους, την Ουάσινγκτον που έχει ήδη μπλο- 
κάρει τέσσερεις φορές ανάλογα ψηφίσματα. 

Κράτος-Αρπαχτικό 

Είναι αλήθεια πως η ισραηλινή κυβέρ¬ 
νηση επέλεξε μια ιδιαίτερα δύσκολη ώρα 
για τη διεθνή κοινότητα να πραγματοποιή¬ 
σει τη νέα κίνηση επεκτατισμού της, όταν οι 
ισορροπίες στη γύρω περιοχή, και ιδίως στη 
Συρία, είναι οριακές. Η δημιουργία, όμως, 
τέτοιου είδους τετελεσμένων αποτελεί συ¬ 
νήθη πρακτική για τις εκάστοτε ισραηλινές 
κυβερνήσεις και μάλιστα σε εύθραυστες πε¬ 
ριόδους, όταν μπορούν να «εκβιάσουν» τους 
ιμπεριαλιστές συμμάχους τους. Η λύση, άλ¬ 
λωστε των δύο κρατών δεν είναι η λύση που 
προκρίνεται από το ισραηλινό αστικό και πο¬ 
λιτικό κατεστημένο. Αντίθετα, προσπαθούν 
με κάθε τρόπο να την καταστίσουν ανέφι- 


απαρχαιωμένη τεχνολογία. Οι ξένες εταιρί¬ 
ες, κυρίως οι ευρωπαϊκές, τρίβουν τα χέρια 
τους καθώς ανοίγεται γι’ αυτές μια τεράστια 
αγορά. Οι μεγάλες μπίζνες όμως πρόκειται 
να γίνουν στον πετρελαϊκό τομέα, στον εκ¬ 
συγχρονισμό των εγκαταστάσεων και του 
δικτύου μεταφορών. Επιπλέον η αύξηση της 
παραγωγής του πετρελαίου που σχεδιάζει το 
Ιράν θα εξασφαλίσει στη διεθνή αγορά τερά¬ 
στιες ποσότητες πετρελαίου που θα οδηγή¬ 
σουν όμως σε ακόμη μεγαλύτερη πτώση της 
τιμής του. 

Στις ΗΠΑ, οι Ρεμπουπλικάνοι απείλησαν 
ότι σε περίπτωση εκλογής ρεμπουπλικανού 
προέδρου θα ακυρώσουν τη συμφωνία και 
κατηγόρησαν το Ιράν ως τον μεγαλύτερο 
υποστηρικτή της τρομοκρατίας, υποχρεώ¬ 
νοντας έτσι την αμερικανική κυβέρνηση να 
είναι συγκρατημένη απέναντι στο Ιράν. Η 
άρση των κυρώσεων δεν ισχύει για αμερικα- 
νούς πολίτες και εταιρίες, ενώ κυρώσεις σε 
σχέση με συγκεκριμένα οπλικά συστήματα, 
λόγω της «καταπάτησης των ανθρωπίνων 
δικαιωμάτων και στήριξης της τρομοκρατί¬ 
ας», συνεχίζουν να υφίστανται και να απο¬ 
τελούν ένα μοχλό πίεσης στο Ιράν. Ωστόσο 
θυγατρικές στο εξωτερικό των αμερικάνικων 
πολυεθνικών θα μπορούν να έχουν σχέσεις ή 
να δραστηριοποιούνται στο Ιράν, αποφεύγο- 
ντας το σκόπελο των κυρώσεων. 

Προς το παρόν δεν είναι ξεκάθαρο ποιον 
ευνοεί η επίτευξη της συμφωνίας. Είναι προ¬ 
φανές ότι οι Αμερικάνοι ιμπεριαλιστές, με την 
κατάργηση των κυρώσεων και του εμπάργκο, 
στοχεύουν να επιταχύνουν τις πολιτικές εξε¬ 
λίξεις στο εσωτερικό του Ιράν προς όφελος 
των φιλοαμερικάνικων τάσεων, ή έστω του 
μετριοπαθούς Ροχανί (σε αντίθεση με τους 



κτη, ενώ ταυτόχρονα, διεξάγουν μια συστη¬ 
ματική προσπάθεια γενοκτονίας και φυσικής 
εξόντωσης του παλαιστινιακού λαού φορ- 
τώνοντάς του την ευθύνη για την ισραηλινή 
βαρβαρότητα με τις γνωστές δικαιολογίες 
περί υπεράσπισης του κράτους του Ισραήλ. 

Στις συνομιλίες που είχε το Νοέμβριο με 
τον Ομπάμα ο ισραηλινός πρωθυπουργός 
Νετανιάχου, τις πρώτες μετά από 13 μήνες 
ψύχρανσης των διπλωματικών τους σχέσεων 
λόγω των συνομιλιών του αμερικανού προέ¬ 
δρου με το Ιράν, κατέβαλε μεγάλες προσπά¬ 
θειες -προς το παρόν ανεπιτυχείς- να απο- 
σπάσει δύο πράγματα: την αναγνώριση των 
εποικισμών από τις ΗΠΑ και την επαναπρο- 
σάρτηση των υψωμάτων του Γκολάν από τη 
Συρία, όπου επίσης το ισραηλινό κράτος έχει 
φροντίσει να εγκαταστήσει 100.000 εποίκους 
και έχει προχωρήσει σε έρευνες και γεωτρή¬ 
σεις για πετρέλαιο. 

Ο χαρακτήρας και ο ρόλος του κράτους 
του Ισραήλ είναι γνωστός, όπως ξεκάθαρα 
είναι πλέον και τα παιχνίδια που παίζονται 
από τους ιμπεριαλιστές στις πλάτες των 
λαών της περιοχής και όλου του κόσμου. Τα 
λαϊκά και εργατικά κινήματα των λαών είναι 
τα μόνα που μπορούν να ανατρέψουν τα 
απάνθρωπα σχέδια τους και να αποδώσουν 
δικαιοσύνη στον παλαιστινιακό και σε όλους 
τους αγωνιζόμενους λαούς του πλανήτη. 

■ Μαρία Κτιστάκη 

σκληροπυρηνικούς μουλάδες), και να χρησι¬ 
μοποιήσουν, στον όποιο βαθμό, το Ιράν για 
την υλοποίηση των σχεδίων τους στην περιο¬ 
χή. Ωστόσο, ο Ροχανί είναι μετριοπαθής αλλά 
δεν είναι φιλοαμερικάνος, ενώ η κατάργηση, 
έστω και μερική, των κυρώσεων ενδυναμώνει 
το Ιράν, και εμμέσως την Ρωσία και την Κίνα 
στην περιοχή. Επιπλέον, τόσο το Ιράν όσο και 
οι Κίνα και Ρωσία δεν φαίνεται να υποχωρούν 
στο θέμα της Συρίας (υποστήριξη του Άσαντ), 
στο ζήτημα της Χεζμπολάχ του Λιβάνου ή 
στο ζήτημα της Χαμάς στην Παλαιστίνη, και 
πολύ περισσότερο στο σιιτικό ζήτημα στην 
Μέση Ανατολή (Υεμένη, Μπαχρέιν, ανατολι¬ 
κή Σ. Αραβία, κ.α.). Η μόνη ίσως πιθανότητα 
είναι το Ιράν να στραφεί πολύ πιο ενεργά ενα¬ 
ντίον του Ισλαμικού Κράτους, αλλά και αυτό 
θα είναι με βάση τα συμφέροντα των Ιράν- 
Ρωσίας-Κίνας και όχι προς το συμφέρον των 
αμερικάνων ιμπεριαλιστών. 

Γι’ αυτό και η συμφωνία, με την συνακό¬ 
λουθη αναβάθμιση του Ιράν, συνάντησε την 
σφοδρή αντίδραση τόσο του Ισραήλ όσο και 
της Σαουδικής Αραβίας, οι οποίοι είναι από 
τους χαμένους αυτής της συμφωνίας και με 
την πρώτη ευκαιρία θα επιχειρήσουν να την 
τινάξουν στον αέρα. 

Η συμφωνία με το Ιράν, παρά τις διακη¬ 
ρύξεις τον ιμπεριαλιστών ότι «αποτέλεσε ση¬ 
μαντικό βήμα για την ειρήνη και την εξομά¬ 
λυνση στην περιοχή» (δηλαδή ότι είναι προς 
όφελος τους) μάλλον θα έχει τις αντίθετες 
συνέπειες γι’ αυτούς. 


Συμφωνία για την άρση κυρώσεων στο Ιράν 

Ισπανικό Κράτχκ 

Για ποιον Ιιιαριστερό» ΙαναΙχιυπάει η καμπάνα; 


Η πολιτική κατάσταση στην Ισπανία εξε¬ 
λίσσεται πολύ γρήγορα προς μια παρο- 
ξυμένη κρίση. Το αποτέλεσμα των βου¬ 
λευτικών εκλογών στις 20/12, μαζί με τη 
μαζική απόρριψη των δύο μεγάλων κομμάτων (δεξιό 
Λαϊκό, Σοσιαλιστές/ΣΚ) αποκάλυψαν τη «γύμνια» 
του πολιτικού σκηνικού και της Μοναρχίας, που εξε¬ 
λίσσεται σε ιδεολογική και πολιτική ρήξη στα θεμέλια 
της μεταπολιτευτικής «τάξης», όπως διαμορφώθηκαν 
με τον θάνατο του Φράνκο και αποτυπώθηκαν στο 
Σύνταγμα του 1978. Το πλήγμα στο δικομματισμό δη¬ 
μιουργεί ιστορικούς τριγμούς, η μπουρζουαζία μέσα 
στην κρίση αποδυναμώθηκε πολιτικά και απομονώ¬ 
θηκε πάρα πολύ κοινωνικά. Αδύναμη να επεξεργαστεί 
ένα σχέδιο, αντλεί «έτοιμη τροφή» από το στρατηγείο 
των Βρυξελών, όπου έχει βρει καταφύγιο. Το εθνικό 
πρόβλημα παροξύνει την κρίση, σπρώχνοντας το 
αστικό μπλοκ σε ολοένα πιο ακραίες θέσεις. 

Ένα μήνα μετά τις εκλογές, όλα είναι στον αέρα 
όσον αφορά τον σχηματισμό κυβέρνησης. Οι πολι¬ 
τικοί αρχηγοί μπαινοβγαίνουν στα ανάκτορα συνα¬ 
ντώντας τον βασιλιά Φίλιππο ΣΤ', που τους δίνει 
εντολή διερεύνησης για σχηματισμό κυβέρνησης. Για 
το Λαϊκό Κόμμα κάηκαν οι ελπίδες συγκυβέρνησης 
με τους «Πολίτες», ενώ ένας «μεγάλος συνασπισμός» 
με το ΣΚ θα έφερνε την πλήρη εξαφάνιση του τελευ¬ 
ταίου και μάλλον αποκλείεται στην παρούσα φάση. 
Από την άλλη, το ΣΚ είχε δηλώσεις εξαρχής πως δεν 
θα συνεργαστεί με κόμματα που θέτουν σε αμφισβή¬ 
τηση την «εθνική ακεραιότητα», αναφερόμενο στην 
προεκλογική στροφή του Ποδέμος, που υιοθέτησε 
την άποψη για δημοψήφισμα για την ανεξαρτησία 
της Καταλονίας. Το Ποδέμος, από την άλλη, δήλω¬ 
νε προεκλογικά πως δεν θα σχηματίσει κυβέρνηση με 
κανένα κόμμα αν δεν έρθει πρώτο στις εκλογές και 
πως δεν διαπραγματεύεται τη θέση για καταλανικό 
δημοψήφισμα. 

Εν μέσω του αδιεξόδου και του διαφαινόμενου 
μονόδρομου νέων εκλογών, έρχεται η πρόταση του 
Πάμπλο Ιγκλέσιας, αρχηγού των Ποδέμος, για σχη¬ 
ματισμό «κυβέρνησης αλλαγής» με το ΣΚ και τη ρε¬ 
φορμιστική Ενωμένη Αριστερά! Προχώρησε μάλιστα 
σε συγκεκριμένη πρόταση για τη μορφή της κυβέρ¬ 
νησης, όπου ο αρχηγός του ΣΚ Πέδρο Σάντσεθ θα 
είναι πρόεδρος και ο ίδιος ο Ιγκλέσιας αντιπρόεδρος! 
Αυτά χωρίς να ειπωθεί ούτε μισή γραμμή πάνω σε 
ποια «προγραμματική συμφωνία» θα σχηματιστεί η 
προοδευτική «κυβέρνηση αλλαγής»! Η πρόταση ανα¬ 
κατεύει ακόμα περισσότερο τα θολά πολιτικά νερά. Ο 
Σάντσεθ, νεοεκλεγείς πρόεδρος του ΣΚ, που πλασά¬ 
ρεται σαν η «ανανέωση» και η «κάθαρση» απέναντι 
στο νεοφιλελευθερισμό και τη διαφθορά του κόμμα¬ 
τος, βρίσκεται μπροστά σε σημαντικά εμπόδια για να 
αποδεχτεί αυτή την πρόταση. Το εμπόδιο, φυσικά, δεν 
είναι η «θέση» του Ποδέμος για την Καταλονία (ήδη 
το Ποδέμος «μαγειρεύει» την αντικατάστασή της από 
το τυράκι ενός «υπουργείου εθνοτήτων»). Μπροστά 
του βρίσκει την παλιά φρουρά του κόμματος -τους 
«βαρόνους»-, που κατέχουν θέσεις στα τοπικά κοινο¬ 
βούλια και την αυτοδιοίκηση και βλέπουν την άμεση 
πολιτική εξαφάνισή τους από μια τέτοια συμμαχία. Οι 
«βαρόνοι», που εκφράζονται από την πρόεδρο της 
κυβέρνησης της Ανδαλουσίας, δεν είναι η εξαίρεση 
αλλά ο κανόνας της διεφθαρμένης πολιτικής ελίτ, 
βουτηγμένης στα σκάνδαλα και τη διαφθορά. 

Το πιο αφοπλιστικό σ’ αυτή την πραγματικά παρ¬ 
δαλή κατάσταση της ευρωπαϊκής «αριστεράς» -που 
από χώρα σε χώρα πέφτει στον πιο χυδαίο κυβερνη- 
τισμό, βγάζοντας τις αστικές δυνάμεις από την λά¬ 
σπη- είναι οι δηλώσεις του Ιγκλέσιας προς τον Σά¬ 
ντσεθ: «Εμείς είμαστε διατεθειμένοι να δώσουμε ένα 
χεράκι για να ξεπεραστούν οι πιέσεις που έρχονται 
από τις παλιές ελίτ του κόμματος σου, που θέλουν 
να δυσκολέψουν τα πράγματα. Εγώ θα σου πρότει- 
να να φανείς θαρραλέος και να σκεφτείς πως η χώρα 
μας αξίζει μια κυβέρνηση αλλαγής και προόδου, της 
οποίας εσύ μπορείς να είσαι πρόεδρος»! Οι παραπάνω 



δηλώσεις δεν αξίζουν σχόλια, αλλά αξίζει να τριφτούν 
στα μούτρα των «παρδαλών κατσικών» και της εκφυ- 
λισκμένης ηγεσίας της «Ενιαίας Γραμματείας της 4 ης 
Διεθνούς», που έδωσαν όλες τους τις δυνάμεις στην 
εξαφάνιση επαναστατικών οργανώσεων στην Ισπα¬ 
νία και την ολοκληρωτική τους αφιέρωση στο «ισπα¬ 
νικό θαύμα» των Ποδέμος. 

Καταλονία: Ένα βήμα μπρος, δύο βήματα πίσω 

Όμως ούτε στην Καταλονία εξελίσσονται καλά τα 
πράγματα. Τρεις μήνες διαπραγματεύσεων μεταξύ της 
«Υποψηφιότητας Λαϊκής Ενότητας» (ΌΓΙΡ) και της 
συμμαχίας «Μαζί για το ΝΑΙ» 0ρ5) των αστικών κομ¬ 
μάτων για τον σχηματισμό τοπικής κυβέρνησης, κα¬ 
τέληξαν στην παράδοση άνευ όρων της αυτοαποκα- 
λούμενης «αντικαπιταλιστικής αριστεράς» στα σχέδια 
της καταλανικής μπουρζουαζίας. Η ΌΓΙΡ επένδυσε 
όλη την πολεμική της απέναντι στο πολιτικό σύστημα 
βασισμένη στο πρόσωπο του προέδρου Αρτούρ Μας. 
Ήταν εξαρχής ανυποχώρητη στην αποδοχή του Μας 
ως προέδρου της κυβέρνησης και αυτή την γραμμή 
κράτησε μέχρι τέλους. Όμως αυτή η άρνηση στο πρό¬ 
σωπο του Μας δεν σημαίνει απαραίτητα και άρνηση 
του οικονομικού και πολιτικού συστήματος, που εκεί¬ 
νος τόσα χρόνια υπηρέτησε. 

Έτσι, την ύστατη ώρα, ένας τακτικός ελιγμός του 
Ιρδ μπόρεσε να επιφέρει για το αστικό στρατόπεδο μια 
νίκη επικαλούμενη τα «συμφέροντα της ανεξαρτησί¬ 
ας». Η «ηρωική αυτοθυσία» του Αρτούρ Μας μπρο¬ 
στά στην «εθνική ενότητα», μαζί με τον νέο υποψήφιο 
πρόεδρο (από το κόμμα του Μας) Κάρλας Πουιτζε- 
μόντ, έφερε και την «εξουδετέρωση» της ΌΓΙΡ. 

Σε ψηφοφορία της Γενικής Συνέλευσης της ΌΓΙΡ 
για την αποδοχή ή όχι της υποψηφιότητας Μας, το 
αποτέλεσμα ήταν ισόπαλο μετά από τρεις επαναλή¬ 
ψεις (1515 ναι-1515 όχι). Στη συνέχεια, το Πολιτικό 
Συμβούλιο αποφάσισε ξανά με 36 κατά και 30 υπέρ. 
Κάτω από την πίεση της αστικής προπαγάνδας και 
την υστερία των ΜΜΕ και με τον κίνδυνο αναγκα¬ 
στικών επαναληπτικών εκλογών στην Καταλονία (οι 
οποίες θα «χρεώνονταν» εξολοκλήρου στην ΌΓΙΡ), η 
ηγεσία της ΌΙΙΡ σύρθηκε σε μια ταπεινωτική συμφω¬ 
νία. Η «Συμφωνία κοινοβουλευτικής σταθερότητας» 
προβλέπει η ΌΙΙΡ να παραχωρήσει δύο από τους δέκα 
βουλευτές της στην κοινοβουλευτική δύναμη του Ιρδ 
και «να μην ψηφίσουν σε καμιά περίπτωση κατά, όταν 
τίθεται σε κίνδυνο η κοινοβουλευτική σταθερότητα 
του μπλοκ της ανεξαρτησίας». Αυτό σημαίνει δέσιμο 
χειροπόδαρα της ΌΙΙΡ στις νεοφιλελεύθερες επιλο¬ 
γές της καταλανικής μπουρζουαζίας. 

Δυστυχώς επιβεβαιώνονται, μάλλον, οι ανησυ¬ 
χίες που είχαμε εκφράσει σχετικά με τη φύση και τις 
δυνατότητες, τα όρια της ΌΙΙΡ, που ουκ ολίγοι στην 
ελληνική αριστερά δεν χάνουν ευκαιρία να εκθειά¬ 
σουν βλέποντας παντού «μοντέλα» για τις δικές τους 
κοινοβουλευτικές και «πλατιές μετωπικές» φαντασι¬ 
ώσεις. Αναμφίβολα οι εξελίξεις στο Ισπανικό Κράτος 
θα είναι ραγδαίες - και μόνο μια ανασυγκρότηση και 
ανασύνθεση του εργατικού κινήματος και της επανα¬ 
στατικής του πρωτοπορίας μπορεί ν’ ανταπεξέλθει σ’ 
αυτές. 


■ Παονλίν Μηονμηονλίμα 



στον κόσμο... 


ΓΑΛΛΙΑ 

Μαζικές απεργιακές κινητοποιήσεις πραγματοποιή¬ 
θηκαν στις 26/1 στη Γαλλία. Σ’ αυτές συμμετείχαν πολ¬ 
λά συνδικάτα, με αιχμή του δόρατος τους οδηγούς ταξί, 
που μάχονται ενάντια στην ιδιωτική εταιρία ΉΒΕΚ. Οι 
απεργοί κάνουν λόγο για «οικονομική τρομοκρατία» 
και για αγώνα για την επιβίωσή τους, ενώ στις διαδηλώ¬ 
σεις συμμετείχαν οδηγοί ταξί απο Βέλγιο και Ισπανία. Οι 
απεργοί διέκοψαν την κυκλοφορία σε κεντρικά σημεία 
σ’ όλη τη Γαλλία, μεταξύ αυτών αεροδρόμια και σιδηρο¬ 
δρομικούς σταθμούς, και συνεπλάκησαν με την αστυνο¬ 
μία, που χρησιμοποίησε χημικά και έκανε 20 συλλήψεις. 

Στην απεργία έλαβαν μέρος και πολλοί κλάδοι του 
δημόσιου τομέα διαμαρτυρόμενοι για τις «μεταρρυθ¬ 
μίσεις» Μακρόν, που έχουν φέρει περικοπές στους μι¬ 
σθούς, χειρότερες εργασιακές συνθήκες και απώλεια 
150.000 θέσεων εργασίας απο το 2007. Η ανεργία έχει 
ξεπεράσει το 10% και όπως καταγγέλλουν οι εργαζό¬ 
μενοι έχει μειωθεί η αγοραστική τους δύναμη, ενώ έχει 
μειωθεί επικίνδυνα το προσωπικό σε τομείς κλειδιά του 
δημόσιου τομέα. Στην απεργία συμμετείχαν και οι ελε¬ 
γκτές της εναέριας κυκλοφορίας, με αποτέλεσμα οι αε¬ 
ροπορικές εταιρίες να ακυρώσουν προληπτικά το 20% 
των πτήσεων. Οι δημόσιοι υπάλληλοι ζητούν, εκτός 
των άλλων, προσλήψεις, ιδιαίτερα στα νοσοκομεία που 
έχουν χτυπηθεί άγρια από τις περικοπές προσωπικού. 
Αξίζει να σημειωθεί πως το νέο κύμα διαδηλώσεων έρχε¬ 
ται μόλις μια μέρα μετά τις μεγάλες κινητοποιήσεις των 
γάλλων αγροτών, που διαμαρτύρονται για τις χαμηλές 
τιμές των γαλακτοκομικών προϊόντων και του κρέατος 
στην επαρχία της Βρετάνης, με μπλόκα από φλέγόμενα 
ελαστικά σ’ όλη την περιοχή. 

Όπως φαίνεται, το κλίμα τρόμου που προσπαθεί να 
καλλιεργήσει ο Ολάντ με το ΚράτοςΈκτακτης Ανάγκης, 
μετά τις επιθέσεις στο Παρίσι, είναι σαθρό και μπορεί 
να σπάσει στην πράξη με τους αγώνες τον εργαζομένων. 

ΔΑΝΙΑ 

Με αφορμή τα εκατομμύρια προσφύγων που φτά¬ 
νουν στην Ευρώπη, εκδιωκόμενοι απ’ τις ιμπεριαλιστι¬ 
κές επεμβάσεις και τους πολέμους, οι κυβερνήσεις της 
Ε.Ε. αποκαλύπτουν τον βαθιά φασιστικό πυρήνα της 
πολιτικής τους. Τελευταίο και πιο αποκρουστικό παρά¬ 
δειγμα στη Δανία, όπου ψηφίστηκε νόμος για την κα¬ 
τάσχεση όλων των αντικειμένων αξίας και των χρημά¬ 
των των προσφύγων, ως... αντίτιμο για την παραμονή 
τους εντός των δανέζικων συνόρων. Συγκεκριμένα, σε 
κάθε πρόσφυγα δεν θα επιτρέπεται να διατηρεί χρήματα 
ή αντικείμενα συνολικής αξίας μεγαλύτερης των 1.340 
ευρώ. Η μισάνθρωπη αυτή πολιτική κάνει λόγο για 
«αυτοχρηματοδοτούμενους πρόσφυγες» και μπαίνει σε 
εφαρμογή και σε κρατίδια της Γερμανίας αλλά και στην 
Ελβετία, όπου οι πρόσφυγες που έχουν κερδίσει το δι¬ 
καίωμα να διαμένουν και να εργάζονται στην Ελβετία 
υποχρεώνονται να παραδίδουν το 10% των αποδοχών 
τους έως και για 10 χρόνια, μέχρι να αποπληρώσουν 
15.000 ελβετικά φράγκα. Τα παραπάνω συμπληρώνο¬ 
νται με την άγρια καταστολή στο γαλλικό Καλαί και 
στην Ειδομένη, με επιχειρήσεις εκκένωσης απο την 
αστυνομία, παράνομες απελάσεις, φράχτες και ρατσι¬ 
στικά παραληρήματα των ΜΜΕ. Στην Βρετανία, στο 
Μίντλσμπορο, έβαψαν κόκκινες τις εξώπορτες των σπι- 
τιών, όπου διαμένουν όσοι έχουν ζητήσει άσυλο, ώστε 
να τους ξεχωρίζουν, ενώ στο Κάρντιφ αναγκάζουν τους 
πρόσφυγες να φορούν περιβραχιόνια αν θέλουν να δι¬ 
καιούνται φαγητό. 

Καθήκον του ευρωπαϊκού προλεταριάτου είναι η 
διάλυση της αντιδραστικής, ρατσιστικής και ιμπεριαλι¬ 
στικής Ε.Ε., που με επεμβάσεις και πολέμους οδηγεί στο 
θάνατο και την εξαθλίωση εκατομμύρια ανθρώπους, 
που αναγκάζονται να γίνουν πρόσφυγες. Απέναντι στο 
ρατσιστικό μίσος και βαρβαρότητα, να υψώσουμε τις 
αξίες του εργατικού κινήματος, την ταξική αλληλεγγύη 
και την προάσπιση των δικαιωμάτων των προσφύγων. 

ΠΟΡΤΟΓΑΛΙΑ - Προεδρικές Εκλογές 

Νίκη της Δεξιής, αδιέξοδη για ιην «αριστερή» κυβέρνηση 


Σ τις 24 Γενάρη πραγματοποιήθη¬ 
καν στην Πορτογαλία εκλογές 
για την ανάδειξη νέου Προέδρου 
της Δημοκρατίας. Ο υποψήφιος 
της Δεξιάς Μαρσέλο Ρεμπέλο ντε Σόουζα 
πέτυχε άνετη νίκη με 52% και εξελέγη από 
τον πρώτο γύρο. Το κυβερνάν Σοσιαλιστικό 
Κόμμα (ΣΚ) δεν υποστήριξε επίσημα κά¬ 
ποιον υποψήφιο. Ο προερχόμενος από τον 
ευρύτερο χώρο του, Αντόνιο Σαμπάιο ντα 
Νοβόα, πήρε 23%, ενώ η πρώην υπουργός 
Υγείας του ΣΚ Μαρία ντε Μπελέμ Ροσέιρα 
έμεινε στο 4,2%. Η Μαρίσα Ματίας συνέχι¬ 
σε τις καλές εκλογικές επιδόσεις του Μπλοκ 
της Αριστεράς (σχηματισμός ανάλογος του 
ΣΥΡΙΖΑ) με 10%, ενώ ο υποψήφιος του ΚΚ 
Πορτογαλίας Έντγκαρ Σίλβα περιορίστηκε 
στο 4%. Το ποσοστό συμμετοχής στις εκλο¬ 
γές ήταν λίγο κάτω από το 50%. 

Στην Πορτογαλία ο Πρόεδρος, καθώς 
μάλιστα εκλέγεται απευθείας από τον λαό, 
δεν είναι καθόλου «διακοσμητικός». Έχει 
την εξουσία να διαλύσει το κοινοβούλιο 
αλλά και να αναθέσει εντολή σχηματισμού 
κυβέρνησης σε όποιον κατά την κρίση του 
είναι «καταλληλότερος». Αυτό άλλωστε 
μπήκε σε εφαρμογή από τον απερχόμενο 
Πρόεδρο Καβάκο Σίλβα, όταν επί πολλές 
εβδομάδες αρνούνταν πραξικοπηματικά να 
αναθέσει την εντολή στον αρχηγό του ΣΚ 
Αντόνιο Κόστα, παρότι ο τελευταίος είχε τη 


δεδηλωμένη στήριξη της πλειοψηφίας του 
κοινοβουλίου (βλ. ΕΠ Νοέμβρη). Συνεπώς, 
το αποτέλεσμα των προεδρικών εκλογών 
συνιστά σημαντικό πλήγμα για την εύθραυ¬ 
στη κυβέρνηση του ΣΚ, που στηρίζεται στις 
κοινοβουλευτικές ψήφους του Μπλοκ και 
του ΚΚ. 

Σε αντάλλαγμα για τη στήριξη των αρι¬ 
στερών κομμάτων, ο Κόστα δεσμεύτηκε για 
την προώθηση μέτρων «ανακούφισης» των 
εργαζομένων και των φτωχών λαϊκών στρω¬ 
μάτων από τις πιο βάρβαρες πλευρές των 
μνημονιακών πολιτικών, που εφάρμοσαν οι 
προηγούμενες κυβερνήσεις της Δεξιάς αλλά 
και του ΣΚ, με συνέπεια, μεταξύ πολλών άλ¬ 
λων, να χαθούν 500.000 θέσεις εργασίας και 
πάνω από το 20% των Πορτογάλων να ζει 
κάτω από το όριο της φτώχειας. Πράγματι, 
η κυβέρνηση του ΣΚ αύξησε τον κατώτατο 
μισθό από τα 505 στα 530 ευρώ, επανέφερε 
τέσσερις αργίες που είχε καταργήσει η Δεξιά, 
ακύρωσε την ιδιωτικοποίηση των αστικών 
συγκοινωνιών της Λισαβόνας και του Πόρ¬ 
το και θέσπισε διάφορα μέτρα κοινωνικής 
πρόνοιας, προς όφελος των πιο ευάλωτων 
και εξαθλιωμένων ομάδων του πληθυσμού 
(παρόμοια με ανάλογα μέτρα που είχε πάρει 
ο ΣΥΡΙΖΑ για την «ανθρωπιστική κρίση»). 
Θα πρέπει βέβαια να τονίσουμε ότι όλα 
αυτά έγιναν λόγω της πίεσης του κινήματος 
και συνιστούν μια μικρή έστω δικαίωση των 
σκληρών αγώνων που έδωσαν οι πορτογά- 
λοι εργαζόμενοι ενάντια στα μνημόνια. 

Φιλότιμη θα έλεγε κανείς η προσπά¬ 
θεια του Κόστα, όμως όποιος ορκίζεται πί¬ 


στη στην ΕΕ και το ευρώ αργά ή γρήγορα 
θα έχει την ίδια τύχη με τον Τσίπρα. Στις 22 
Γενάρη, η πορτογαλική κυβέρνηση υπέβαλε 
προς έγκριση στην Κομισιόν το προσχέδιο 
του κρατικού προϋπολογισμού για το 2016, 
με στόχο τη μείωση του δημοσιονομικού 
ελλείμματος από το 4,2% σε επίπεδα κάτω 
από το 3%, που είναι το όριο του διαβόητου 
Συμφώνου Σταθερότητας της Ευρωζώνης. 
Η Κομισιόν απάντησε, φυσικά, ότι κάτι 
τέτοιο είναι αδύνατο χωρίς τη λήψη πρό¬ 
σθετων σκληρών μέτρων και έτσι ξεκίνησε 
«διαπραγμάτευση» μεταξύ των δύο πλευ¬ 
ρών. Στις προηγούμενες περιπτώσεις όπου 
οι οικονομικοί δολοφόνοι των Βρυξελλών 
άσκησαν την εξουσία τους να απορρίπτουν 
«ανεπαρκείς» προϋπολογισμούς (το 2014, 
προκειμένου για τη Γαλλία, την Ιταλία και 
την Αυστρία), οι αντίστοιχες «σοσιαλιστι¬ 
κές» κυβερνήσεις έσπευσαν άρον άρον να 
«συμμορφωθούν προς τας υποδείξεις». Τί¬ 
ποτα καλύτερο δεν προμηνύεται για την 
Πορτογαλία. 

Εκτός από τη βέβαιη λήψη νέων μνη- 
μονιακών μέτρων, η σταθερότητα της κυ¬ 
βέρνησης δοκιμάζεται και από την υπόθε¬ 
ση της χρεοκοπημένης τράπεζας Βαηίί, η 
οποία «διασώθηκε», φυσικά με χρήματα 
των πορτογάλων εργαζομένων και φτωχών. 
Το Μπλοκ και το ΚΚ καταψήφισαν το σχε¬ 
τικό νομοσχέδιο, που όμως πέρασε με τις 
ψήφους του ΣΚ και της Δεξιάς. Ποια ήταν η 
αντίδραση των δύο ρεφορμιστικών κομμά¬ 
των που στηρίζουν την κυβέρνηση; Κατά τη 
γνώμη τους, μάλλον δεν τρέχει και τίποτα, 


αν κρίνουμε από σχετικές με το θέμα δη¬ 
λώσεις της προέδρου του Μπλοκ Καταρίνα 
Μάρτινς σε πρόσφατη συνέντευξή της στην 
«Εφημερίδα των Συντακτών»: «Δεν αρνού- 
μαστε ότι έχουμε διαφωνίες, αλλά είναι ση¬ 
μαντικό να θυμόμαστε ότι η λύση για την 
Βαηίί είχε σχεδιαστεί κυρίως από την προη¬ 
γούμενη κυβέρνηση. Η καταψήφιση του νό¬ 
μου από το κόμμα μας δεν ακυρώνει τη συμ¬ 
φωνία μας. Και πλέον προσπαθούμε να δι¬ 
απραγματευτούμε αλλαγές στον νόμο, που 
θα αποτρέψουν ενδεχόμενους ανάλογους 
κινδύνους στο μέλλον». Κατά συνέπεια, δεν 
θα πρέπει να προκαλείται καμία εντύπωση 
αν τα κόμματα αυτά καταπιούν και τα πολύ 
χειρότερα που έρχονται, πάντα βέβαια με 
την έτοιμη δικαιολογία «να μην ξαναέρθει 
η δεξιά». Επίσης, σύμφωνα με την Μάρτινς, 
«το Μπλοκ θα συνεχίσει να υπερασπίζεται 
την ανάγκη αναδιάρθρωσης του χρέους 
και για μια διαφορετική Ευρωπαϊκή Ένωση. 
Ωστόσο, μια περιορισμένης έκτασης ανά¬ 
καμψη είναι δυνατή εντός του ισχύοντος 
πλαισίου». Αυτού του είδους οι ολέθριες 
αυταπάτες είναι που έχουν οδηγήσει το με¬ 
γαλύτερο μέρος της ευρωπαϊκής αριστεράς 
σε πλήρη ανυποληψία και που επέφεραν τις 
γνωστές τραγικές εξελίξεις στη χώρα μας. 
Οι πορτογάλοι εργαζόμενοι μόνο προδοσί¬ 
ες έχουν να περιμένουν από τέτοιες ηγεσίες 
και βρίσκονται μπροστά στην αναγκαιότη¬ 
τα να οργανώσουν σκληρούς αγώνες, αλλά 
και να οικοδομήσουν μια νέα επαναστατική 
δύναμη. 

■ Γιάννης Χαλάς 


71 χρόνια από ιη συνθήκη της Βάρκιζας 


Η «Εθνική Αντίσταση» είναι η δι¬ 
αστρεβλωμένη από τους αστούς 
και ρεφορμιστές, ονομασία της 
ελληνικής επανάστασης του 
1941-49, που υπήρξε ένας από τους τέσσερις 
μεγάλους σταθμούς του ελληνικού εργατι¬ 
κού κινήματος (οι άλλοι τρεις είναι ο Μάης 
του 1936, τα Ιουλιανά του 1965 και το Πο¬ 
λυτεχνείο το 1973). Σε αυτήν την περίοδο, 
η αστική τάξη και εξουσία αμφισβητήθηκε 
ένοπλα, αλλά η επανάσταση εν τέλει ηττή- 
θηκε από την προδοτική πολιτική της ηγεσί¬ 
ας της, σε συνδυασμό με την ιμπεριαλιστική 
επέμβαση των Συμμάχων. Καθοριστικό ση¬ 
μείο αποδείχτηκε η εξέγερση του προλεταρι¬ 
άτου στην Αθήνα τον Δεκέμβρη του 1944 και 
η συμφωνία της Βάρκιζας στις 12 Φεβρουά¬ 
ριου του 1945. 

Αρχικά, με την είσοδο της Ελλάδας στον 
Β’ Π.Π., ο βασιλιάς και η ελληνική κυβέρνη¬ 
ση διέφυγαν στο Κάιρο, αφήνοντας έτσι τον 
ελληνικό λαό έρμαιο στα χέρια των Ναζί και 
των γερμανόφιλων κυβερνήσεων Τσολάκο- 
γλου, Λογοθετόπουλου και Ράλλη. Η κατο¬ 
χική εξαθλίωση, η πείνα, ο δωσιλογισμός και 
η αγωνιστική τάση στο αλβανικό μέτωπο, 
προώθησαν τη ριζοσπαστικοποίηση των μα¬ 
ζών. Υπήρξε μία ενότητα της εργατικής τάξης 
με τους αγρότες και τα μικροαστικά στρώ¬ 
ματα στη βάση του εθνικοαπελευθερωτικού 
αγώνα και της απαλλαγής από την παλιά άρ- 
χουσα τάξη, που υποβοηθούσε δικτατορίες, 
συνεργαζόταν με τους Ναζί ή διέφυγε στο 
εξωτερικό, την ίδια στιγμή που 300.000 άν¬ 
θρωποι στις πόλεις πέθαιναν από την πείνα. 

Σε αυτές, λοιπόν, τις συνθήκες αναπτύ¬ 
χθηκε με ταχύτητα το αντιστασιακό κίνημα, 
με την ίδρυση των τριών πιο σημαντικών 
οργανώσεων (ΕΑΜ, ΕΔΕΣ, ΕΚΚΑ), από 
τις οποίες το ΕΑΜ πρωταγωνίστησε στην 


αντίσταση. Τότε, αναπτύσσεται ένα είδος 
λαϊκής εξουσίας στα ελεύθερα βουνά που 
δημιούργησε δομές της δικτατορίας του 
προλεταριάτου. Για να μπορέσει το ΚΚΕ να 
ελέγξει αυτές τις κινήσεις συγκρότησε την 
Π.Ε.Ε.Α.(Προσωρινή Επιτροπή Εθνικής 
Απελευθέρωσης) στις 11/3/44. 

Σε αυτή τη πορεία υπήρχαν τρία σημα¬ 
ντικά προβλήματα: 

Πρώτο, η ηγεσία, η πολιτική κατεύθυνση, 
η οργάνωση και δράση του ΚΚΕ , που από 
το 1934 παύει πλέον να είναι επαναστατικό, 
υιοθετεί τη γραμμή των Λαϊκών Μετώπων, 
υποτάσσοντας έτσι την εργατική τάξη στους 
προοδευτικούς αστούς, για την ολοκλήρωση 
της «αστικοδημοκρατικής επανάστασης». 
Δεύτερο, η σταλινική γραφειοκρατία της 
ΕΣΣΔ, διότι δεν επιθυμούσε την εξάπλωση 
της επανάστασης, φοβούμενη μία πιθανή 
εσωτερική αμφισβήτηση που θα οδηγούσε 
στη πυροδότηση μίας πολιτικής επανάστα¬ 
σης. Τρίτο, οι ιμπεριαλιστές δεν θα επέτρε¬ 
παν ούτε καν τη «δημοκρατική εξέλιξη», 
πόσο μάλλον το πόθο των μαζών για «λαϊκή 
εξουσία». 

Δυστυχώς, το ΚΚΕ, αν και είχε την εξου¬ 
σία στα χέρια του, θέλησε να τη μοιραστεί με 
την άρχουσα τάξη. Έτσι τον Μάη του 1944 
πήγε στο Λίβανο και υπέγραψε τη συμφω¬ 
νία με την οποία διέλυε την ΠΕΕΑ και έθετε 
τον ΕΛΑΣ υπό τις διαταγές της βασιλικής 
κυβέρνησης. Στις 2/9/44 μπήκαν στη κυβέρ¬ 
νηση Παπανδρέου, ενώ στις 26/9 στην Κα- 
ζέρτα της Ιταλίας έθεσαν τον ΕΛΑΣ υπό τις 
εντολές του βρετανικού στρατηγείου Μέσης 
Ανατολής. Όταν στις 12/10 οι Γερμανοί απο¬ 
χωρούν από την Ελλάδα, υπάρχει ένα τερά¬ 
στιο κενό εξουσίας, που ο ΕΛΑΣ θα μπορού¬ 
σε εύκολα να το καλύψει, καταλαμβάνοντας 
την Αθήνα. Ωστόσο το ΚΚΕ αδρανεί και στις 


18/10 καναδικό πολεμικό αποβιβάζει την κυ¬ 
βέρνηση Παπανδρέου. Ενώ οι Βρετανοί και η 
κυβέρνηση ετοιμάζουν τη συντριβή της επα¬ 
νάστασης και του ίδιου του ΚΚΕ, το τελευ¬ 
ταίο αρκείται στις απεργίες και διαδηλώσεις 
επίδειξης δύναμης. 

Τελικά, η ρήξη ήρθε στις 2/12, όταν κυ¬ 
βέρνηση και Βρετανοί ζητούν τον αφοπλι¬ 
σμό του ΕΛΑΣ, επιδιώκοντας τον απόλυτο 
έλεγχο του στρατού. Στις 3/12, στο συλλα¬ 
λητήριο του ΕΑΜ-ΚΚΕ στο Σύνταγμα, ο 
άοπλος λαός χτυπιέται από την κυβέρνηση 
Παπανδρέου και αρχίζει η ένοπλη ρήξη με 
τους Βρετανούς και τους συνεργάτες τους, 
έπειτα από τη γενικευμένη αγανάκτηση των 
μαζών. Η σύγκρουση όμως είναι καταδικα¬ 
σμένη από την προδοτική πολιτική του ΚΚΕ, 
που επιμένει στη «δημοκρατική εξέλιξή», για 
αυτό δεν κατεβάζει τα τμήματα του τακτικού 
ΕΛΑΣ στην Αθήνα και αφήνει τη μάχη στους 
άπειρους μαχητές του εφεδρικού. Η σύγχυ¬ 
ση που σπέρνει το ΚΚΕ είναι τέτοια, ώστε 
υπάρχει ακόμα και παράδοση αμαχητί ενός 
ολόκληρου συντάγματος του ΕΛΑΣ στους 
Βρετανούς. 

Επομένως, είναι λάθος ότι ο λαός υπέκυ¬ 
ψε στην ανωτερότητα των όπλων των Βρε¬ 
τανών. Ο λαός δεν προετοιμάστηκε για την 
ένοπλη σύγκρουση και όταν αυτή προέκυψε, 
το ΚΚΕ έκανε το παν για να την οδηγήσει 
σε ήττα. Στις 24/12 έφτασε στην Αθήνα ο 
Τσόρτσιλ και στις 26/12 συναντήθηκε με την 
ηγεσία του ΚΚΕ-ΕΑΜ, όπου όπως αναφέρει 
ο ίδιος, όταν έσφιξε το χέρι των αντιπροσώ¬ 
πων του ΕΛΑΣ, αυτοί κολακεύτηκαν. Τότε 
κατάλαβε ότι δεν ήταν εκπρόσωποι ενός 
επαναστάτημένου λαού, αλλά άνθρωποι με 
μικροαστική συμπεριφορά. Για αυτό και θεώ¬ 
ρησε ότι τα Δεκεμβριανά ήταν περισσότερο 
έργο τροτσκιστών. 


Α Η συγκλονιστική στιγμή της 
παράδοσης των όπλων από τους 
δακρυσμένους αντάρτες 

Αυτοί οι άνθρωποι στις 12/2/45 υπέγρα¬ 
ψαν τη Συνθήκη της Βάρκιζας, που προέ- 
βλεπε τον πλήρη αφοπλισμό του ΕΛΑΣ. 
Ακόμα προέβλεπε αμνηστία για την ηγεσία 
του ΚΚΕ, αφήνοντας όμως βορά στην τρο¬ 
μοκρατία τα μέλη του ΕΑΜ. και του ΚΚΕ 
Η συμφωνία της Βάρκιζας εγκαινίασε την 
εποχή της μαύρης, αντεπαναστατικής τρο¬ 
μοκρατίας, που είχε σαν στόχο την αποδιορ¬ 
γάνωση του επαναστατικού κινήματος στην 
Ελλάδα, αλλά και άνοιξε το δρόμο για το 
δεύτερο αντάρτικο και την τελική συντριβή 
του εργατικού κινήματος το 1949. 

Οι τροτσκιστές είχαν από την αρχή εκτι¬ 
μήσει σωστά το χαρακτήρα του επερχόμενου 
παγκοσμίου πολέμου, τον ρόλο της σταλινι¬ 
κής ηγεσίας της ΕΣΣΔ, τα αδιέξοδα και κα¬ 
ταστροφικά αποτελέσματα της Θεωρίας των 
Σταδίων και της Λαϊκό-μετωπικής πολιτικής 
του ΚΚΕ, προειδοποιώντας ότι εάν δεν ηγη- 
θεί η εργατική τάξη, προχωρώντας σε ταξικό 
εμφύλιο πόλεμο, θα οδηγούταν το εργατικό 
κίνημα στην ήττα και την υποταγή στους 
βρετανούς ιμπεριαλιστές. 

5 χρόνιο από ιην Αραβική Άνοιξη 


Μ Κώστας Δίκαιος 


Η Αραβική Άνοιξη, μια σειρά 
εξεγέρσεων στη Μ.Ανατο- 
λή και Β.Αφρική, άρχισε το 
2011 στην Τυνησία, όταν ο 
νεαρός μικροπωλητής Μοχάμεντ Μπου- 
αζίζι αυτοπυρπολήθηκε στη μικρή πόλη 
Σίντι Μπουαζίντ ως ένδειξη διαμαρτυρίας 
για το άθλιο βιοτικό επίπεδο. 

Στην Τυνησία, η εξέγερση έριξε τον 
φιλοδυτικό, εκλεκτό του ΔΝΤ δικτάτορα 
Μπεν Άλι. Στην Αίγυπτο, μετά απο τε¬ 
ράστιες διαδηλώσεις και συγκρούσεις με 
την αστυνομία και τον στρατό, η λαϊκή 
εξέγερση με κέντρο την πλατεία Ταχρίρ 
του Κάιρου -παρά τις δεκάδες νεκρών- 
έριξε τελικά τον επί δεκαετίες πρόεδρο/ 
δικτάτορα Μουμπάρακ. Στη Συρία, η εξέ¬ 
γερση ενάντια στον Άσαντ μετατράπηκε 
σε εμφύλιο. Στη Λιβύη, η εξέγερση έριξαν 
το καθεστώς Καντάφι (για δεκαετίες σύμ¬ 
βολο των εθνικοαπελευθερωτικών αγώ¬ 
νων των Αράβων αλλά τελευταία στυγνό 
δικτατορίσκο και σύμμαχο των ιμπεριαλι¬ 
στών), αλλά στη συνέχεια διασπάστηκε 
και συγκρούστηκε για τη νομή της εξου¬ 
σία. Στη Σαουδική Αραβία, η εξέγερση της 
σιιτικής μειονότητας (ζει στα ανατολικά, 
που είναι πλούσια σε πετρέλαιο - καταπι¬ 
έζεται από τη απολυταρχικό, θεοκρατική 
σουνίτικη βασιλεία των Σαούντ) έθεσε 
προοδευτικά αιτήματα αλλά καταπνίγηκε 
εν τη γενέσει. 

Στο Μπαχρέιν (καταπίεση των σιιτών 
απ’ τη σουνιτική μειοψηφία της δυναστεί¬ 
ας Χαλίφα), η σιιτική εξέγερση συντρίφτη¬ 
κε, αφού η χώρα αποτελεί προπύργιο της 
Σ. Αραβίας απέναντι στο (σιιτικό) Ιράν 
και έδρα των αμερικάνικου 5 ου Στόλου. 

Στην Υεμένη, η εξέγερση ανέτρεψε 
τον δικτάτορα Σάλεχ (χωρίς αυτός να 
βγει οριστικά εκτός παιχνιδιού), καταλή- 
γοντας σε σύγκρουση των σιιτών Χούθι 
(στα βόρεια, με κέντρο την πρωτεύουσα 
Σαναά) και των φιλοδυτικών σουνιτών 
(στα νότια, με κέντρο το Άντεν), που ενι- 
σχύονται από τη Σ. Αραβία. Η τελευταία, 
με μια «συμμαχία προθύμων» (Αίγυπτος, 
Σουδάν, Σομαλία, Πακιστάν) επιζητεί 
έλεγχο του κόλπου του Αντεν και της ει¬ 
σόδου της Ερυθράς θάλασσας (καταλήγει 
στη διώρυγα του Σουέζ). 

Τα αίτια της Αραβικής Ανοιξης 

Τα αναχρονιστικά δικτατορικά κα¬ 
θεστώτα (που είχαν την ευλογία των δυ¬ 
τικών ιμπεριαλιστών ή των Ρώσων) δεν 
μπορούσαν να γίνουν άλλο ανεκτά, σε 
κοινωνίες αποτελούμενες κατά 60% από 
νεολαία (και με υψηλό επίπεδο εκπαίδευ¬ 
σης), που ζητούσε δημοκρατικές και ατο¬ 
μικές ελευθερίες. Επίσης, Δεύτερο, μεγά¬ 
λο ποσοστό του πλυθησμού, ιδιαίτερα η 
νεολαία, είχε τις προηγούμενες δεκαετίες 
εγκαταλείψει τις αγροτικές περιοχές, ήρθε 
στις πόλεις, ζητώντας καλύτερο βιοτικό 
επίπεδο. Η παγκόσμια κρίση, ο νεοφιλε¬ 



λευθερισμός, η καταλήστευση από το κε¬ 
φάλαιο και τους ιμπεριαλιστές, το ΔΝΤ 
και τα αδηφάγα ντόπια καθεστώτα, όχι 
μόνο δεν μπορούσαν να δώσουν τέτοιες 
λύσεις αλλά οδηγούσαν τους νέους σε 
ανεργία (ποσοστά της τάξης του 30%), 
καταφεύγωντας σε σκληρή καταστολή 
για να κρατηθούν, αποξενωμένα από το 
λαό. 

Ωστόσο, η Αραβική Ανοιξη έπρεπε 
ταυτόχρονα να αντιμετωπίσει την επέμ¬ 
βαση των ισχυρών παικτών στην περιοχή, 
που στήριξαν διάφορες εθνοτικές και θρη¬ 
σκευτικές ομάδες ώστε να αλλοιώσουν 
τις λαϊκές εξεγέρσεις, να τις μετατρέψουν 
σε εμφύλιες διενέξεις, να αμβλύνουν τον 
ταξικό προσανατολισμό. Και ταυτόχρονα 
την επέμβαση των ιμπεριαλιστών (Δυτι¬ 
κών και Ρώσων, μαζί με τους Κινέζους). 
Δυστυχώς, οι δυνάμεις του εργατικού κι¬ 
νήματος σ’ όλες αυτές τις χώρες ήταν και 
εξακολουθούν να είναι ιδιαίτερα αδύνα¬ 
μες, ιδεολογικά, πολιτικά και οργανωτικά. 
Συνδικάτα και πολιτικές οργανώσεις ήταν 
επί δεκαετίες σε απόλυτο διωγμό και εμ¬ 
φανιζόμενα στη διάρκεια του κινήματος 
αντιμετώπισαν καθήκοντα ένοπλης σύ¬ 
γκρουσης και στυγνής παρανομίας πριν 
προλάβουν να συγκροτηθούν. Το πιο ση¬ 
μαντικό όμως ήταν και είναι η αδυναμία 
του παγκόσμιου, ιδιαίτερα του ευρωπαϊ¬ 
κού προλεταριάτου, να στηρίξει την Αρα¬ 
βική Ανοιξη ενάντια στις επεμβάσεις των 
«δικών του» ιμπεριαλιστών. 

Η αδυναμία του εργατικού κινήματος 
στον αραβικό κόσμο εξήγει τη διόγκωση 
των φονταμενταλιστών ισλαμιστών, ενι- 
σχυόμενων από περιφερειακούς καπιταλι¬ 
σμούς (Τουρκία, Σ. Αραβία, Ιράν, Ισραήλ). 
Η κρίση και αδυναμία παρέμβασης του 
παγκόσμιου προλεταριάτου ουσιαστικά 
εξηγεί την άμεση εμπλοκή των ιμπερι¬ 
αλιστών, χωρίς σοβαρή αντίσταση στις 
μητροπόλεις (για να μην αναφέρουμε το 
εν δυνάμει φλερτάρισμα τμημάτων που 
υποτίθεται αναφέρονται στο εργατικό κί¬ 
νημα είτε με τη δυτική είτε με τη ρώσικη/ 
κινέζικη επέμβαση). 

Η σημερινή κατάσταση 

Τυνησία: Μια νέα αυτοκτονία νεα¬ 
ρού άνεργου στη φτωχή περιοχή Κασερίν 
«ξύπνησε» το κίνημα ενάντια στη φτώχεια 
και την ανεργία. Η εξέγερση των νέων 
εξαπλώθηκε, ακόμα και στην πρωτεύουσα 
Τύνιδα. Οι περισσότεροι διαδηλωτές είναι 
άνεργοι πτυχιούχοι, επιμένουν πως οι κι¬ 
νητοποιήσεις τους είναι ειρηνικές, αλλά 
δεν αντέχουν άλλο την έλλειψη προοπτι¬ 
κής και την προδοσία των ιδανικών της 
δημοκρατίας και κοινωνικής δικαιοσύνης 
που έθρεψαν την επανάσταση του 2011. 
Ο λαός, μετά την εξέγερση του 2011, στή¬ 
ριξε καταρχήν το μετριοπαθές ισλαμικό 
κόμμα Ενάχντα, στις πρώτες ελεύθερες 
εκλογές σε αραβική 
χώρα! Φάνηκε όμως 
γρήγορα η αδυναμία 
των ισλαμιστών να δι¬ 
αχειριστούν την κρίση 
(πέρα από τις θεοκρα¬ 
τικές τάσεις τους), η 
ολοένα αυξανόμενη 
επιρροή στην πολιτι¬ 
κή σκηνή τζιχαντιστι- 
κών ομάδων (όπως 
το 1315). Το 2014, ο 
συνασπισμός κοσμι¬ 


κών κομμάτων Νιντάα Τούνες, κέρδισε 
τις εκλογές. Ένα βήμα προς τη δημοκρα¬ 
τία, το μόνο ειρηνικό σ’ όλη την Αραβική 
Άνοιξη, αλλά οι άρχουσες τάξεις και οι 
ιμπεριαλιστλες αρνήθηκαν να παραχωρή¬ 
σουν περισσότερα στις μάζες. Εμφανίστη¬ 
καν επιθέσεις φονταμενταλιστών ενάντια 
σε τουρίστες Ευρωπαίους (ο τουρισμός 
αποτελεί σημαντικό κομμάτι του ΑΕΠ) 
και διαδηλώσεις/απεργίες απ’ τη νεολαία. 
Η κυβέρνηση επέβαλε κατάστασης έκτα¬ 
κτης ανάγκης, με υπερεξουσίες σε νομάρ¬ 
χες, αστυνομία και στρατό, με πρόσχημα 
τον πόλεμο ενάντια στους τζιχαντιστές 
και την τρομοκρατία, αλλά χτυπώντας 
όλες τις «ακραίες» πολιτικές μορφές (δι¬ 
αδηλώσεις, απεργίες). 

Αίγυπτος: Μετά την εξέγερση του 
2011, στις πρώτες δημοκρατικές εκλο¬ 
γές, εκλέχτηκε ο Μόρσι των Αδελφών 
Μουσουλμάνων, τυγχάνοντας ιδιαίτερης 
στήριξης της Τουρκίας, εχθρότητας της Σ. 
Αραβίας και ανοχής των ιμπεριαλιστών. 
Ξανά, οι αδυναμίες των ισλαμιστών οδή¬ 
γησαν σε νέα εξέγερση, ιδιαίτερα της νε¬ 
ολαίας, που εκμεταλεύτηκε ο στρατός για 
να κάνει πραξικόπημα, στο όνομα αυτή 
τη φορά της επανάστασης του 2011 και 
ενάντια στους ισλαμιστές. Ακολούθησε 
η σφαγή χιλιάδων μελών των ΑΜ, η σύλ¬ 
ληψη και καταδίκη σε θάνατο του Μόρσι 
(την ίδια στιγμή αθωώθηκε και απελευ¬ 
θερώθηκε ο Μουμπάρακ και οι γιοι του), 
η ανασύσταση του παλιού μηχανισμού 
γύρω απ’ τον στρατό, η καταστολή όλων 
των κινητοποιήσεων, η φίμωση του τύπου. 
Πρόεδρος αναδείχτηκε ο αρχηγός του 
στρατού Αμπντέλ Φατάχ Αλ Σίσι, εκμε- 
ταλευόμενος τη διαίρεση του κινήματος 
(πολλοί υποστηρικτές κοσμικών κομμά¬ 
των τον στήριξαν στο πραξικόπημα), που 
χτύπησε κάθε ριζοσπαστική διεκδίκηση 
και απαγόρευσε όλα τα πολιτικά μορφώ¬ 
ματα (κοσμικά και μη) που αντιτίθενται 
στη δικτατορία. Δεκάδες χιλιάδες έχουν 
συλληφθεί, οι φυλακές ξεχυλίζουν, υπάρ¬ 
χει πλήθος καταγγελιών για βασανισμούς 
και κρατήσεις χωρίς καν απαγγελία κα¬ 
τηγοριών και δίκη. Τον Σίσι στηρίζουν οι 
ιμπεριαλιστές και η Σ. Αραβία, που ουσι¬ 
αστικά τον χρηματοδοτεί. Στις πρόσφατες 
«εκλογές» (2,5 χρόνια μετά το πραξικόπη¬ 
μα), ο νόμος πριμοδότησε τους παλιούς 
αξιωματούχους του Μουμπάρακ και τους 
σαλαφιστές του Νουρ (φανατικοί ισλαμι- 
στές, που στηρίζει η Σ. Αραβία). Στις 25/1, 
επέτειο της εξέγερσης, η Ταχρίρ ήταν 
άδεια, ενώ το «κίνημα νεολαίας 6 ης Απρί¬ 
λη», που είχε πρωτοστατήσει στην εξέγερ¬ 
ση τόλμησε μόνο να καλέσει τα μέλη του 
να ντυθούν στα μαύρα, σε ένδειξη πέν¬ 
θους για τις χαμένες ελπίδες στην πολυ¬ 
πληθέστερη χώρα του αραβικού κόσμου. 

Η διείσδυση τζιχαντιστών είναι εύκο¬ 
λη σ’ αυτές τις συνθήκες. Η χερσόνησος 
του Σινά βρίσκεται σε κατάσταση έκτα¬ 
κτης ανάγκης από τον Οκτώβριο του 
2014, με το 1818 να ενισχύεται παρά την 
καταστολή. 

Ολοφάνερα οι δυνάμεις της εξέγερσης 
έχουν χτυπηθεί βαριά. Θα ήταν πρόωρο 
να πούμε ότι έχουν συντρίβει, εξάλλου 
το στρατιωτικό καθεστώς δεν έχει καμία 
νομιμοποίηση στις μάζες, εκτός του ότι 
μοιάζει με μαριονέτα των ιμπεριαλιστών 
και της Σ. Αραβίας. Αργά ή γρήγορα θα 
πρέπει να βρεθεί μια εναλλακτική, αλλιώς 


ο εμφύλιος θα πλησιάσει και την Αίγυπτο. 

Λιβύη: Η χώρα έχει τριχοτομη¬ 
θεί: μετριοπαθείς ισλαμιστές στα δυτικά 
(κέντρο η Τρίπολη, στηριζόμενοι από 
Τουρκία και Κατάρ), το 1818 στο κεντρι¬ 
κό τμήμα (κέντρο η Σύρτη) και η επίση¬ 
μη, διεθνώς αναγνωρισμένη κυβέρνηση 
(στηρίζεται από τους ιμπεριαλιστές, τη Σ. 
Αραβία, την Αίγυπτο, τις μοναρχίες του 
Κόλπου) στα δυτικά, με κέντρο το Το- 
μπρούκ. Είμαστε στα πρόθυρα επέμβα¬ 
σης της Αιγύπτου και των ιμπεριαλιστών 
για να δοθεί λύση. Υποτίθεται βρίσκεται 
σε εξέλιξη η ενοποίηση των δύο κυβερνή¬ 
σεων στα δυτικά και ανατολικά (υπό την 
αιγίδα των ιμπεριαλιστών και ενάντια στο 
1818). Ωστόσο, τίποτα δεν είναι σίγουρο 
- μια ακόμα μαύρη τρύπα, που άνοιξαν οι 
ιμπεριαλιστές. 

Συρία: Αυτή την στιγμή βρίσκεται 
σε εξέλιξη η διάσκεψη στη Γενεύη για 
τη «διευθέτηση» μεταξύ των αντιμαχό- 
μενων παρατάξεων υπό την αιγίδα του 
ΟΗΕ. Ωστόσο, μόνο η αντιπροσωπεία 
του Ασαντ παρευρίσκεται. Η Ανώτατη 
Διαπραγματευτική Επιτροπή (ΗΝΘ - έχει 
συγκροτηθεί στη Σ. Αραβία, υποτίθεται 
εκπροσωπεί την αντιπολίτευση, εκτός 
του 1815 και των Κούρδων!) έχει στείλει 
αντιπροσώπους, αλλά όχι για να «δια¬ 
πραγματευτούν», αρνούμενη να συμμε- 
τάσχει αν δεν σταματήσουν οι βομβαρ¬ 
δισμοί από τους Ρώσους και δεν λυθούν 
οι πολιορκίες περιοχών από τον στρατό 
του Ασαντ! Ξεκάθαρα οι ιμπεριαλιστές 
ασκούν πιεσεις για κάποια εφήμερη λύση, 
που θα σταματήσει τον προσφυγικό πο¬ 
ταμό, συντηρώντας μια ισορροπία, μέχρι 
να αντιμετωπιστούν γενικότερα προβλή¬ 
ματα (1818, κουρδικό, νέος ρόλος των 
στηριγμάτων τους στην περιοχή). Η ανα¬ 
ζωπύρωση, ακόμα κι αν ευοδωθεί προσω¬ 
ρινά η «Γενεύη», είναι απόλυτα βέβαιη. Οι 
Κούρδοι και το κίνημά τους στη Βόρεια 
Συρία και την Τουρκία, κάποιες ομάδες 
της αντιπολίτευσης που καταγγέλουν 
τόσο τον Ασαντ και τους ιμπεριαλιστές 
όσο και τους ισλαμιστές μιλώντας στο 
όνομα της αυτοοργάνωσης των μαζών, 
αποτελούν τις μόνες ελπίδες. 

Υεμένη: Οι αντάρτες Χούθι, ενισχυ- 
μένοι από το Ιράν, ελέγχουν στην ουσία 
τη χώρα, αλλά η Σ. Αραβία και οι σύμ¬ 
μαχοί της (πρόσφατα έφτιαξαν συμμα¬ 
χία «αντιτρομοκρατικής» επέμβασης στο 
Ιράκ, τη Συρία, τη Λιβύη, την Αίγυπτο και 
το Αφγανιστάν!) συνεχίζουν να επεμβαί¬ 
νουν στηρίζοντας τον φιλοδυτικό πρό¬ 
εδρο Χαντί. Παρά τις συγκρούσεις και 
τους βομβαρδισμούς δεν έχουν καταφέ¬ 
ρει πολλά πράγματα, αναγκαζόμενοι να 
συνενοούνται με τους σουννίτες του 1818 
και της Αλ Κάιντα (έχουν αρκετές δυνά¬ 
μεις στην Υεμένη) για ν’ αντιμετωπίσουν 
τον σιιτικό κίνδυνο! Οι «σύμμαχοι ενά¬ 
ντια στην τρομοκρατία» συνεργάζονται 
με τους «τρομοκράτες»! 

Η εκτέλεση του ηγέτη του κινήματος 
των σιιτών στη Σ. Αραβία κληρικού Νιμρ, 
μαζί με άλλους 47 «τρομοκράτες», πυρο¬ 
δότησε νέες συγκρούσεις ανάμεσα στους 
σιίτες συμμάχους του Ιράν και στους σου¬ 
νίτες της Σ. Αραβίας, περιπλέκοντας την 
κατάσταση, φοβίζοντας ακόμα και τους 
ιμπεριαλιστές, που πιέζουν για «συνεννό¬ 
ηση» και στην Υεμένη. 


























